
I. Qëllimet e arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK

Qëllimi kryesor i arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK është“zhvillimi i personalitetit të nxënësit për të jetuar në përshtatje me botën që i rrethon dhe përgatitja e punonjësve të kualifikuar për të planifikuar, organizuar dhe kryer procese diagnostikimi, riparimi dhe mirëmbajtje në automjete, në përputhje me manualet teknike, standardet e cilësisë, rregullat e sigurimit teknik, mbrojtjes së shëndetit në punë dhe mbrojtjes së mjedisit. Gjithashtu ky kualifikim synon të zhvillojë aftësi komunikimi profesional, përgjegjshmëri, etikë në punë dhe aftësi për bashkëpunim në mjedise servisi dhe shërbimesh të mjeteve të transportit”.  
Zhvillimi te nxënësit i ndjenjës së vetëbesimit, kultivimi i vullnetit të lirë në marrjen e vendimeve, nxitja e gatishmërisë për të nxënë gjatë gjithë jetës dhe për t’u zhvilluar individualisht në drejtimet emocionale, intelektuale dhe profesionale janë sfida të rëndësishme për arritjen e këtij qëllimi. Për të realizuar këtë, shkolla profesionale i’u krijon nxënësve:  
· mundësi të përshtatshme për të nxënë, pavarësisht nga gjinia, raca, besimi dhe aftësitë; 
· mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat të mjaftueshme për të lehtësuar punësimin dhe përparimin drejt arsimit e formimit profesional të mëtejshëm;
· mbështetje për t’u njohur me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi;
· mbështetje për t’u njohur me teknologjitë e proceset teknologjike bashkëkohore e të perspektivës që lidhen me kualifikimin profesional përkatës;
· mbështetje për të zhvilluar ndjenjën e disiplinës, kuriozitetin intelektual dhe profesional, aftësitë sipërmarrëse si dhe vlerat e tyre morale;
· mbështetje për t’u zhvilluar psikologjikisht dhe fizikisht për të përballuar vështirësitë që do të ndeshin gjatë veprimtarive të ardhshme profesionale;
· mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK.

1. Kërkesat e pranimit të nxënësve në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK.

Në shkollat që ofrojnë arsimin profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK, kanë të drejtë të regjistrohen të gjithë të rinjtë që:
· kanë përfunduar arsimin 9-vjeçar;
· janë në kushte shëndetësore që të përballojnë kërkesat e këtij niveli të arsimit profesional; 
· nëse kanë aftësi të kufizuara, ofruesi i kualifikimit krijon kushte dhe përshtat programin në përputhje me paaftësitë që shfaqin.
Në raste të veçanta kur kërkesat për të ndjekur këtë shkollim janë më të larta se kapacitet reale të këtyre shkollave, atëherë MEI përgatit udhëzime të veçanta për pranimin në këto shkolla. 

2. Kompetencat e përgjithshme kryesore të nxënësit në përfundim të arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK

Në përfundim të kualifikimit profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK nxënësi do të ketë këto kompetenca të përgjithshme kryesore:  
· Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.
· Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.
· Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.
· Të nxisë potencialin e tij të brendshëm në kërkim të vazhdueshëm për zgjidhje të reja më efektive dhe më eficiente.
· Të respektojë rregullat dhe parimet e një bashkëjetese demokratike në kontekstin e integrimeve lokale, rajonale.
· Të manifestojë guxim dhe aftësi sipërmarrëse për të ardhmen e tij.
· Të tregojë vetëkontroll gjatë ushtrimit të veprimtarive të tij.
· Të organizojë drejt procesin e të nxënit dhe të shfaqë gatishmërinë dhe vullnetin për të nxënë gjatë gjithë jetës.
· Të respektojë parimet e punës në grup dhe të bashkëpunojë aktivisht në arritjen e objektivave të pranuara.
· Të vlerësojë dhe vetëvlerësojë nisur nga kritere të drejta si bazë për të përmirësuar dhe çuar më tej arritjet e tij.

3. Kompetencat profesionale të nxënësit në përfundim të arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK

Në përfundimin me sukses të arsimit në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK, nxënësi do të jetë i aftë të ushtrojë kompetencat profesionale si më poshtë:
· Të interpretojë dokumentacionin teknik, vizatimet teknike, skemat mekanike, hidraulike, pneumatike, elektrike dhe elektronike të automjeteve.
· Të realizojë matje mekanike, elektrike dhe elektronike duke përdorur instrumente matëse dhe pajisje diagnostikuese.
· Të përdorë veglat, pajisjet, instrumentet matëse dhe pajisjet diagnostikuese sipas procedurave teknike dhe rregullave të sigurisë.
· Të diagnostikojë defektet mekanike, elektrike dhe elektronike të automjeteve duke përdorur metoda dhe pajisje bashkëkohore.
· Të kryejë mirëmbajtjen periodike dhe parandaluese të motorëve dhe sistemeve të automjeteve sipas kërkesave të prodhuesit.
· Të kryejë kontrollin, zmontimin, montimin dhe zëvendësimin e elementeve të motorëve me djegie të brendshme.
· Të kryejë kontrollin, diagnostikimin, mirëmbajtjen dhe riparimin e sistemit të transmetimit të fuqisë dhe lëvizjes.
· Të kryejë kontrollin, diagnostikimin, mirëmbajtjen dhe riparimin e sistemit të frenimit.
· Të kryejë kontrollin, diagnostikimin, mirëmbajtjen dhe riparimin e sistemit të drejtimit.
· Të kryejë kontrollin, diagnostikimin, mirëmbajtjen dhe riparimin e sistemeve elektrike dhe elektronike të automjeteve.
· Të kryejë kontrollin, diagnostikimin, mirëmbajtjen dhe riparimin e sistemit të furnizimit me ajër me presion dhe sistemit të shkarkimit të produkteve të djegies.
· Të kryejë kontrollin, diagnostikimin, mirëmbajtjen dhe riparimin e sistemit të ftohjes dhe ngrohjes së kabinës (HVAC).
· Të kryejë kontrollin, diagnostikimin, mirëmbajtjen dhe riparimin e sistemeve të sigurisë aktive dhe pasive.  
· Të kryejë kontrollin, diagnostikimin, mirëmbajtjen dhe riparimin e sistemeve ndihmëse dhe sistemeve të komfortit të automjeteve.
· Të realizojë resetimin, kodimin, programimin, adaptimin dhe kalibrimin e njësive elektronike të kontrollit dhe sistemeve të automjetit sipas procedurave të prodhuesit.
· Të verifikojë parametrat teknikë dhe funksionimin e sistemeve të automjetit pas ndërhyrjeve teknike.
· Të dokumentojë diagnostikimet, mirëmbajtjet dhe riparimet sipas dokumentacionit teknik dhe procedurave të servisit.
· Të përdorë programet kompjuterike dhe bazat elektronike të të dhënave për diagnostikimin, programimin dhe menaxhimin e informacionit teknik të automjeteve.
· Të komunikojë në mënyrë profesionale me klientët dhe bashkëpunëtorët, duke respektuar etikën profesionale.
· Të zbatojë rregullat e sigurimit teknik, mbrojtjes në punë, mbrojtjes nga zjarri dhe mbrojtjes së mjedisit gjatë kryerjes së veprimtarive profesionale.

4.   Mundësitë e punësimit dhe të arsimimit të mëtejshëm në përfundim të arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK

· Përfundimi me sukses i arsimit profesional në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV të KEK, e pajis nxënësin me Certifikatën Profesionale të Nivelit dhe Suplementin përkatës, si teknik/menaxher i mesëm në fushën e shërbimeve xhenerike, motorike dhe elektroauto. Ky kualifikim njihen në të gjithë territorin e Republikës së Shqipërisë.
· Ky kualifikim i mundëson nxënësit të integrohet në tregun e punës dhe të punësohet në subjekte private ose shtetërore që ushtrojnë aktivitet në diagnostikimin, mirëmbajtjen dhe riparimin e automjeteve, në servise të ndryshme për shërbime mekanike, motorike, elektrike dhe elektronike, në qendra të kontrollit teknik të mjeteve, si dhe në sektorin e tregtimit të pjesëve të këmbimit dhe shitjes së mjeteve të transportit. Gjithashtu, nxënësi mund të vetëpunësohet duke zhvilluar aktivitet të pavarur në fushën e shërbimeve të automjeteve.
· Me përfundimin e këtij niveli, individi fiton të drejtën e diplomës së “Maturës Shtetërore Profesionale”, duke pasur mundësi të vazhdojë studimet pas të mesme dhe universitare në fusha të lidhura me teknologjinë automobilistike, mekanikën, mekatronikën dhe inxhinierinë.

· 

III. Plani mësimor për arsimin profesional në kualifikimin profesional “Riparime dhe mirëmbajtje automjetesh” 
arsim i dyfishtë, niveli IV në KSHK, referuar nivelit IV në KEK

	Plani mësimor për kualifikimin profesional “Riparime dhe mirëmbajtje automjetesh” arsim i dyfishtë, (4-vjeçar), niveli IV në KSHK, referuar nivelit IV në KEK

	
Nr
	
Kodi

	
Lëndët dhe modulet mësimore  
	Orët javore/vjetore
	Kodet 

	
	
	
	Klasa 10
	Klasa 11
	Klasa 12
	Klasa 13
	Njësitë e të nxënit

	A.
	

	Lëndët e përgjithshme                            (Gjithsej)
	21/22 (756/
792)
	6/7
(216/
252)
	10/11
(360/ 396)
	12/13
(384/
416)
	

	1
	
	Gjuhë shqipe
	1
	1
	1
	1
	

	2
	
	Letërsi
	1
	1
	1
	1
	

	3
	
	Gjuhë e huaj e parë
	3
	1
	2
	2
	

	4
	
	Gjuhë e huaj e dytë (me zgjedhje të lirë)
	(1)
	(1)
	(1)
	(1)
	

	5
	
	Matematikë
	3
	1
	2
	2
	

	6
	
	Fizikë
	2
	-
	-
	1
	

	7
	
	Kimi
	2
	-
	-
	-
	

	8
	
	Biologji
	1
	-
	-
	1
	

	9
	
	Shkenca sociale
	2
	-
	-
	1
	

	10
	
	Histori
	1
	1
	1
	-
	

	11
	
	Gjeografi
	1
	-
	2
	-
	

	12
	
	Teknologji informacioni dhe komunikimi (TIK)
	2
	-
	-
	1
	

	13
	
	Edukim fizik, sporte, shëndet
	2
	1
	1
	2
	

	B.
	
	Lëndët/Modulet profesionale të zbatuara në shkollë                                                       (Gjithsej)
	9
(324)
	8
(288)
	4
(144)
	2
(64)
	

	1
	L-01-902-26
	Vizatim teknik në shërbime mjetesh transporti 
	72
	-
	-
	-
	NjN-12-IV-0519-26

	2
	L-18-074-26
	Njohuri për mjetet e transportit  
	72
	-
	-
	-
	NjN-12-IV-0520-26

	3
	L-04-903-26
	Bazat e mekanikës  
	72
	-
	-
	-
	NjN-12-IV-0521-26

	4
	M- 18-2605-26
	Shërbime të thjeshta mirëmbajtjeje në automjete 
	108
	-
	-
	-
	NjN-12-IV-0522-26

	5
	M- 18-2606-26
	Diagnostikimi i automjeteve  
	-
	32
	-
	-
	NjN-12-IV-0523-26

	6
	M- 18-2607-26
	Shërbime në sistemet e furnizimit me ajër me presion dhe shkarkimit të produkteve të djegies së motorit  
	-
	32
	-
	-
	NjN-12-IV-0525-26

	7
	M- 18-2608-26
	Shërbime në sistemin e transmetimit të fuqisë dhe lëvizjes në automjete 
	-
	32
	-
	-
	NjN-12-IV-0526-26

	8
	M- 18-2609-26
	Shërbime në sistemin e frenimit 
	-
	32
	-
	-
	NjN-12-IV-0527-26

	9
	M- 18-2610-26
	Shërbime në sistemin e drejtimit 
	-
	32
	-
	-
	NjN-12-IV-0528-26

	10
	M- 18-2611-26
	Shërbime në sistemin e varjes (sospensioni) dhe të ecjes 
	-
	32
	-
	-
	NjN-12-IV-0529-26

	11
	M- 18-2612-26
	Shërbime në sistemet elektrike dhe elektronike 
	-
	32
	-
	-
	NjN-12-IV-0530-26

	12
	M- 18-2613-26
	Sistemi i ftohjes dhe i ngrohjes (HVAC) në kabinën e automjete 
	-
	32
	-
	-
	NjN-12-IV-0533-26

	13
	M- 18-2614-26
	Shërbime me motorët e automjeteve 
	-
	32
	36
	-
	NjN-12-IV-0524-26

	14
	M- 18-2615-26
	Shërbime në sistemin sigurisë aktive dhe pasive 
	-
	-
	36
	-
	NjN-12-IV-0531-26

	15
	M- 18-2616-26
	Shërbime në sistemet ndihmëse 
	-
	-
	36
	-
	NjN-12-IV-0532-26

	16
	L-17-157-24
	Bazat e sipërmarrjes  
	-
	-
	36
	32
	

	17
	L-05-198-24
	Mjedisi dhe zhvillimi i qëndrueshëm
	-
	-
	-
	32
	

	C.
	P- 18-029-26
	Praktika profesionale në biznes                                    
                                                                    (Gjithsej)
	-
	24
(864)
	24
(864)
	30
(960)
	

	
	
	
Gjithsej A + B + C
	30/31
1080/
1116
	38/39
1368/
1404
	38/39
1368/
1404
	44/45
(1408/
1440)
	





	


IV. Udhëzime për planin mësimor.

Kohëzgjatja e vitit shkollor është:
Në klasën 10, 11 dhe 12 viti shkollor ka gjithsej 36 javë (36 javë mësimore).
Në klasën 13, viti shkollor ka gjithsej 36 javë (32 javë mësimore + 1 javë për provimin e praktikës profesionale + 3 javë për provimet e Maturës shtetërore profesionale).
Një orë mësimore në shkollë (teori ose praktikë) zgjat 45 minuta.
Rekomandohet që modulet e praktikës profesionale në shkollë të realizohen në ndarje ditore jo më pak se 3 orë mësimore. 
· Një ditë praktikë profesionale në biznes = 6 orë pune = 8 orë mësimore (16-17 vjeç).
· Një ditë praktikë profesionale në biznes = 8 orë pune = 10 orë mësimore (≥ 18 vjeç).

Skeletkurrikuli i arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK, përbëhet 3 grupe elementesh kurrikulare:
· Lëndët e kulturës së përgjithshme, të përbashkëta për kualifikimet profesionale 4-vjeçare të ndryshme të këtij niveli (programet e detajuara të tyre jepen në një dokument të veçantë të MA).
· Lëndët/modulet profesionale teorike/praktike të zbatuara në shkollë (programet/përshkruesit e tyre janë pjesë e këtij skeletkurrikuli).
· Praktika profesionale në biznes (programi i përgjithshëm i praktikës profesionale është pjesë e këtij skeletkurrikuli).

Në klasën 10

Procesi mësimor realizohet për 36 javë mësimore, ku 9 orë/javë x 36 javë mësimore = 324 orë mësimore të kulturës profesionale (lëndë/module profesionale teorike dhe praktike) do të zhvillohen në shkollë.
Një javë mësimore ka jo më shumë se 31 orë mësimore (teorike dhe praktike).
Vëllimi i përgjithshëm mësimor është si më poshtë:
Lëndët e përgjithshme dhe lëndët/modulet profesionale teorike/praktike të detyruara në shkollë: 
36 javё x 30/31 orë/javё = 1080/1116 orё mësimore ose 100%.

Në klasën 11

Viti shkollor ka gjithsej 36 javë (36 javë mësimore).
Një javë mësimore ka 38/39 orë mësimore (nga të cilat, 14/15 orë mësimore teorike dhe praktike në shkollë dhe 24 orë mësimore praktikë profesionale në biznes).
Praktika profesionale në biznes mund të kryhet e shpërndarë (36 javë x 3 ditë në javë x 8 orë mësimore 45 minutëshe) ose e grupuar (108 ditë, në ndarje javore/dyjavore/mujore). 
Vëllimi i përgjithshëm mësimor është si më poshtë:
Teoria (e përgjithshme dhe profesionale) dhe praktika profesionale nё shkollё: 
36 javё x 14/15 orë/javё = 504/540 orё mësimore (rreth 38%).
Praktika profesionale nё biznes: 
36 javё x 24 orë në javё = 864 orё mёsimore (rreth 62%).

Në klasën 12

Viti shkollor ka gjithsej 36 javë (36 javë mësimore).
Një javë mësimore ka 38/39 orë mësimore (nga të cilat, 14/15 orë mësimore teorike dhe praktike në shkollë dhe 24 orë mësimore praktikë profesionale në biznes).
Praktika profesionale në biznes mund të kryhet e shpërndarë (36 javë x 3 ditë në javë x 8 orë mësimore 45 minutëshe) ose e grupuar (108 ditë, në ndarje javore/dyjavore/mujore). 
Vëllimi i përgjithshëm mësimor është si më poshtë:
Teoria (e përgjithshme dhe profesionale) dhe praktika profesionale nё shkollё: 
36 javё x 14/15 orë/javё = 504/540 orё mësimore (rreth 38%).
Praktika profesionale nё biznes: 
36 javё x 24 orë në javё = 864 orё mёsimore (rreth 62%).

Në klasën 13

Në klasën 13, viti shkollor ka gjithsej 36 javë (32 javë mësimore + 1 javë për provimin e praktikës profesionale + 3 javë për provimet e Maturës shtetërore profesionale).
Një javë mësimore ka 44/45 orë mësimore (nga të cilat, 14/15 orë mësimore teorike dhe praktike në shkollë dhe 30 orë mësimore praktikë profesionale në biznes).
Praktika profesionale në biznes mund të kryhet e shpërndarë (32 javë x 3 ditë në javë x 10 orë mësimore 45 minutëshe) ose e grupuar (96 ditë, në ndarje javore/dyjavore/mujore). 
Vëllimi i përgjithshëm mësimor është si më poshtë:
Teoria (e përgjithshme dhe profesionale) dhe praktika profesionale nё shkollё: 
32 javё x 14/15 orë/javё = 448/480) orё mësimore (rreth 33%).
Praktika profesionale nё biznes: 
32 javё x 30 orë në javё = 960 orё mёsimore (rreth 67%).

V.  Udhëzime për procesin mësimor.

A. Udhëzime për realizimin e procesit mësimor në shkollë.
Mësimdhënësit e lëndëve teorike profesionale dhe/ose moduleve të praktikave profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin te ta, të kompetencave të punës, të plota dhe të qëndrueshme.
E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve të praktikave profesionale të parashikuara, shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore etj. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës.
Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësimdhënësit.
Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të nxënit në shkollat profesionale të kualifikimit profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK.
Mësimdhënësit duhet të përdorin metoda të tilla të të nxënit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.
Një parim tjetër që duhet respektuar nga mësimdhënësit është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm të kualifikimit profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK.
Në rastin e nxënësve me aftësi të kufizuara, mësimdhënësit duhet të përshtasin programet e lëndëve dhe përshkruesit e moduleve në përputhje me mundësitë e tyre, si dhe të krijojnë kushte për zbatimin e tyre. 

B. Udhëzime për realizimin e praktikës profesionale në biznes.

Realizimi i praktikës profesionale në biznes duhet të krijojë mundësi për një zbatim të kompetencave në realitetin profesional në fushën e shërbimeve të mjeteve të transportit. 
Biznesi duhet të caktojë personat përgjegjës për mbёshtetjen e nxёnёsve nё realizimin e programit. Shkolla duhet të informojë biznesin për numrin e nxënësve që do të kryejnë praktikën në këtë biznes, periudhën kohore, programin e praktikës dhe programin qё kanё kryer më parë në shkollë. 
Planifikimi i realizimit të praktikës në biznes duhet tё bazohet në një proces analize fillestare duke marrë parasysh faktorë të tillë të rëndësishëm si: programi i pёrgjithshёm i praktikёs nё biznes, niveli i hyrjes së nxënësve, përmbajtja e realizuar mё parё në shkollë, objektivat konkretë që do të arrihen në biznes, mundësitë dhe kushtet e biznesit për realizimin e praktikës së nxënësve etj. Ky planifikim kryhet në bashkëpunim të ngushtë midis personelit mësimdhënës dhe drejtues të shkollës me përfaqësues të bisnesit.
Shkolla është e detyruar të mbikëqyrë dhe mbështesë realizimin e programit, bazuar në marrëveshjet paraprake, nëpërmjet instruktorit përgjegjës.
Plani i detajuar i realizimit të praktikës në biznes, raportet e ecurisё sё praktikёs, shkalla e përmbushjes së programit si dhe fletët e vlerësimit të nxënësve duhet të jenë pjesë e dokumentacionit për realizimin e praktikës nё biznes.
Biznesi duhet të përfshijë, motivojë dhe mbikëqyrë nxënësit në të gjitha veprimtaritë e parashikuara në program. Dhënia e përgjegjësisë në vendin e punës, puna e mbikëqyrur dhe e pavarur duhet të jenë pjesë e realizimit të programit.
Nxënësi duhet të dokumentojë në portofolin e tij të gjitha përvojat dhe rezultatet nga praktika profesionale në biznes, të përgatitë një raport dhe ta prezantojë në klasë, si pjesë e këtij portofoli. 
Vlerësimi i nxënësit në biznes duhet të përfshijë vlerësimin e tij gjatë gjithë praktikës si dhe vlerësimin përfundimtar për çdo kompetencë profesionale dhe personale, që përmbahet në program. Pjesë e vlerёsimit përfundimtar duhet të jetë edhe vlerёsimi i portofolit tё nxënësit, që shërben gjithashtu edhe për vetvlerësimin. 

VI. Udhëzime për vlerësimin dhe provimet.

Vlerësimi vjetor i nxënësve në lëndët teorike profesionale dhe modulet e praktikave profesionale bëhet nga vetë mësimdhënësit përkatës, me metoda dhe instrumente vlerësimi të përgatitura ose përzgjedhura nga vetë ata. Vlerësimi i nxënësve të bëhet me nota (4÷10) si për lëndët teorike, ashtu edhe për modulet praktike, si gjatë vitit, ashtu edhe në provimet përfundimtare.
Në përfundim të klasës 13, nxënësi i arsimuar në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK, i nёnshtrohet provimeve përfundimtare tё mёposhtme: 

a) Provimet e maturës shtetërore profesionale.
b) Provimi i praktikës profesionale të integruar.

Në këto provime ata vlerësohen për shkallën e përvetësimit të njohurive të përgjithshme, njohurive të profesionit dhe të kompetencave profesionale të nevojshme për të punuar në veprimtari të ndryshme profesionale që kryhen në fushën e shërbimeve të mjeteve të transportit.

VII. Të dhëna për certifikatën që fitohet në përfundim të arsimit profesional në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK

Me përfundimin e suksesshëm të arsimit profesional në kualifikimin profesional “Riparime dhe mirëmbajtje automjetesh”  arsim i dyfishtë, niveli IV në KSHK, referuar nivelit IV në KEK, shkolla profesionale e pajis nxënësin me Diplomën e Maturës Shkollore Profesionale, me Certifikatën e aftësimit profesional dhe me suplementin përkatës, të cilat njihen në territorin e Republikës së Shqipërisë. Sipas modelit të miratuar nga MEI, këto dëshmi përmbajnë:
a) Të dhënat për nxënësin, shkollën, vitin e përfundimit, kualifikimin e fituar etj.
b) Të dhëna për rezulatet e arritura nga nxënësi:
· rezultatet në lëndët e përgjithshme, lëndët profesionale dhe modulet profesionale, për çdo vit shkollor, si dhe në praktikën profesionale në biznes;
· rezultatet e provimeve përfundimtare të nivelit III në KSHK, referuar nivelit III në KEK.
VIII. Programet e lëndëve teorike profesionale dhe përshkruesit e moduleve profesionale të zbatuara në shkollë. 

1. Lënda “Vizatimi teknik në shërbime mjetesh transporti” (L-01-902-26),  kl.10  -  72 orë 

 Synimet e lëndës “Vizatim teknik në shërbime mjetesh transporti”, kl. 10.
		
Në përfundim të trajtimit të lëndës “Vizatim teknik në shërbime mjetesh transporti”, kl.10, nxënësit duhet:
· të përshkruajnë standardet, rregullat dhe konventat bazë të vizatimit teknik që përdoren në fushën automobilistike;
· të zhvillojnë aftësi për leximin, interpretimin dhe analizimin e vizatimeve, skicave dhe skemave teknike të sistemeve të automjeteve;
· të fitojnë njohuri mbi paraqitjen grafike të detaleve, montimeve, dimensioneve, tolerancave dhe simboleve teknike sipas standardeve përkatëse;
· të përshkruajmë rëndësinë dhe përdorimin e vizatimit teknik në fushën e riparimit dhe mirëmbajtjes së automjeteve;
· të përkufizojnë konceptet bazë të vizatimit teknik dhe dokumentacionit teknik;
· të identifikojnë veglat, instrumentet dhe materialet që përdoren në vizatimin teknik;
· të identifikojnë llojet kryesore të vijave, shkallëve dhe simboleve të përdorura në vizatimet teknike;
· të dallojnë paraqitjet e ndryshme të detaleve dhe të montimeve në vizatimet teknike;
· të interpretojnë dimensionet, tolerancat dhe shënimet teknike të paraqitura në vizatime;
· të shpjegojnë rregullat e paraqitjes së prerjeve dhe seksioneve në vizatimin teknik;
· të klasifikojnë llojet e bashkimeve mekanike të paraqitura në dokumentacionin teknik;
· të dallojnë vizatimet e detaleve dhe montimeve të sistemeve të automjeteve;
· të krahasojnë paraqitjet e ndryshme grafike të të njëjtit element teknik;
· të identifikojnë simbolet e përdorura në skemat mekanike, hidraulike, pneumatike dhe elektrike;
· të interpretojnë elementët në skemat e thjeshta teknike të sistemeve të automjeteve;
· të shpjegojnë rëndësinë e standardeve teknike në hartimin dhe leximin e vizatimeve;
· të analizojnë rolin e vizatimit teknik në proceset e diagnostikimit, riparimit dhe mirëmbajtjes së automjeteve;
· të japin shembuj të përdorimit të vizatimeve teknike në veprimtaritë e servisit automobilistik;
· të vlerësojnë saktësinë dhe qartësinë e informacionit të paraqitur në një vizatim teknik;
· të përmbledhin informacionin teknik të paraqitur në dokumentacionin e automjetit;
· të argumentojnë rëndësinë e interpretimit të saktë të vizatimeve teknike për cilësinë, sigurinë e proceseve të diagnostikimit, riparimit dhe mirëmbajtjes së automjeteve; 
· të theksojnë rëndësinë e përdorimit të programeve kompjuterike për hartimin dhe menaxhimin e vizatimeve teknike;
· të vlerësojnë saktësinë e informacionit teknik të paraqitur në dokumentacionin e automjetit për të kryer ndërhyrje praktike në servis.
· të realizojnë skica dhe vizatime teknike të thjeshta me dorë të lirë (instrumente) dhe përmes programeve kompjuterike (CAD);
· të përdorin vizatimin teknik si mjet komunikimi profesional gjatë proceseve të mirëmbajtjes dhe riparimit të automjeteve. 

 Përmbajtjet e përgjithshme të lëndës “Vizatimi teknik në shërbime mjetesh transporti”, kl.10 –  72 orë 

	Tema 1
	Hyrje në vizatimin teknik. 
	2 orë

	Tema 2
	Standardet e vizatimit teknik. 
	6 orë

	Tema 3
	Formatet, llojet e vijave, shkallët, simbolet dhe shënimet teknike.
	8 orë

	Tema 4
	Pamjet, projeksionet, prerjet dhe seksionet në vizatimin teknik.
	12 orë

	Tema 5
	Dimensionimi, tolerancat dhe paraqitja grafike e detaleve mekanike.
	8 orë

	Tema 6
	Vizatimet e detaleve, montimeve dhe bashkimeve mekanike.
	8 orë

	Tema 7
	Leximi dhe interpretimi i vizatimeve teknike të sistemeve të automjeteve.
	8 orë

	Tema 8
	Skemat mekanike dhe hidraulike të automjeteve.
	6 orë

	Tema 9
	Skemat pneumatike dhe elektrike të automjeteve.
	6 orë

	Tema 10
	Përdorimi bazë i programeve kompjuterike për hartimin dhe interpretimin e vizatimeve teknike (CAD)
	8 orë



2. Lënda “Njohuri për mjetet e transportit ” (L-18-074-26 ), kl.10  -  72 orë 

 Synimet e lëndës “Njohuri për mjetet e transportit”, kl. 10. –  72 orë
		
Në përfundim të trajtimit të lëndës “Njohuri për mjetet e transportit”, kl.10, nxënësi duhet:
· të listojë llojet e mjeteve të transportit sipas përdorimit dhe karakteristikave të tyre;
· të klasifikojë mjetet e transportit sipas burimit të energjisë, konstruksionit dhe destinacionit të përdorimit;
· të përshkruajë ndërtimin e përgjithshëm të mjeteve të transportit;
· të përshkruajë sistemet kryesore të mjeteve të transportit dhe funksionin e tyre; 
· të listojë pjesët dhe elementët kryesorë të mjeteve të transportit; 
· të përshkruajë karakteristikat teknike të automjeteve, si masa, fuqia, momenti rrotullues, kapaciteti i baterisë dhe konsumi i energjisë apo lëndës djegëse;
· të përshkruajë automjetet me motor me djegie të brendshme; 
· të përshkruajë dallimet ndërmjet automjeteve me motor me djegie të brendshme, hibride dhe elektrike;
· të përshkruajë funksionin dhe ndërtimin bazë të automjeteve hibride; 
· të përshkruajë funksionin dhe ndërtimin bazë të automjeteve elektrike;
· të shpjegojë parimet bazë të funksionimit të sistemeve mekanike, elektrike, elektronike dhe hidraulike të automjeteve; 
· të përshkruajë ndërveprimin ndërmjet sistemeve mekanike, elektrike dhe elektronike të automjetit; 
· të listojë llojet e baterive që përdoren në automjete dhe karakteristikat e tyre kryesore;
· të shpjegojë procedurat bazë të sigurisë teknike gjatë punës me automjete elektrike dhe hibride; 
· të përshkruajë procedurat e kontrollit vizual dhe teknik të automjeteve;
· të listojë mjetet, pajisjet dhe instrumentet diagnostikuese që përdoren në shërbimet e mjeteve të transportit;
· të listojë mjetet, pajisjet dhe instrumentet diagnostikuese që përdoren në shërbimin e mjeteve të transportit; 
· të zhvillojë aftësi për përdorimin e dokumentacionit teknik dhe manualeve të prodhuesit në identifikimin e sistemeve, komponentëve dhe karakteristikave teknike të automjeteve;
· të interpretojë të dhënat teknike bazë të automjetit sipas dokumentacionit përkatës; 
· të përshkruajë funksionin e sistemeve të sigurisë aktive dhe pasive në automjete; 
· të shpjegojë rëndësinë e zbatimit të rregullave të sigurisë teknike gjatë proceseve të mirëmbajtjes dhe riparimit të automjeteve;
· të përshkruajë zhvillimet bashkëkohore teknologjike dhe tendencat moderne në fushën e mjeteve të transportit.

 Përmbajtjet e përgjithshme të lëndës “Njohuri për mjetet e transportit ”, kl.10 –  72 orë  

	Tema 1
	Hyrje në mjetet e transportit. 
	2 orë

	Tema 2
	Ndërtimi i përgjithshëm i mjeteve të transportit. 
	10 orë

	Tema 3
	Karakteristikat teknike të automjeteve dhe parametrat kryesorë të funksionimit.
	6 orë

	Tema 4
	Automjetet me motor me djegie të brendshme. 
	10 orë

	Tema 5
	Automjetet hibride. 
	6 orë

	Tema 6
	Automjetet elektrike. 
	8 orë

	Tema 7
	Sistemet mekanike të automjeteve. 
	6 orë

	Tema 8
	Sistemet elektrike, elektronike dhe hidraulike të automjeteve.
	8 orë

	Tema 9
	Dokumentacioni teknik i automjeteve. 
	2 orë

	Tema 10
	Kontrolli vizual dhe teknik i automjeteve. 
	4 orë

	Tema 11
	Sistemet e sigurisë aktive dhe pasive në automjete.
	8 orë

	Tema 12
	Zhvillimet bashkëkohore në teknologjinë e mjeteve të transportit.
	2 orë



3. Lënda “Bazat e mekanikës” (L-04-903-26),  kl.10 - 72 orë 

 Synimet e lëndës “Bazat e mekanikës”, kl. 10 - 72 orë
		
Në përfundim të trajtimit të lëndës “Bazat e mekanikës”, kl.10, nxënësit duhet:
· të klasifikojnë materialet që përdoren në mjetet e transportit sipas proceseve të punës; 
· të listojnë vetitë fizike, kimike, mekanike dhe teknologjike të materialeve;
· të përshkruajnë veçoritë e metaleve, lidhjeve të metaleve dhe materialeve jometalike;
· të përshkruajnë detalet, lidhjet, mekanizmat dhe transmisionet tipike që përdoren në makinat dhe mjetet e transportit;
· të përshkruajnë përdorimin e elementëve hidraulikë dhe pneumatikë në mjetet e transportit;
· të përshkruajnë veçoritë e statikës, kinematikës dhe dinamikës së trupave;
· të shpjegojnë kuptimin e koncepteve “ngarkesë” dhe “sforcim” i materialeve;
· të përshkruajnë tolerancat e përmasave dhe shënimin e tyre në vizatime;
· të përshkruajnë llojet e punimeve të saldim, mjetet dhe pajisjet përkatës;
· të listojnë metodat kryesore të përpunimit të detaleve;
· të përshkruajnë punime të thjeshta të axhusterisë sipas procesit;
· të shpjegojnë kuptimin mbi tolerancat, matjet teknike dhe interpretimin e tyre në dokumentacionin teknik;
· të zhvillojnë kulturë profesionale për përzgjedhjen e materialeve, metodave të përpunimit dhe zbatimin e kërkesave të cilësisë dhe sigurisë në punimet mekanike.

 Përmbajtjet e përgjithshme të lëndës “Bazat e mekanikës”, kl.10 –  72 orë 

	Tema 1
	Hyrje në mekanikë. 
	6 orë

	Tema 2
	Vetitë fizike, kimike, mekanike dhe teknologjike të materialeve. 
	8 orë

	Tema 3
	Elementët e makinave, detalet, lidhjet mekanike, mekanizmat dhe transmisionet që përdoren në automjete.
	8 orë

	Tema 4
	Bazat e statikës, kinematikës dhe dinamikës. Ngarkesat dhe sforcimet në elementët mekanikë.
	8 orë

	Tema 5
	Tolerancat dimensionale dhe gjeometrike. 
	8 orë

	Tema 6
	Përpunimet mekanike të detaleve. 
	8 orë

	Tema 7
	Bazat e saldimit. Metodat, pajisjet, materialet dhe zbatimet në automjete.
	8 orë

	Tema 8
	Punimet bazë të axhusterisë. 
	8 orë

	Tema 9
	Elementët hidraulikë dhe pneumatikë në mjetet e transportit. 
	6 orë

	Tema 10
	Zbatimi i bazave të mekanikës në proceset e riparimit dhe mirëmbajtjes së automjeteve.
	4 orë





4. Moduli: “Shërbime të thjeshta mirëmbajtjeje në automjete”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	10

	PËRSHKRUESI I MODULIT

	Titulli dhe kodi
	SHËRBIME  TË THJESHTA MIRËMBAJTJEJE NË AUTOMJETE 

	M- 18-2605-26

	Qëllimi i modulit

	

	Një modul teoriko-praktik që i aftëson nxënësit për të kryer punime të thjeshta të mirëmbajtjes së automjeteve, duke përdorur veglat, pajisjet dhe materialet e punës, si dhe duke realizuar punime axhusterie, saldimi, zmontimi dhe montimi të pjesëve të sistemeve sipas dokumentacionit teknik, standardeve profesionale dhe rregullave të sigurimit teknik.


	Kohëzgjatja e modulit

	
	 108 orë mësimore


	Niveli i parapëlqyer 
për pranim

	
	Nxënësit duhet të kenë përfunduar arsimin 9-vjeçar.



	Rezultatet e të nxënit (RN) dhe procedurat e vlerësimit
	
	RN 1
	Nxënësi zbaton rregullat dhe standardet e sigurimit teknik në vendin e punës gjatë kryerjes së punimeve të axhusterisë, saldimit, zmontimit dhe montimit në automjete.
Kriteret e vlerësimit:
Nxënësi duhet të jetë i aftë:
· të shpjegojë standardet dhe legjislacionin për rregullat e sigurimit teknik në punimet e mirëmbajtjes së automjeteve; 
· të përshkruajë rëndësinë e përdorimit të manualeve teknike dhe udhëzimeve të prodhuesit gjatë kryerjes së punimeve; 
· të përdorë dokumentacionin teknik, manualet dhe udhëzimet e prodhuesit gjatë punimeve të axhusterisë, saldimit, zmontimit dhe montimit; 
· të identifikojë rreziqet që lidhen me punimet e axhusterisë, saldimit, zmontimit dhe montimit në automjete; 
· të identifikojë pajisjet mbrojtëse personale (PPE) dhe funksionin e tyre gjatë proceseve të punës; 
· të kontrollojë gjendjen dhe funksionalitetin e pajisjeve mbrojtëse personale, veglave dhe pajisjeve përpara përdorimit; 
· të përdorë pajisjet mbrojtëse personale, veglat dhe pajisjet e punës sipas procedurave dhe rregullave të sigurimit teknik; 
· të përshkruajë rregullat e sigurisë për ruajtjen, transportimin dhe magazinimin e veglave, pajisjeve dhe materialeve të punës; 
· të zbatojë procedurat e sigurta gjatë përdorimit të pajisjeve të axhusterisë, saldimit dhe pajisjeve për zmontim e montim; 
· të shpjegojë rëndësinë e identifikimit dhe raportimit të mosfunksionimeve të veglave dhe pajisjeve të punës; 
· të raportojë defektet ose mosfunksionimet e veglave dhe pajisjeve sipas procedurave të përcaktuara; 
· të zbatojë rregullat e mbrojtjes së mjedisit dhe procedurat për menaxhimin e mbetjeve që krijohen gjatë proceseve të mirëmbajtjes së automjeteve.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi kryen punime bazë të axhusterisë.
Kriteret e vlerësimit:
Nxënësi duhet të jetë i aftë:
· të interpretojë skica, vizatime dhe dokumentacionin teknik për realizimin e punimeve axhusterike; 
· të organizojë dhe përgatitë vendin e punës sipas procesit teknologjik; 
· të përzgjedhë materialet, veglat, pajisjet, instrumentet matëse dhe shënuese sipas llojit të punimit; 
· të kryejë matje, shënime dhe kontrolle dimensionale duke përdorur instrumentet përkatëse; 
· të përgatitë, fiksojë dhe pozicionojë pjesët për përpunim në pajisjet mbajtëse; 
· të realizojë punime të shënimit, prerjes, limimit, shpimit, kalizvarimit, alezimit, filetimit, deformimit në të ftohtë dhe zmerilimit sipas kërkesave teknologjike; 
· të kryejë montime dhe çmontime të thjeshta të elementeve mekanike gjatë procesit të punës; 
· të kontrollojë përmasat, tolerancat dhe cilësinë e punimeve të realizuara; 
· të identifikojë dhe korrigjojë parregullsitë e thjeshta gjatë procesit të përpunimit; 
· të përdorë dhe mirëmbajë veglat, pajisjet dhe instrumentet e punës sipas procedurave teknike; 
· të sistemojë vendin e punës dhe të menaxhojë mbetjet e krijuara gjatë procesit të punës; 
· të zbatojë rregullat e sigurimit teknik, mbrojtjes së mjedisit dhe ergonomisë gjatë kryerjes së punimeve axhusterike.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime bazë të saldimit dhe ngjitjes.
Kriteret e vlerësimit:
Nxënësi duhet të jetë i aftë:
· të interpretojë vizatimet, skicat dhe dokumentacionin teknik për realizimin e punimeve të saldimit dhe ngjitjes; 
· të organizojë dhe përgatitë vendin e punës sipas kërkesave të procesit të punës; 
· të identifikojë dhe përzgjedhë pajisjet, veglat, materialet mbushëse, materialet ngjitëse dhe pajisjet mbrojtëse personale sipas llojit të punimit; 
· të identifikojë dhe të përzgjedhë metodën e përshtatshme të saldimit (me hark elektrik, MIG/MAG, TIG, me gaz (oksi-acetilen) dhe me rezistencë) sipas materialit dhe llojit të bashkimit; 
· të identifikojë dhe të përzgjedhë metodën e përshtatshme të ngjitjes (me ngjitës strukturorë, epoksi, poliuretani, cianoakrilat dhe silikon teknik) sipas materialit dhe kërkesave të punimit; 
· të përgatitë sipërfaqet dhe elementet për saldim ose ngjitje, duke kryer pastrimin, shënimin, pozicionimin dhe fiksimin e tyre; 
· të realizojë bashkime të thjeshta me saldim sipas procedurave dhe teknikave të punës; 
· të realizojë bashkime me materiale ngjitëse sipas procedurave teknologjike dhe udhëzimeve të prodhuesit; 
· të kryejë saldime dhe ngjitje të elementeve të thjeshta metalike dhe jometalike sipas kërkesave teknike; 
· të pastrojë dhe përfundojë bashkimet e realizuara pas procesit të saldimit ose ngjitjes; 
· të kontrollojë vizualisht cilësinë e bashkimeve dhe të identifikojë defektet e thjeshta; 
· të kryejë riparime të thjeshta të bashkimeve sipas kërkesave teknike; 
· të përdorë dhe mirëmbajë pajisjet, veglat dhe materialet e saldimit dhe ngjitjes sipas udhëzimeve teknike; 
· të sistemojë vendin e punës dhe të menaxhojë mbetjet e krijuara gjatë procesit të punës; 
· të zbatojë rregullat e sigurimit teknik, mbrojtjes nga zjarri, mbrojtjes së mjedisit dhe ergonomisë gjatë punimeve të saldimit dhe ngjitjes.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi kryen punime të zmontimit dhe montimit në automjete.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik; 
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve të zmontimit dhe montimit; 
· të përdorë pajisjet mbrojtëse personale (PPE) sipas natyrës së punës; 
· të identifikojë dhe të përdorë në mënyrë korrekte veglat, pajisjet dhe instrumentet që përdoren në një servis automjetesh, si: çelësa fiks dhe tubularë, çelësa dinamometrik, kaçavida, pinca, nxjerrës, presa, krikë hidraulikë, mbajtëse automjeti, ngritës automjetesh (lift), kompresor ajri, vegla pneumatike dhe instrumente matëse; 
· të interpretojë vizatimet, skemat, dokumentacionin teknik dhe manualet e prodhuesit për realizimin e punimeve; 
· të identifikojë pjesët, nyjet, agregatet dhe sistemet e automjetit që do të zmontohen ose montohen; 
· të përzgjedhë veglat, pajisjet, instrumentet dhe materialet ndihmëse sipas llojit të punimit; 
· të kryejë kontrollin paraprak të gjendjes së pjesëve dhe elementëve të automjetit; 
· të sigurojë automjetin përpara ndërhyrjes, duke përdorur pajisjet mbështetëse dhe ngritëse sipas procedurave të sigurisë; 
· të kryejë zmontimin e pjesëve, nyjeve dhe agregateve sipas procedurave teknike, pa dëmtuar komponentët; 
· të identifikojë, klasifikojë, etiketojë dhe sistemojë pjesët e çmontuara për rimontim ose zëvendësim; 
· të kryejë pastrimin, kontrollin vizual dhe përgatitjen e pjesëve për montim; 
· të kryejë matje dhe kontrolle dimensionale të pjesëve sipas specifikimeve teknike; 
· të identifikojë pjesët e dëmtuara, të konsumuara ose jashtë parametrave teknikë; 
· të zëvendësojë pjesët  e konsumuara dhe elementët e dëmtuar sipas dokumentacionit teknik; 
· të përdorë materialet ndihmëse të montimit (lubrifikantë, guarnicione, unaza mbyllëse, elementë fiksues dhe materiale ngjitëse) sipas kërkesave teknike; 
· të kryejë montimin e pjesëve, nyjeve dhe agregateve duke respektuar rendin teknologjik dhe momentin-rrotullues e përcaktuara nga prodhuesi; 
· të kryejë rregullimet, shtrëngimet dhe centrimet e nevojshme pas montimit; 
· të verifikojë funksionimin korrekt të pjesëve dhe sistemeve pas montimit; 
· të kryejë prova funksionale bazë pas përfundimit të montimit; 
· të evidentojë dhe raportojë defektet ose parregullsitë e konstatuara gjatë procesit të punës; 
· të plotësojë dokumentacionin bazë të punimeve të kryera sipas procedurave të servisit; 
· të mirëmbajë veglat, pajisjet dhe instrumentet e punës, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me veglat, pajisjet, instrumentet dhe materialet e nevojshme për zhvillimin e punimeve të axhusterisë, saldimit, ngjitjes, zmontimit dhe montimit në automjete.
· Mësimdhënësi duhet të përdorë demonstrime praktike dhe situata të simuluara pune për organizimin e vendit të punës, përdorimin korrekt të veglave, pajisjeve dhe instrumenteve të punës, si dhe për realizimin e punimeve të axhusterisë, saldimit, ngjitjes, zmontimit dhe montimit të pjesëve, nënmontimeve dhe agregateve të automjeteve, në përputhje me dokumentacionin teknik dhe procedurat teknologjike.
· Nxënësit duhet të angazhohen në veprimtari konkrete pune, fillimisht nën mbikëqyrjen e mësimdhënësit dhe më pas në mënyrë të pavarur. Ata duhet të nxiten të interpretojnë dokumentacionin teknik, të përdorin në mënyrë korrekte veglat, pajisjet dhe instrumentet, si dhe të analizojnë dhe diskutojnë veprimet e kryera gjatë procesit të punës.
· Gjatë vlerësimit të nxënësve duhet t'i vihet theksi verifikimit të shkallës së arritjes së kompetencave praktike për organizimin e vendit të punës, përdorimin e sigurt të veglave dhe pajisjeve, realizimin e punimeve të axhusterisë, saldimit, ngjitjes, zmontimit dhe montimit, interpretimin e dokumentacionit teknik, kontrollin e cilësisë së punimeve, si dhe zbatimin e rregullave të sigurimit teknik, ergonomisë dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen e automjeteve, i pajisur sipas kërkesave të modulit.
· Tavolina pune me morsa dhe pajisje mbajtëse për realizimin e punimeve praktike.
· Pajisje ngritëse dhe mbështetëse të automjeteve (krikë hidraulikë, mbajtëse automjeti, ngritës automjetesh).
· Vegla dore dhe pajisje të servisit automobilistik (çelësa fiks dhe tubularë, çelësa momenti, kaçavida, pinca, çekiçë, nxjerrës, presa, vegla pneumatike etj.).
· Instrumente matëse dhe kontrolli (metër, kalibër, mikrometër, komparator, këndmatës, manometër etj.).
· Pajisje për punime axhusterie (sharra metalike, lima, shpues bangoje dhe dore, kalizvarë, alezatorë, vegla për filetim, pajisje zmerilimi).
· Pajisje për saldim dhe ngjitje (pajisje saldimi MMA, MIG/MAG ose TIG, pajisje saldimi me gaz, materiale mbushëse dhe materiale ngjitëse sipas përdorimit).
· Pjesë, nyje, agregate dhe modele didaktike të sistemeve të automjeteve për ushtrime praktike.
· Dokumentacion teknik, manuale të prodhuesve, vizatime, skema teknike dhe katalogë pjesësh.
· Materiale konsumi (lubrifikantë, guarnicione, elementë fiksues, materiale pastrimi, materiale ngjitëse, elektroda, tela saldimi etj.).
· Pajisje mbrojtëse personale (PPE), pajisje për mbrojtjen nga zjarri dhe mjete për ndihmën e parë.
· Materiale didaktike, si: pankarta, postera, tabela ilustruese, modele prerjeje, video didaktike, animacione teknike, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Kompjuter dhe projektor për demonstrime, prezantime dhe përdorimin e dokumentacionit teknik elektronik. 




5. Moduli: “Diagnostikimi i automjeteve”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	DIAGNOSTIKIMI I AUTOMJETEVE
	M- 18-2606-26

	Qëllimi i modulit

	

	Një modul teoriko-praktik që i aftëson nxënësit të diagnostikojnë gjendjen teknike të automjeteve, duke përdorur metoda, pajisje dhe instrumente diagnostikuese, për të identifikuar, analizuar dhe vlerësuar defektet e sistemeve mekanike, elektrike, elektronike, hidraulike dhe pneumatike, në përputhje me dokumentacionin teknik, procedurat e prodhuesit, standardet profesionale dhe rregullat e sigurimit teknik.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK. 



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon parimet bazë të diagnostikimit të automjeteve dhe përgatit procesin e diagnostikimit.
Kriteret e vlerësimit:
Nxënësi duhet të jetë i aftë:
· të shpjegojë qëllimin, rëndësinë dhe fushën e zbatimit të diagnostikimit në procesin e mirëmbajtjes dhe riparimit të automjeteve;
· të përshkruajë hapat e procesit të diagnostikimit, nga kontrolli fillestar deri në interpretimin e rezultateve;
· të shpjegojë procedurat e kontrollit vizual, dëgjimor dhe funksional të automjetit për identifikimin paraprak të defekteve;
· të identifikojë simptomat e defekteve mekanike, elektrike, elektronike, hidraulike dhe pneumatike të automjetit;
· të shpjegojë parimin e funksionimit të sistemeve të autodiagnozës në automjet;
· të përshkruajë llojet e autodiagnozës sipas markave, modeleve dhe sistemeve të automjeteve;
· të identifikojë portat diagnostikuese OBD, OBD-II dhe EOBD, si dhe funksionin e tyre;
· të shpjegojë mënyrat e komunikimit ndërmjet pajisjes diagnostikuese dhe njësive elektronike të automjetit (ECU);
· të përshkruajë arkitekturën elektronike të automjetit dhe rrjetet e komunikimit CAN BUS, LIN BUS, FLEXRAY dhe Automotive Ethernet;
· të identifikojë modulet elektronike kryesore të automjetit dhe funksionin e tyre (ECM/PCM, TCM, ABS, SRS, BCM, HVAC, EPS etj.);
· të shpjegojë klasifikimin e kodeve të defekteve (DTC) dhe rëndësinë e tyre në diagnostikim;
· të interpretojë parametrat bazë të sistemeve të automjetit në kohë reale (Live Data) sipas referencave të prodhuesit;
· të identifikojë dokumentacionin teknik, manualet e prodhuesit, skemat elektrike dhe databazat teknike që përdoren gjatë diagnostikimit;
· të identifikojë dhe të përshkruajë funksionin e pajisjeve, veglave dhe instrumenteve diagnostikuese që përdoren në një servis automjetesh;
· të klasifikojë pajisjet diagnostikuese sipas funksionit dhe fushës së përdorimit;
· të organizojë vendin e punës për kryerjen e diagnostikimit sipas procedurave teknike;
· të zbatojë rregullat e sigurimit teknik, përdorimin e pajisjeve mbrojtëse personale (PPE), mbrojtjen e mjedisit dhe ergonominë gjatë përgatitjes së procesit të diagnostikimit..
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi përdor pajisjet dhe programet diagnostikuese për diagnostikimin elektronik të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës për kryerjen e diagnostikimit elektronik;
· të zbatojë rregullat e sigurimit teknik, ergonomisë dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas procedurave të punës;
· të identifikojë dhe të përzgjedhë pajisjet, veglat dhe instrumentet diagnostikuese sipas llojit të automjetit dhe sistemit që do të diagnostikohet;
· të identifikojë portën diagnostikuese OBD-II/EOBD dhe të realizojë lidhjen e pajisjes diagnostikuese me automjetin;
· të lidhë dhe konfigurojë skanerin diagnostikues, kompjuterin ose tabletin me programin diagnostikues;
· të përdorë programet diagnostikuese sipas udhëzimeve të prodhuesit;
· të përzgjedhë markën, modelin, vitin e prodhimit dhe sistemin elektronik të automjetit që do të diagnostikohet;
· të verifikojë komunikimin ndërmjet pajisjes diagnostikuese dhe njësive elektronike të kontrollit (ECU);
· të lexojë dhe interpretojë kodet e defekteve (DTC);
· të lexojë dhe interpretojë parametrat e funksionimit të sistemeve në kohë reale (Live Data);
· të monitorojë dhe regjistrojë parametrat kryesorë të funksionimit të motorit, sistemit të karikimit, sistemit të injektimit, ABS, ESP, airbag (SRS), klimës dhe sistemeve të tjera elektronike;
· të përdorë funksionet bazë të pajisjes diagnostikuese për testimin aktiv të sensorëve dhe aktivizuesve (Active Test);
· të kryejë fshirjen e kodeve të defekteve sipas procedurave teknike;
· të përdorë karikuesin inteligjent të baterisë gjatë diagnostikimit kur kërkohet nga procedurat e prodhuesit;
· të përdorë instrumente ndihmëse diagnostikuese, si multimetër, osciloskop, pincë amperometrike, testues baterie dhe instrumente të tjera për verifikimin e parametrave elektrikë dhe elektronikë;
· të krahasojë parametrat e matur me specifikimet teknike të prodhuesit;
· të evidentojë dhe dokumentojë rezultatet e diagnostikimit elektronik;
· të sistemojë pajisjet, instrumentet dhe vendin e punës pas përfundimit të procesit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi diagnostikon gjendjen teknike të sistemeve të automjetit.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe parametrat teknikë të sistemeve të automjetit;
· të identifikojë simptomat dhe shenjat e defekteve në sistemet mekanike, elektrike, elektronike, hidraulike dhe pneumatike;
· të kryejë kontrollin vizual, funksional dhe diagnostikues të sistemeve të automjetit sipas procedurave teknike;
· të përdorë pajisjet dhe instrumentet diagnostikuese për kontrollin e sistemeve të automjetit;
· të diagnostikojë sistemin e motorit me djegie të brendshme;
· të diagnostikojë sistemin e furnizimit me karburant;
· të diagnostikojë sistemin e ndezjes dhe injektimit elektronik;
· të diagnostikojë sistemin e transmetimit dhe drejtimit;
· të diagnostikojë sistemin e frenimit, përfshirë ABS dhe ESP;
· të diagnostikojë sistemin e varjes (suspensionit) dhe drejtimit;
· të diagnostikojë sistemin elektrik dhe elektronik të automjetit;
· të diagnostikojë sistemin e karikimit dhe ndezjes së automjetit;
· të diagnostikojë sistemin e klimatizimit dhe ventilimit;
· të diagnostikojë sistemet e sigurisë aktive dhe pasive (ABS, ESP, SRS/Airbag, TPMS);
· të diagnostikojë komponentët bazë të automjeteve hibride dhe elektrike, duke respektuar procedurat e sigurisë për sistemet e tensionit të lartë;
· të përdorë instrumente matëse si multimetër, osciloskop, kompresometër, manometër, analizator gazrash, testues baterie dhe instrumente të tjera sipas kërkesave të diagnostikimit;
· të krahasojë parametrat e matur me specifikimet teknike të prodhuesit;
· të identifikojë dhe të lokalizojë defektet në komponentë dhe sisteme;
· të analizojë shkaqet e mundshme të defekteve dhe ndikimin e tyre në funksionimin e automjetit;
· të propozojë veprimet e nevojshme për riparim ose mirëmbajtje bazuar në rezultatet e diagnostikimit;
· të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi interpreton rezultatet e diagnostikimit dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të analizojë rezultatet e diagnostikimit të sistemeve të automjetit;
· të interpretojë kodet e defekteve (DTC), parametrat e funksionimit (Live Data) dhe informacionin e marrë nga pajisjet diagnostikuese;
· të krahasojë rezultatet e diagnostikimit me specifikimet dhe parametrat teknikë të prodhuesit;
· të identifikojë shkaqet e mundshme të defekteve dhe ndikimin e tyre në funksionimin e automjetit;
· të vlerësojë gjendjen teknike të pjesëve, nënmontimeve dhe sistemeve të automjetit;
· të përcaktojë nevojën për riparim, zëvendësim ose mirëmbajtje të komponentëve të automjetit;
· të propozojë procedurat e riparimit dhe mirëmbajtjes sipas dokumentacionit teknik dhe rekomandimeve të prodhuesit;
· të kryejë resetimin e intervaleve të mirëmbajtjes, adaptimet dhe procedurat bazë të kalibrimit pas ndërhyrjes, sipas mundësive të pajisjes diagnostikuese;
· të verifikojë eliminimin e defekteve pas ndërhyrjes teknike dhe të konfirmojë funksionimin normal të sistemeve të automjetit;
· të kryejë prova funksionale dhe kontrolle përfundimtare të automjetit pas diagnostikimit ose riparimit;
· të hartojë raportin teknik të diagnostikimit, duke evidentuar defektet, shkaqet, matjet, testet e kryera dhe ndërhyrjet e rekomanduara;
· të plotësojë dokumentacionin teknik dhe evidencat e servisit sipas procedurave të punës;
· të komunikojë rezultatet e diagnostikimit dhe rekomandimet teknike në mënyrë profesionale dhe të qartë;
· të përdorë programet kompjuterike dhe databazat teknike për dokumentimin dhe ruajtjen e të dhënave të diagnostikimit;
· të respektojë kërkesat për konfidencialitetin, etikën profesionale dhe mbrojtjen e të dhënave gjatë dokumentimit të ndërhyrjeve;
· të sistemojë pajisjet diagnostikuese, veglat dhe vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, pajisje, instrumente dhe programe diagnostikuese të nevojshme për zhvillimin e veprimtarive teorike dhe praktike.
· Mësimdhënësi duhet të përdorë demonstrime praktike, situata të simuluara dhe raste studimore për organizimin e procesit të diagnostikimit, përdorimin e pajisjeve dhe programeve diagnostikuese, interpretimin e dokumentacionit teknik, identifikimin e defekteve dhe analizimin e rezultateve të diagnostikimit të sistemeve të automjeteve.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), mbrojtjes nga zjarri, ergonomisë, si dhe mbrojtjes së mjedisit gjatë përdorimit të pajisjeve diagnostikuese dhe ndërhyrjeve në automjete.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke përdorur pajisje dhe programe diagnostikuese, instrumente matëse dhe dokumentacion teknik për identifikimin, analizimin dhe dokumentimin e defekteve të sistemeve mekanike, elektrike dhe elektronike të automjeteve.
· Mësimdhënësi duhet të nxisë nxënësit të analizojnë dhe të interpretojnë kodet e defekteve (DTC), parametrat e funksionimit (Live Data), rezultatet e matjeve dhe të testeve diagnostikuese, si dhe të argumentojnë zgjidhjet teknike dhe ndërhyrjet e propozuara në përputhje me rekomandimet e prodhuesit.
· Gjatë vlerësimit të nxënësve duhet t'i vihet theksi verifikimit të njohurive teorike dhe shprehive praktike për përdorimin korrekt të pajisjeve dhe programeve diagnostikuese, interpretimin e dokumentacionit teknik, diagnostikimin e sistemeve të automjetit, analizimin e rezultateve, hartimin e raportit të diagnostikimit dhe zbatimin e rregullave të sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për diagnostikimin e automjeteve, i pajisur sipas kërkesave të modulit.
· Automjete, agregate, sisteme dhe modele didaktike të automjeteve me motor me djegie të brendshme, hibride dhe elektrike.
· Pajisje diagnostikuese multimarkë dhe/ose të dedikuara sipas prodhuesve të automjeteve.
· Kompjuterë ose tableta me programe diagnostikuese dhe akses në dokumentacionin teknik elektronik.
· Pajisje për komunikim diagnostikues OBD-II/EOBD, kabllo dhe adaptorë diagnostikues.
· Instrumente matëse dhe kontrolli, si: multimetër digjital, osciloskop automobilistik, pincë amperometrike, kompresometër, manometër, vakuummetër, analizator gazrash, testues baterie dhe sistemi karikimi, termometër infra të kuq dhe instrumente të tjera diagnostikuese.
· Karikues inteligjent i baterisë (Battery Support Unit) dhe pajisje për furnizimin e qëndrueshëm me energji gjatë diagnostikimit.
· Pajisje për testimin e sensorëve, aktivizuesve dhe sistemeve elektrike dhe elektronike të automjetit.
· Dokumentacion teknik, manuale të prodhuesve, skema elektrike, katalogë teknikë, databaza elektronike dhe softuerë diagnostikues.
· Vegla dore dhe pajisje bazë të servisit automobilistik për kryerjen e kontrolleve dhe ndërhyrjeve diagnostikuese.
· Materiale konsumi të nevojshme për diagnostikimin dhe mirëmbajtjen bazë të automjeteve.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë dhe sinjalistikë të sigurimit teknik.
· Materiale didaktike, si: pankarta, postera, tabela ilustruese, modele prerjeje, video didaktike, animacione teknike, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Lidhje me internet për përditësimin e programeve diagnostikuese dhe akses në databazat teknike të prodhuesve (kur është e mundur).





6. Moduli: “Shërbime në sistemet e furnizimit me ajër me presion dhe shkarkimit të produkteve të djegies së motorit”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMET E FURNIZIMIT ME AJËR ME PRESION DHE SHKARKIMIT TË PRODUKTEVE TË DJEGIES SË MOTORIT

	M- 18-2607-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të furnizimit me ajër me presion dhe të sistemit të shkarkimit të produkteve të djegies së motorit, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të furnizimit me ajër me presion dhe të sistemit të shkarkimit të produkteve të djegies së motorit.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit të furnizimit me ajër dhe të sistemit të shkarkimit në performancën, ekonominë e karburantit dhe mbrojtjen e mjedisit;
· të përshkruajë ndërtimin dhe parimin e funksionimit të sistemit të furnizimit me ajër me presion dhe të sistemit të shkarkimit të gazrave të djegies;
· të identifikojë pjesët, nënmontimet dhe komponentët kryesorë të sistemit të furnizimit me ajër dhe të sistemit të shkarkimit;
· të përshkruajë funksionin e filtrit të ajrit, kolektorit të marrjes, trupit të gazit (Throttle Body), tubacioneve të ajrit, turbocharger-it dhe intercooler-it;
· të shpjegojë parimin e funksionimit të turbocharger-it dhe ndikimin e tij në fuqinë dhe efikasitetin e motorit;
· të përshkruajë funksionin e sensorëve të sistemit të furnizimit me ajër, si: MAF, MAP, IAT dhe sensorë të tjerë të lidhur me menaxhimin elektronik të motorit;
· të identifikojë komponentët kryesorë të sistemit të shkarkimit, si: kolektori i shkarkimit, katalizatori, filtri i grimcave (DPF/GPF), valvula EGR, sensorët Lambda (O₂), silenciatorët dhe tubacionet e shkarkimit;
· të shpjegojë funksionin e katalizatorit, filtrit të grimcave (DPF/GPF), valvulës EGR dhe sensorëve Lambda në reduktimin e emetimeve të gazrave;
· të shpjegojë funksionimin dhe ndërtimin e sistemit me injektim të lëndës Ad-blue (SCR);
· të shpjegojë normat e emetimeve të gazrave (Euro) dhe rëndësinë e tyre për mbrojtjen e mjedisit;
· të identifikojë simptomat kryesore të defekteve në sistemin e furnizimit me ajër dhe në sistemin e shkarkimit;
· të shpjegojë ndikimin e rrjedhjeve të ajrit, bllokimeve dhe dëmtimeve të komponentëve në performancën e motorit;
· të interpretojë vizatimet, skemat, manualet e prodhuesit dhe dokumentacionin teknik të sistemeve të furnizimit me ajër dhe të shkarkimit;
· të identifikojë veglat, pajisjet dhe instrumentet që përdoren për kontrollin, diagnostikimin dhe mirëmbajtjen e këtyre sistemeve;
· të përshkruajë funksionin e pajisjeve dhe instrumenteve, si: skaneri diagnostikues OBD-II, multimetri, manometri, vakummetri, analizatori i gazrave, termometri infra të kuq, pajisja e testimit të tymit (smoke tester), kompresori i ajrit dhe pajisje të tjera diagnostikuese;
· të shpjegojë procedurat bazë të kontrollit dhe diagnostikimit të sistemit të furnizimit me ajër dhe të sistemit të shkarkimit;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemet e furnizimit me ajër dhe të shkarkimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemit të furnizimit me ajër me presion dhe të sistemit të shkarkimit të produkteve të djegies së motorit.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat teknike dhe parametrat e funksionimit të sistemit të furnizimit me ajër dhe sistemit të shkarkimit;
· të identifikojë dhe të përdorë veglat, pajisjet dhe instrumentet diagnostikuese sipas procedurave teknike;
· të kryejë kontrollin vizual të sistemit të furnizimit me ajër dhe të sistemit të shkarkimit për evidentimin e rrjedhjeve, konsumimit, deformimeve, korrozionit, çarjeve dhe dëmtimeve mekanike;
· të kontrollojë gjendjen teknike të filtrit të ajrit, kolektorit të marrjes, tubacioneve, turbocharger-it, intercooler-it dhe trupit të gazit (Throttle Body);
· të kontrollojë gjendjen e kolektorit të shkarkimit, katalizatorit, filtrit të grimcave (DPF/GPF), valvulës EGR, sensorëve Lambda (O₂), silenciatorëve dhe tubacioneve të shkarkimit;
· të kontrollojë dhe diagnostikojë funksionimin e sistemit Ad-blue (SCR);
· të përdorë pajisje diagnostikuese elektronike për leximin e kodeve të defekteve (DTC), parametrave Live Data dhe monitorimin e funksionimit të sistemeve;
· të përdorë instrumente diagnostikuese, si: multimetër, manometër, vakuummetër, analizator gazrash, smoke tester (pajisje për kontrollin e rrjedhjeve), termometër infra të kuq dhe pajisje të tjera sipas procedurave teknike;
· të diagnostikojë funksionimin e sensorëve MAF, MAP, IAT, Lambda dhe komponentëve të tjerë të menaxhimit elektronik të motorit;
· të kontrollojë presionin e turbocharger-it, funksionimin e intercooler-it dhe rrjedhjet në sistemin e ajrit me presion;
· të kontrollojë funksionimin e valvulës EGR dhe filtrit të grimcave (DPF/GPF), duke identifikuar bllokimet ose mosfunksionimet;
· të analizojë përbërjen e gazrave të shkarkimit dhe ta krahasojë atë me kufijtë e përcaktuar nga prodhuesi dhe normat e emetimeve;
· të identifikojë dhe të lokalizojë defektet në sistemin e furnizimit me ajër dhe sistemin e shkarkimit;
· të analizojë shkaqet e defekteve dhe ndikimin e tyre në performancën e motorit, konsumin e karburantit, emetimet dhe funksionimin e automjetit;
· të krahasojë rezultatet e matjeve dhe kontrolleve me specifikimet teknike të prodhuesit;
· të evidentojë dhe dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime zmontimi, montimi dhe zëvendësimi të elementeve të sistemit të furnizimit me ajër me presion dhe të sistemit të shkarkimit të produkteve të djegies së motorit. 
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit të furnizimit me ajër dhe sistemit të shkarkimit;
· të identifikojë dhe të përdorë në mënyrë korrekte veglat, pajisjet dhe instrumentet e nevojshme për kryerjen e punimeve;
· të kryejë kontrollin paraprak të gjendjes së komponentëve të sistemit të furnizimit me ajër dhe të sistemit të shkarkimit;
· të kryejë mirëmbajtjen periodike të sistemit të furnizimit me ajër sipas kërkesave të prodhuesit;
· të zëvendësojë filtrin e ajrit dhe elementët filtrues sipas procedurave teknike;
· të kryejë pastrimin dhe mirëmbajtjen e kolektorit të marrjes, trupit të gazit (Throttle Body) dhe tubacioneve të ajrit;
· të kryejë kontrollin, pastrimin dhe mirëmbajtjen e turbocharger-it dhe intercooler-it sipas procedurave të prodhuesit;
· të kryejë kontrollin, pastrimin ose zëvendësimin e valvulës EGR sipas kërkesave teknike;
· të kryejë pastrimin, rigjenerimin ose zëvendësimin e filtrit të grimcave (DPF/GPF), sipas procedurave të lejuara nga prodhuesi;
· të kryejë pastrimin, riparimin dhe zëvendësimin e elementeve të sistemit Ad-blue (SCR);
· të kryejë zmontimin dhe montimin e kolektorit të shkarkimit, katalizatorit, silenciatorëve, tubacioneve të shkarkimit dhe elementeve mbështetëse;
· të zëvendësojë sensorët MAF, MAP, IAT, Lambda (O₂) dhe komponentë të tjerë të sistemit sipas dokumentacionit teknik;
· të zëvendësojë guarnicionet, elementët fiksues, tubacionet fleksibël dhe komponentët e dëmtuar të sistemit;
· të përdorë lubrifikantë, guarnicione, elementë fiksues dhe materiale ndihmëse sipas specifikimeve teknike të prodhuesit;
· të kryejë montimin e komponentëve duke respektuar rendin teknologjik dhe momentet rrotulluese e përcaktuara nga prodhuesi;
· të kontrollojë hermeticitetin e sistemit të furnizimit me ajër dhe të sistemit të shkarkimit pas montimit;
· të verifikojë funksionimin korrekt të komponentëve pas mirëmbajtjes ose zëvendësimit;
· të kryejë prova funksionale të sistemit për të verifikuar eliminimin e defekteve dhe funksionimin normal të motorit;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon dhe dokumenton parametrat e sistemit të furnizimit me ajër me presion dhe të sistemit të shkarkimit të produkteve të djegies së motorit.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të sistemit të furnizimit me ajër dhe të sistemit të shkarkimit;
· të identifikojë dhe të përdorë veglat, pajisjet dhe instrumentet për kontrollin, rregullimin dhe verifikimin e sistemeve;
· të kontrollojë dhe të rregullojë parametrat e funksionimit të sistemit të furnizimit me ajër me presion sipas specifikimeve të prodhuesit;
· të kontrollojë dhe të verifikojë funksionimin e turbocharger-it, intercooler-it, valvulës EGR, trupit të gazit (Throttle Body) dhe komponentëve të tjerë të sistemit të furnizimit me ajër;
· të kontrollojë funksionimin e sensorëve MAF, MAP, IAT dhe Lambda (O₂), duke krahasuar parametrat e tyre me vlerat e përcaktuara nga prodhuesi;
· të kontrollojë funksionimin e katalizatorit, filtrit të grimcave (DPF/GPF), silenciatorëve dhe tubacioneve të shkarkimit;
· të verifikojë hermeticitetin e sistemit të furnizimit me ajër dhe të sistemit të shkarkimit, duke identifikuar rrjedhjet ose humbjet e presionit;
· të kontrollojë nivelin e emetimeve të gazrave të shkarkimit duke përdorur analizatorin e gazrave, sipas kërkesave teknike dhe normave mjedisore;
· të kryejë resetimin, adaptimin ose rigjenerimin e sistemeve elektronike (DPF, EGR, Throttle Body, sensorë etj.), sipas procedurave të prodhuesit dhe mundësive të pajisjeve diagnostikuese;
· të verifikojë eliminimin e defekteve pas ndërhyrjes teknike dhe të konfirmojë funksionimin normal të sistemit;
· të kryejë prova funksionale të motorit dhe të sistemeve të furnizimit me ajër dhe shkarkimit pas përfundimit të ndërhyrjes;
· të analizojë rezultatet e matjeve dhe të krahasojë parametrat e funksionimit me specifikimet teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrjet e mëtejshme të mirëmbajtjes ose riparimit bazuar në rezultatet e kontrollit;
· të plotësojë raportin teknik të diagnostikimit dhe dokumentacionin e ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, parametrat e kontrolluar dhe rezultatet e verifikimit;
· të komunikojë rezultatet e kontrollit dhe rekomandimet teknike në mënyrë profesionale;
· të mirëmbajë pajisjet, veglat dhe instrumentet e përdorura, si dhe të sistemojë vendin e punës pas përfundimit të procesit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të furnizimit me ajër me presion dhe sistemit të shkarkimit të produkteve të djegies së motorit.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të furnizimit me ajër me presion dhe sistemit të shkarkimit, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve diagnostikuese.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje diagnostikuese dhe instrumente matëse, realizuar punime mirëmbajtjeje, zmontimi, montimi, rregullimi dhe zëvendësimi të komponentëve të sistemit të furnizimit me ajër me presion dhe sistemit të shkarkimit, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të interpretojnë parametrat e funksionimit dhe kodet e defekteve, të identifikojnë shkaqet e mosfunksionimeve, të argumentojnë zgjidhjet teknike dhe të dokumentojnë ndërhyrjet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të furnizimit me ajër me presion dhe sistemit të shkarkimit, përdorimin korrekt të veglave, pajisjeve dhe instrumenteve diagnostikuese, interpretimin e dokumentacionit teknik, kontrollin e parametrave të funksionimit dhe emetimeve të gazrave, si dhe zbatimin e rregullave të sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, motorë, modele didaktike, agregate dhe nënmontime të sistemit të furnizimit me ajër me presion dhe sistemit të shkarkimit të produkteve të djegies.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), pinca, kaçavida, çekiçë, presa, vegla pneumatike, kompresor ajri dhe pajisje të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe diagnostikuese, si: multimetër digjital, manometër, vakuummetër, analizator gazrash, smoke tester (pajisje për kontrollin e rrjedhjeve), termometër infra të kuq, testues baterie dhe instrumente të tjera sipas kërkesave të modulit.
· Pajisje dhe mjete për kontrollin, mirëmbajtjen dhe zëvendësimin e komponentëve të sistemit të furnizimit me ajër dhe sistemit të shkarkimit.
· Pjesë këmbimi dhe materiale harxhuese, si: filtra ajri, tuba dhe tubacione, guarnicione, elementë fiksues, sensorë (MAF, MAP, IAT, Lambda), valvul EGR, komponentë të turbocharger-it, intercooler-it, katalizatorit, DPF/GPF, silenciatorë, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema elektrike dhe mekanike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele prerjeje (cutaway models), video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik dhe pajisje për mbrojtjen e mjedisit.




7. Moduli: “Shërbime në sistemin e transmetimit të fuqisë dhe lëvizjes në automjete”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMIN E TRANSMETIMIT TË FUQISË DHE LËVIZJES NË AUTOMJETE

	M- 18-2608-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të transmetimit të fuqisë dhe lëvizjes në automjete, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të transmetimit të fuqisë dhe lëvizjes në automjete.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit të transmetimit të fuqisë dhe lëvizjes në funksionimin, performancën dhe sigurinë e automjetit;
· të përshkruajë ndërtimin dhe parimin e funksionimit të sistemit të transmetimit të fuqisë dhe lëvizjes;
· të identifikojë pjesët, nënmontimet dhe komponentët kryesorë të sistemit të transmetimit;
· të përshkruajë funksionin dhe ndërtimin e tufës (clutch) dhe llojet e saj;
· të shpjegojë ndërtimin dhe funksionimin e kutisë manuale, automatike dhe të transmetimeve të automatizuara (AMT, CVT, DCT);
· të përshkruajë funksionin e boshtit kardan, diferencialit, gjysmëboshtave (CV Joint), nyjeve homokinetike dhe komponentëve të tjerë të transmetimit;
· të dallojë sistemet e transmetimit 2WD, 4WD dhe AWD dhe karakteristikat e tyre;
· të shpjegojë funksionin e raportit të transmetimit dhe ndikimin e tij në çift-rrotullim dhe shpejtësinë e automjetit;
· të përshkruajë funksionin e lubrifikantëve dhe llojet e vajrave që përdoren në sistemin e transmetimit;
· të identifikojë simptomat karakteristike të konsumimit dhe defekteve të sistemit të transmetimit të fuqisë dhe lëvizjes;
· të shpjegojë ndikimin e konsumimit të komponentëve të transmetimit në performancën, ekonominë e karburantit dhe sigurinë e automjetit;
· të identifikojë sistemet elektronike që ndërveprojnë me transmetimin e fuqisë, si sensorët e shpejtësisë, sensorët e pozicionit, njësia elektronike e kontrollit të transmetimit (TCM) dhe aktivizuesit përkatës;
· të interpretojë vizatimet, skemat, manualet e prodhuesit dhe dokumentacionin teknik të sistemit të transmetimit;
· të identifikojë veglat, pajisjet dhe instrumentet që përdoren për kontrollin, diagnostikimin, mirëmbajtjen dhe riparimin e sistemit të transmetimit të fuqisë dhe lëvizjes;
· të përshkruajë funksionin e pajisjeve dhe instrumenteve, si: ngritësi i automjeteve (lift), kriku hidraulik, çelësi dinamometrik (torque wrench), nxjerrësit (pullers), presa hidraulike, pajisjet për centrimin e friksionit, skaneri diagnostikues OBD-II, multimetri, komparatori dhe instrumente të tjera diagnostikuese;
· të shpjegojë procedurat bazë të kontrollit, diagnostikimit dhe mirëmbajtjes së sistemit të transmetimit;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemin e transmetimit të fuqisë dhe lëvizjes.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi kryen punime mirëmbajtjeje, zmontimi, montimi dhe zëvendësimi të elementeve të sistemit të transmetimit të fuqisë dhe lëvizjes në automjete.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit të transmetimit të fuqisë dhe lëvizjes;
· të identifikojë dhe të përdorë në mënyrë korrekte veglat, pajisjet dhe instrumentet e nevojshme për kryerjen e punimeve;
· të sigurojë automjetin përpara ndërhyrjes duke përdorur ngritësin, krikun hidraulik dhe pajisjet mbështetëse sipas procedurave të sigurisë;
· të kryejë kontrollin paraprak të gjendjes së komponentëve të sistemit të transmetimit;
· të kryejë mirëmbajtjen periodike të sistemit të transmetimit sipas kërkesave të prodhuesit;
· të kontrollojë nivelin dhe cilësinë e vajit të kutisë së shpejtësive, diferencialit dhe elementeve të tjera të transmetimit;
· të kryejë zëvendësimin e vajrave, filtrave dhe materialeve harxhuese të sistemit të transmetimit sipas procedurave teknike;
· të kryejë zmontimin dhe montimin e tufës (clutch) dhe komponentëve përbërës të saj;
· të kryejë zmontimin dhe montimin e kutisë së shpejtësive manuale ose automatike sipas procedurave teknike;
· të kryejë zmontimin dhe montimin e boshtit kardan, diferencialit, gjysmëboshtave (CV Joint) dhe nyjeve homokinetike;
· të kontrollojë konsumimin, deformimet, çarjet dhe dëmtimet e komponentëve të sistemit të transmetimit;
· të zëvendësojë kushinetat, vulat (simeringët), guarnicionet, elementët fiksues dhe komponentët e dëmtuar sipas dokumentacionit teknik;
· të përdorë pajisje të specializuara, si: presa hidraulike, nxjerrës (pullers), pajisje për centrimin e tufës, çelës dinomomtrik dhe vegla të tjera profesionale;
· të përdorë lubrifikantë, guarnicione, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe mpment rrotullimet e përcaktuara nga prodhuesi;
· të kryejë rregullimet bazë të mekanizmave të komandimit të friksionit dhe kutisë së shpejtësive sipas specifikimeve teknike;
· të kontrollojë funksionimin korrekt të komponentëve pas montimit dhe zëvendësimit;
· të kryejë prova funksionale të sistemit të transmetimit për verifikimin e funksionimit normal të tij;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemit të transmetimit të fuqisë dhe lëvizjes në automjete.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit të transmetimit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin dhe montimin e komponentëve të sistemit të transmetimit;
· të sigurojë automjetin përpara ndërhyrjes duke përdorur ngritësin, krikun hidraulik dhe pajisjet mbështetëse sipas procedurave të sigurisë;
· të kryejë kontrollin vizual dhe funksional të komponentëve të sistemit të transmetimit;
· të kontrollojë nivelin, cilësinë dhe rrjedhjet e vajrave të kutisë së shpejtësive, diferencialit dhe kutisë së transferimit (kur aplikohet);
· të kontrollojë gjendjen e tufës (clutch), kutisë së shpejtësive, boshtit kardan, diferencialit, gjysmëboshtave, nyjeve homokinetike (CV Joint), kushinetave dhe elementeve të tjera të transmetimit;
· të identifikojë konsumimin, deformimet, çarjet, korrozionin dhe dëmtimet mekanike të komponentëve;
· të kryejë mirëmbajtjen periodike të sistemit të transmetimit sipas kërkesave të prodhuesit;
· të kryejë zëvendësimin e vajrave, filtrave dhe materialeve harxhuese të sistemit të transmetimit;
· të kryejë zmontimin dhe montimin e tufës (clutch) dhe komponentëve të saj;
· të kryejë zmontimin dhe montimin e kutisë së shpejtësive manuale ose automatike sipas procedurave teknike;
· të kryejë zmontimin dhe montimin e boshtit kardan, diferencialit, gjysmëboshtave (CV Joint), nyjeve homokinetike dhe elementeve të transmetimit të fuqisë;
· të zëvendësojë kushinetat, simeringët, guarnicionet, elementët fiksues dhe komponentët e dëmtuar sipas dokumentacionit teknik;
· të përdorë pajisje të specializuara, si presa hidraulike, nxjerrës (pullers), pajisje për centrimin e tufës, çelës moment (torque wrench), mbajtëse dhe vegla të tjera profesionale;
· të përdorë lubrifikantë, guarnicione, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe çift-rrotullimet (torque) e përcaktuara nga prodhuesi;
· të kryejë rregullimet bazë të mekanizmave të komandimit të tufës dhe kutisë së shpejtësive sipas specifikimeve teknike;
· të kontrollojë funksionimin korrekt të mekanizmave të transmetimit pas montimit dhe zëvendësimit;
· të kryejë prova funksionale të sistemit të transmetimit për verifikimin e funksionimit normal të tij;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemit të transmetimit të fuqisë dhe lëvizjes, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik dhe parametrat e funksionimit të sistemit të transmetimit të fuqisë dhe lëvizjes;
· të përdorë veglat, pajisjet dhe instrumentet për kontrollin dhe rregullimin e sistemit të transmetimit;
· të kontrollojë dhe të rregullojë mekanizmat e komandimit të tufës dhe të kutisë së shpejtësive sipas specifikimeve të prodhuesit;
· të kontrollojë nivelin, cilësinë dhe rrjedhjet e lubrifikantëve në sistemin e transmetimit;
· të kontrollojë shtrëngimin e elementeve fiksuese duke përdorur çelësin moment (torque wrench), sipas çift-rrotullimeve të përcaktuara nga prodhuesi;
· të verifikojë funksionimin korrekt të tufës, kutisë së shpejtësive, boshtit kardan, diferencialit, gjysmëboshtave dhe komponentëve të tjerë të sistemit të transmetimit;
· të kryejë adaptimin, kalibrimin ose resetimin e sistemeve elektronike të transmetimit, kur kërkohet nga procedurat e prodhuesit;
· të kryejë prova funksionale dhe provën e funksionimit të sistemit pas ndërhyrjes teknike;
· të analizojë rezultatet e kontrollit dhe t'i krahasojë ato me specifikimet teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrjet e nevojshme për mirëmbajtje ose riparim, bazuar në rezultatet e verifikimit;
· të plotësojë raportin teknik dhe dokumentacionin e ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura dhe rezultatet e kontrollit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të transmetimit të fuqisë dhe lëvizjes.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të transmetimit të fuqisë dhe lëvizjes, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve të servisit të automjeteve.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje dhe instrumente matëse, realizuar punime mirëmbajtjeje, zmontimi, montimi, rregullimi dhe zëvendësimi të elementeve të sistemit të transmetimit të fuqisë dhe lëvizjes, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të verifikojnë funksionimin e sistemit pas ndërhyrjes dhe të dokumentojnë punimet e kryera sipas dokumentacionit teknik dhe praktikave të servisit të automjetit.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e elementeve të sistemit të transmetimit të fuqisë dhe lëvizjes, përdorimin korrekt të veglave, pajisjeve dhe instrumenteve, interpretimin e dokumentacionit teknik, kontrollin e cilësisë së punimeve, si dhe zbatimin e rregullave të sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, motorë, agregate dhe nënmontime të sistemit të transmetimit të fuqisë dhe lëvizjes.
· Ngritës automjetesh (lift), krikë hidraulikë, mbajtëse automjeti, vinç ose mbajtëse për agregatet e transmetimit dhe pajisje ngritëse ndihmëse.
· Vegla dore dhe pajisje të servisit automobilistik, si: çelësa fiks dhe tubularë, çelësa dinamometrik, pinca, kaçavida, çekiçë, presa hidraulike, nxjerrës (pullers), vegla pneumatike, kompresor ajri, pajisje për centrimin e friksionit, mbajtëse për kutinë e shpejtësive dhe pajisje të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe kontrolli, si: multimetër digjital, kalibër, mikrometër, komparator, manometër, termometër infra të kuq dhe instrumente të tjera diagnostikuese sipas kërkesave të modulit.
· Pajisje dhe mjete për kontrollin, mirëmbajtjen, zmontimin, montimin dhe rregullimin e friksionit, kutisë së shpejtësive, boshtit kardan, diferencialit, gjysmëboshtave dhe komponentëve të tjerë të sistemit të transmetimit.
· Pjesë këmbimi dhe materiale konsimi, si: komplete friksioni, kushineta, guarnicione, elementë fiksues, vajra të transmetimit, filtra, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike dhe elektrike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemit të transmetimit.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele të prer, video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik dhe pajisje për mbrojtjen e mjedisit.





8. Moduli: “Shërbime në sistemin e frenimit”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMIN E FRENIMIT
	M- 18-2609-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të frenimit të automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të frenimit të automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit të frenimit në sigurinë aktive të automjetit;
· të përshkruajë ndërtimin dhe parimin e funksionimit të sistemit të frenimit;
· të identifikojë pjesët, nënmontimet dhe elementët kryesorë të sistemit të frenimit;
· të dallojë llojet e sistemeve të frenimit, si: mekanik, hidraulik, pneumatik dhe elektro-hidraulik;
· të përshkruajë funksionin e pedalit të frenimit, servo-frenës, cilindrit kryesor, cilindrave të rrotave, tubave, disqeve, tamburëve dhe ferotave të frenave;
· të shpjegojë funksionin e tubacioneve, tubave fleksibël dhe lëngut të frenave në sistemin hidraulik;
· të përshkruajë funksionin dhe ndërtimin e sistemit të frenës së parkimit dhe mekanizmave të komandimit të saj;
· të shpjegojë funksionin dhe mënyrën e punës së sistemeve elektronike të frenimit, si: ABS, EBD, ESP, BAS dhe sisteme të tjera të asistencës në frenim;
· të identifikojë sensorët, aktivizuesit dhe njësitë elektronike të kontrollit që përdoren në sistemin e frenimit;
· të shpjegojë funksionin e secilit element dhe ndërveprimin ndërmjet elementeve mekanike, hidraulike, pneumatike dhe elektronike të sistemit të frenimit;
· të identifikojë simptomat karakteristike të konsumimit dhe defekteve të sistemit të frenimit;
· të shpjegojë ndikimin e konsumimit ose dëmtimit të komponentëve të sistemit të frenimit në performancën dhe sigurinë e automjetit;
· të interpretojë vizatimet, skemat, manualet e prodhuesit dhe dokumentacionin teknik të sistemit të frenimit;
· të identifikojë veglat, pajisjet dhe instrumentet që përdoren për kontrollin, diagnostikimin, mirëmbajtjen dhe riparimin e sistemit të frenimit;
· të përshkruajë funksionin e pajisjeve dhe instrumenteve, si: ngritësi i automjeteve (lift), kriku hidraulik, çelësi dinamometrik, pajisja për ajrosjen e sistemit të frenimit, matësi i trashësisë së disqeve dhe jastëkëve, matësi i lëngut të frenave, manometri, skaneri diagnostikues OBD-II, multimetri dhe instrumente të tjera diagnostikuese;
· të shpjegojë procedurat bazë të kontrollit, diagnostikimit dhe mirëmbajtjes së sistemit të frenimit;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemin e frenimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemit të frenimit të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat teknike dhe parametrat e funksionimit të sistemit të frenimit;
· të identifikojë dhe të përdorë veglat, pajisjet dhe instrumentet diagnostikuese sipas procedurave teknike;
· të kryejë kontrollin vizual të sistemit të frenimit për evidentimin e konsumimit, rrjedhjeve, deformimeve, korrozionit, çarjeve dhe dëmtimeve mekanike;
· të kontrollojë gjendjen teknike të pedalit të frenimit, servo-frenës, cilindrit kryesor, cilindrave të rrotave, disqeve, tamburëve, ferotave të frenave dhe mekanizmave të frenës së parkimit;
· të kontrollojë gjendjen e tubacioneve, zorrëve fleksibël, lidhjeve dhe elementeve të sistemit hidraulik ose pneumatik të frenimit;
· të kontrollojë nivelin, cilësinë dhe gjendjen e lëngut të frenave, si dhe të evidentojë praninë e ajrit ose lagështisë në sistem;
· të përdorë pajisje diagnostikuese elektronike për leximin e kodeve të defekteve (DTC), parametrave Live Data dhe monitorimin e funksionimit të sistemeve ABS, EBD, ESP, BAS dhe sistemeve të tjera të frenimit;
· të përdorë instrumente diagnostikuese, si: skaner diagnostikues OBD-II, multimetër, manometër, matës të trashësisë së disqeve dhe jastëkëve të frenave, testues të lëngut të frenave dhe pajisje të tjera sipas procedurave teknike;
· të kontrollojë funksionimin e sensorëve të shpejtësisë së rrotave, aktivizuesve dhe njësisë elektronike të kontrollit të sistemit të frenimit;
· të kryejë matjen e konsumimit të disqeve, tamburëve dhe ferotave të frenave sipas kufijve të përcaktuar nga prodhuesi;
· të kryejë prova funksionale të sistemit të frenimit për evidentimin e zhurmave, vibrimeve, frenimit jo të njëtrajtshëm dhe parregullsive në funksionim;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë dhe të lokalizojë defektet në sistemin e frenimit dhe të analizojë shkaqet e tyre;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemit të frenimit.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit të frenimit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin dhe montimin e komponentëve të sistemit të frenimit;
· të sigurojë automjetin përpara ndërhyrjes duke përdorur ngritësin, krikun hidraulik dhe pajisjet mbështetëse sipas procedurave të sigurisë;
· të kryejë kontrollin paraprak të komponentëve të sistemit të frenimit për evidentimin e konsumimit dhe dëmtimeve;
· të kontrollojë gjendjen e disqeve, tamburëve, ferotave, cilindrave të rrotave, tubacioneve dhe tubave fleksibël;
· të kontrollojë nivelin, cilësinë dhe gjendjen e lëngut të frenave sipas specifikimeve të prodhuesit;
· të kryejë mirëmbajtjen periodike të sistemit të frenimit sipas planit të mirëmbajtjes;
· të kryejë zëvendësimin e ferotave, disqeve dhe tamburëve të frenave sipas procedurave teknike;
· të kryejë zëvendësimin e cilindrave të rrotave, tubacioneve, tubave fleksibël, guarnicioneve dhe elementeve të tjera të dëmtuara;
· të kryejë zëvendësimin e lëngut të frenave dhe nxjerjen e ajrit ne sistemit hidraulik sipas procedurave teknike;
· të kryejë çmontimin dhe montimin e komponentëve të sistemit të frenimit duke respektuar rendin teknologjik të punës;
· të përdorë pajisje të specializuara, si: pajisje për shtypjen e pistonëve të kaliperit, pajisje për ajrosjen e sistemit të frenimit, çelës dinamometrik, presa, nxjerrës (pullers) dhe vegla të tjera profesionale;
· të përdorë lubrifikantë, lëngje frenash, guarnicione, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar momentin-rrotulloes dhe procedurat teknike të prodhuesit;
· të kontrollojë funksionimin korrekt të sistemit të frenimit pas mirëmbajtjes ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemit të frenimit, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të sistemit të frenimit;
· të identifikojë dhe të përdorë veglat, pajisjet dhe instrumentet për kontrollin, rregullimin dhe verifikimin e sistemit të frenimit;
· të rregullojë mekanizmat e frenës së parkimit sipas specifikimeve të prodhuesit;
· të kontrollojë dhe të rregullojë hapësirat funksionale të mekanizmave të frenimit, kur parashikohen nga konstruksioni i sistemit;
· të kontrollojë nivelin dhe cilësinë e lëngut të frenave dhe të verifikojë mungesën e rrjedhjeve në sistem;
· të kontrollojë shtrëngimin e elementeve fiksuese duke përdorur çelësin moment (torque wrench), sipas çift-rrotullimeve të përcaktuara nga prodhuesi;
· të kryejë ajrosjen (bleeding) dhe verifikimin e funksionimit të sistemit hidraulik të frenimit pas ndërhyrjes, sipas procedurave teknike;
· të verifikojë funksionimin korrekt të komponentëve mekanikë, hidraulikë, pneumatikë dhe elektronikë të sistemit të frenimit;
· të kontrollojë funksionimin e sistemeve elektronike të frenimit (ABS, EBD, ESP, BAS dhe sisteme të tjera), sipas procedurave të prodhuesit;
· të kryejë adaptimin, kalibrimin ose resetimin e sistemeve elektronike të frenimit, kur kërkohet nga procedurat teknike;
· të kryejë prova funksionale të sistemit të frenimit dhe, kur disponohet, testimin në bankën e provës së frenave (Brake Tester), duke analizuar efikasitetin dhe balancën e frenimit;
· të analizojë rezultatet e kontrollit dhe t'i krahasojë ato me specifikimet teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, parametrat e kontrolluar dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të frenimit.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të frenimit, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve të servisit automobilistik.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje dhe instrumente matëse, realizuar punime mirëmbajtjeje, kontrolli, zmontimi, montimi, rregullimi dhe zëvendësimi të elementeve të sistemit të frenimit, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të verifikojnë efikasitetin e sistemit të frenimit pas ndërhyrjes, të interpretojnë rezultatet e testeve funksionale dhe të dokumentojnë punimet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e elementeve të sistemit të frenimit, përdorimin korrekt të veglave, pajisjeve dhe instrumenteve, interpretimin e dokumentacionit teknik, kontrollin e cilësisë së punimeve, verifikimin e parametrave të funksionimit të sistemit dhe zbatimin e rregullave të sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemit të frenimit.
· Ngritës automjetesh (lift), krikë hidraulikë, mbajtëse automjeti (jack stands) dhe pajisje ngritëse ndihmëse.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), pinca, kaçavida, çekiçë, presa hidraulike, pajisje për shtypjen e pistonëve të kaliperit, pajisje për ajrosjen e sistemit të frenimit (brake bleeder), vegla pneumatike dhe pajisje të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe kontrolli, si: multimetër digjital, manometër, matës i trashësisë së disqeve dhe jastëkëve të frenave, matës i konsumimit të tamburëve, testues i lëngut të frenave, termometër infra të kuq dhe instrumente të tjera diagnostikuese.
· Pajisje për testimin e efikasitetit të frenimit (Brake Tester/Roller Brake Tester), kur disponohen.
· Pajisje dhe mjete për kontrollin, mirëmbajtjen, zëvendësimin dhe rregullimin e komponentëve të sistemit të frenimit.
· Pjesë këmbimi dhe materiale harxhuese, si: disqe frenash, tamburë, jastëkë, faqe frenash, kaliperë, cilindra frenash, tuba dhe zorra fleksibël, lëng frenash, guarnicione, elementë fiksues, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike, hidraulike, pneumatike dhe elektrike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemit të frenimit.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele prerjeje (cutaway models), video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik dhe pajisje për mbrojtjen e mjedisit.




9. Moduli: “Shërbime në sistemin e drejtimit”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMIN E DREJTIMIT
	M- 18-2610-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të drejtimit të automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të drejtimit të automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit të drejtimit në drejtimin, stabilitetin dhe sigurinë e automjetit; 
· të përshkruajë ndërtimin dhe parimin e funksionimit të sistemit të drejtimit; 
· të identifikojë pjesët, nënmontimet dhe elementët kryesorë të sistemit të drejtimit; 
· të dallojë llojet e sistemeve të drejtimit, si: mekanik, hidraulik, elektro-hidraulik dhe elektrik (EPS); 
· të përshkruajë funksionin e timonit, kolonës së drejtimit, kutisë së drejtimit, mekanizmit, lidhëseve të drejtimit, nyjeve sferike, levave të drejtimit dhe elementeve të tjera të sistemit; 
· të shpjegojë funksionin e pompës hidraulike, rezervuarit të vajit, tubacioneve hidraulike dhe cilindrit ndihmës në sistemin hidraulik të drejtimit; 
· të shpjegojë funksionin dhe parimin e punës së sistemit elektrik të asistuar të drejtimit (Electric Power Steering – EPS); 
· të identifikojë sensorët, aktivizuesit dhe njësinë elektronike të kontrollit (ECU) të sistemit të drejtimit; 
· të shpjegojë ndërveprimin e sistemit të drejtimit me sistemin e varjes, sistemin e ecjes dhe sistemet elektronike të sigurisë së automjetit; 
· të përshkruajë parametrat gjeometrikë që ndikojnë në drejtimin e automjetit; 
· të shpjegojë ndikimin e këtyre parametrave në stabilitetin, manovrueshmërinë dhe konsumimin e gomave; 
· të identifikojë simptomat karakteristike të konsumimit dhe defekteve të sistemit të drejtimit; 
· të shpjegojë ndikimin e konsumimit ose dëmtimit të elementëve të sistemit të drejtimit në sigurinë dhe performancën e automjetit; 
· të interpretojë vizatimet, skemat, manualet e prodhuesit dhe dokumentacionin teknik të sistemit të drejtimit; 
· të identifikojë veglat, pajisjet dhe instrumentet që përdoren për kontrollin, diagnostikimin, mirëmbajtjen dhe riparimin e sistemit të drejtimit; 
· të përshkruajë funksionin e pajisjeve dhe instrumenteve, si: ngritësi i automjeteve (lift), kriku hidraulik, çelësi dimamometrik, nxjerrësit (pullers), presa hidraulike, pajisja për kontrollin dhe rregullimin e këndeve të rrotave, skaneri diagnostikues OBD-II, multimetri dhe instrumente të tjera diagnostikuese; 
· të shpjegojë procedurat bazë të kontrollit, diagnostikimit dhe mirëmbajtjes së sistemit të drejtimit; 
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemin e drejtimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemit të drejtimit të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat teknike dhe parametrat e funksionimit të sistemit të drejtimit;
· të identifikojë dhe të përdorë veglat, pajisjet dhe instrumentet diagnostikuese sipas procedurave teknike;
· të kryejë kontrollin vizual të sistemit të drejtimit për evidentimin e konsumimit, deformimeve, korrozionit, çarjeve, rrjedhjeve dhe dëmtimeve mekanike;
· të kontrollojë gjendjen teknike të timonit, kolonës së drejtimit, kutisë së drejtimit, mekanizmit, lidhëseve të drejtimit, nyjeve sferike, levave të drejtimit dhe elementëve të tjerë të sistemit;
· të kontrollojë funksionimin e sistemit hidraulik të drejtimit, pompës hidraulike, rezervuarit të vajit, tubacioneve dhe lidhjeve hidraulike;
· të kontrollojë funksionimin e sistemit elektrik të asistuar të drejtimit (EPS), sensorëve, aktivizuesve dhe njësisë elektronike të kontrollit (ECU);
· të përdorë pajisje diagnostikuese elektronike për leximin e kodeve të defekteve (DTC), parametrave Live Data dhe monitorimin e funksionimit të sistemit të drejtimit;
· të përdorë instrumente diagnostikuese, si: skaner diagnostikues OBD-II, multimetër, manometër, komparator dhe instrumente të tjera sipas procedurave teknike;
· të kontrollojë lojërat mekanike, konsumimin dhe lëvizjen e lirë të komponentëve të sistemit të drejtimit;
· të kontrollojë parametrat gjeometrikë të sistemit të drejtimit dhe këndet e rrotave duke përdorur pajisjet përkatëse;
· të kryejë prova funksionale të sistemit të drejtimit për evidentimin e zhurmave, vibrimeve, ngurtësisë së timonit, devijimit të automjetit dhe parregullsive në funksionim;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë dhe të lokalizojë defektet në komponentët mekanikë, hidraulikë dhe elektronikë të sistemit të drejtimit;
· të analizojë shkaqet e defekteve dhe ndikimin e tyre në drejtimin, stabilitetin dhe sigurinë e automjetit;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemit të drejtimit.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit të drejtimit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin dhe montimin e komponentëve të sistemit të drejtimit;
· të sigurojë automjetin përpara ndërhyrjes duke përdorur ngritësin, krikun hidraulik dhe pajisjet mbështetëse sipas procedurave të sigurisë;
· të kryejë kontrollin paraprak të komponentëve të sistemit të drejtimit për evidentimin e konsumimit dhe dëmtimeve;
· të kontrollojë gjendjen e timonit, kolonës së drejtimit, kutisë së drejtimit, mekanizmit, lidhëseve të drejtimit, nyjeve sferike, levave të drejtimit, mbrojtëseve të gomës dhe komponentëve të tjerë të sistemit;
· të kryejë mirëmbajtjen periodike të sistemit të drejtimit sipas planit të mirëmbajtjes dhe kërkesave të prodhuesit;
· të kontrollojë nivelin dhe cilësinë e vajit të sistemit hidraulik të drejtimit dhe të kryejë zëvendësimin e tij sipas procedurave teknike;
· të kryejë zëvendësimin e lidhëseve të drejtimit, nyjeve sferike, mbrojtëseve të gomës, tubacioneve hidraulike, guarnicioneve dhe komponentëve të tjerë të konsumuar ose të dëmtuar;
· të kryejë zmontimin dhe montimin e kolonës së drejtimit, kutisë së drejtimit, pompës hidraulike dhe elementëve të tjerë të sistemit sipas procedurave teknike;
· të përdorë pajisje të specializuara, si: presa hidraulike, nxjerrës (pullers), çelës dinamometrik, pajisje për bllokimin e timonit dhe vegla të tjera profesionale;
· të përdorë lubrifikantë, vaj hidraulik, guarnicione, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe çift-rrotullimet (torque) e përcaktuara nga prodhuesi;
· të kryejë nxjerjen e ajrit ne sistemit hidraulik të drejtimit, kur kërkohet nga procedurat teknike;
· të kontrollojë funksionimin korrekt të sistemit të drejtimit pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemit të frenimit, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të sistemit të drejtimit;
· të identifikojë dhe të përdorë veglat, pajisjet dhe instrumentet për kontrollin, rregullimin dhe verifikimin e sistemit të drejtimit;
· të rregullojë mekanizmat e sistemit të drejtimit sipas specifikimeve të prodhuesit;
· të kontrollojë dhe të rregullojë këndet e drejtimit të rrotave (toe), sipas procedurave teknike dhe pajisjeve përkatëse;
· të verifikojë parametrat gjeometrikë të sistemit të drejtimit dhe të ecjes, sipas specifikimeve të prodhuesit;
· të kontrollojë nivelin dhe cilësinë e vajit të sistemit hidraulik të drejtimit, si dhe mungesën e rrjedhjeve në sistem;
· të kontrollojë shtrëngimin e elementeve fiksuese duke përdorur çelësin dinamometrik, sipas momentit-rrotullues të përcaktuara nga prodhuesi;
· të verifikojë funksionimin korrekt të timonit, kolonës së drejtimit, kutisë së drejtimit, mekanizmit drejtimit, lidhëseve të drejtimit, nyjeve sferike dhe komponentëve të tjerë të sistemit;
· të kontrollojë funksionimin e sistemit hidraulik ose elektrik të asistuar të drejtimit (EPS) dhe të kryejë adaptimin, kalibrimin ose resetimin e sistemit, kur kërkohet nga procedurat e prodhuesit;
· të kryejë kalibrimin e sensorit të këndit të timonit (Steering Angle Sensor), kur kërkohet pas ndërhyrjes teknike;
· të kryejë prova funksionale dhe provë në rrugë për verifikimin e funksionimit të sistemit të drejtimit;
· të analizojë rezultatet e kontrollit dhe t'i krahasojë ato me specifikimet teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, parametrat e kontrolluar dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të drejtimit.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të drejtimit, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve të servisit të automojeteve.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, rregullimi dhe zëvendësimi të elementeve të sistemit të drejtimit, si dhe duke verifikuar funksionimin e tij pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë rregullimin e parametrave të sistemit të drejtimit, të verifikojnë funksionimin e tij pas ndërhyrjes, të interpretojnë rezultatet e provave funksionale dhe të dokumentojnë punimet sipas dokumentacionit teknik dhe praktikave të servisit automjetesh.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e elementeve të sistemit të drejtimit, përdorimin korrekt të veglave, pajisjeve dhe instrumenteve, interpretimin e dokumentacionit teknik, kontrollin dhe rregullimin e parametrave të sistemit, verifikimin e funksionimit të tij dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemit të drejtimit.
· Ngritës automjetesh (lift), krikë hidraulikë, mbajtëse automjeti dhe pajisje ngritëse ndihmëse.
· Vegla dore dhe pajisje të servisit automobilistik, si: çelësa fiks dhe tubularë, çelësa, dinamometrik pinca, kaçavida, çekiçë, presa hidraulike, nxjerrës (pullers), vegla pneumatike, kompresor ajri, pajisje për zëvendësimin e nyjeve sferike dhe lidhëseve të drejtimit, si dhe pajisje të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe kontrolli, si: multimetër digjital, komparator, manometër, pajisje për kontrollin dhe rregullimin e këndeve të drejtimit të rrotave (wheel alignment), pajisje për kalibrimin e sensorit të këndit të timonit (Steering Angle Sensor), dhe instrumente të tjera diagnostikuese.
· Pajisje dhe mjete për kontrollin, mirëmbajtjen, zmontimin, montimin dhe rregullimin e komponentëve të sistemit të drejtimit.
· Pjesë këmbimi dhe materiale harxhuese, si: kuti drejtimi, kolona drejtimi, lidhëse drejtimi, nyje sferike, mbrojtëse gome, pompë hidraulike, tubacione hidraulike, vaj hidraulik, guarnicione, elementë fiksues, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike, hidraulike, elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemit të drejtimit.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele të prerë automjetesh, video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik dhe pajisje për mbrojtjen e mjedisit.




10. Moduli: “Shërbime në sistemin e varjes (sospensioni) dhe të ecjes”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMIN E VARJES (SOSPENSIONI) DHE TË ECJES

	M- 18-2611-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të varjes (suspensionit) dhe të ecjes së automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të varjes (suspensionit) dhe të ecjes së automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit të varjes (suspensionit) dhe të ecjes në sigurinë, qëndrueshmërinë dhe komoditetin e automjetit; 
· të përshkruajë ndërtimin dhe parimin e funksionimit të sistemit të varjes dhe të ecjes; 
· të identifikojë pjesët, nyjet dhe elementët kryesorë të sistemit të varjes dhe të ecjes; 
· të klasifikojë llojet e sistemeve të varjes (të pavarur, gjysmë të pavarur dhe të varur) dhe karakteristikat e tyre; 
· të dallojë llojet e sustave, amortizatorëve, stabilizatorëve, krahëve, nyjeve sferike, silentblloqeve dhe kushinetave të rrotave; 
· të shpjegojë funksionin e secilit komponent në sistemin e varjes dhe të ecjes; 
· të identifikojë llojet e rrotave dhe gomave, karakteristikat dhe përdorimin e tyre sipas rekomandimeve të prodhuesit; 
· të shpjegojë rëndësinë e presionit të gomave, konsumimit të tyre dhe ndikimin në sigurinë e automjetit; 
· të shpjegojë parametrat gjeometrikë të sistemit të ecjes, si dhe ndikimin e tyre në drejtimin dhe stabilitetin e automjetit; 
· të përshkruajë ndikimin e konsumimit ose dëmtimit të elementeve të sistemit të varjes në performancën dhe sigurinë e automjetit; 
· të identifikojë simptomat karakteristike të defekteve në sistemin e varjes dhe të ecjes; 
· të interpretojë vizatimet, skemat, manualet e prodhuesit dhe dokumentacionin teknik të sistemit të varjes dhe të ecjes; 
· të identifikojë veglat, pajisjet dhe instrumentet që përdoren për kontrollin, mirëmbajtjen dhe riparimin e sistemit të varjes dhe të ecjes; 
· të përshkruajë funksionin e pajisjeve, si ngritësi i automjeteve (lift), kriku hidraulik, mbajtëset e automjetit, kompresori i sustave, çelësi dinamometrik, nxjerrësi i kushinetave, presa hidraulike, pajisja për rregullimin e këndeve të rrotave, balancuesi i rrotave dhe instrumentet matëse; 
· të shpjegojë procedurat bazë të kontrollit dhe diagnostikimit të sistemit të varjes dhe të ecjes; 
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës në sistemin e varjes dhe të ecjes.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemit të varjes (suspensionit) dhe të ecjes.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat teknike dhe parametrat e sistemit të varjes dhe të ecjes;
· të identifikojë dhe të përdorë veglat, pajisjet dhe instrumentet diagnostikuese për kontrollin e sistemit të varjes dhe të ecjes;
· të kryejë kontrollin vizual të elementeve të sistemit të varjes dhe të ecjes për evidentimin e konsumimeve, deformimeve, çarjeve, korrozionit dhe dëmtimeve mekanike;
· të kontrollojë gjendjen teknike të sustave, amortizatorëve, stabilizatorëve, krahëve të pezullimit, nyjeve sferike, silentblloqeve, kushinetave të rrotave dhe elementeve të drejtimit;
· të kontrollojë konsumimin, presionin dhe gjendjen e gomave, si dhe ndikimin e tyre në funksionimin e sistemit të ecjes;
· të kryejë matjen dhe kontrollin e parametrave gjeometrikë të rrotave duke përdorur pajisjet përkatëse;
· të përdorë pajisje diagnostikuese për kontrollin e amortizatorëve, sistemit të drejtimit dhe sistemeve të kontrolluara elektronikisht të suspensionit, kur ato janë të pranishme;
· të përdorë instrumente matëse, si: kalibër, komparator, manometër, matës të konsumimit të gomave dhe pajisje të tjera kontrolli sipas procedurave teknike;
· të kryejë prova funksionale të sistemit të varjes dhe të ecjes për evidentimin e zhurmave, vibrimeve, lojërave mekanike dhe parregullsive në funksionim;
· të identifikojë dhe të lokalizojë defektet në elementët e sistemit të varjes dhe të ecjes;
· të analizojë shkaqet e defekteve dhe ndikimin e tyre në stabilitetin, drejtimin, frenimin dhe sigurinë e automjetit;
· të krahasojë rezultatet e matjeve dhe kontrolleve me specifikimet teknike të prodhuesit;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, zmontimi, montimi dhe zëvendësimi të elementeve të sistemit të varjes (suspensionit) dhe të ecjes.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes për sistemin e varjes dhe të ecjes;
· të identifikojë dhe të përdorë në mënyrë korrekte veglat, pajisjet dhe instrumentet e servisit automobilistik;
· të sigurojë automjetin përpara ndërhyrjes duke përdorur ngritësin, krikun hidraulik, mbajtëset e automjetit dhe pajisjet e tjera mbështetëse;
· të kryejë çmontimin e elementeve të sistemit të varjes dhe të ecjes sipas procedurave teknike;
· të kryejë kontrollin, pastrimin dhe inspektimin e pjesëve të çmontuara;
· të evidentojë konsumimin, deformimet, çarjet, korrozionin dhe dëmtimet e komponentëve;
· të zëvendësojë amortizatorët, sustat, krahët, nyjet sferike, silentblloqet, stabilizatorët, kushinetat e rrotave dhe elementë të tjerë sipas kërkesave teknike;
· të kryejë mirëmbajtjen e elementeve të sistemit të varjes dhe të ecjes sipas manualeve të prodhuesit;
· të përdorë kompresorin e sustave, nxjerrësit, presën hidraulike, çelësin dinamometrik dhe pajisje të tjera të specializuara sipas procedurave teknike;
· të përdorë lubrifikantë, guarnicione, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe momentin rrotullues e përcaktuar nga prodhuesi;
· të kryejë rregullimet dhe shtrëngimet e nevojshme pas montimit;
· të kontrollojë lëvizjen, funksionimin dhe fiksimin korrekt të elementëve të sistemit të varjes dhe të ecjes;
· të kryejë kontrollin dhe rregullimin bazë të presionit të gomave dhe të elementeve të sistemit të ecjes sipas specifikimeve teknike;
· të kryejë prova funksionale pas përfundimit të ndërhyrjes për të verifikuar funksionimin korrekt të sistemit;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e punës, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemit të varjes dhe të ecjes, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të rregullimit dhe kontrollit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të sistemit të varjes dhe të ecjes;
· të identifikojë dhe të përdorë pajisjet, veglat dhe instrumentet për kontrollin dhe rregullimin e sistemit të varjes dhe të ecjes;
· të kontrollojë dhe të rregullojë parametrat gjeometrikë të rrotave (Camber, Caster, Toe dhe KPI/SAI) sipas specifikimeve të prodhuesit;
· të kontrollojë dhe të rregullojë presionin e gomave sipas parametrave teknikë;
· të verifikojë balancimin dhe gjendjen e rrotave sipas procedurave teknike;
· të kontrollojë shtrëngimin e elementeve fiksuese duke përdorur çelësin moment (torque wrench) sipas çift-rrotullimeve të përcaktuara;
· të verifikojë funksionimin korrekt të amortizatorëve, sustave, stabilizatorëve, nyjeve sferike, silentblloqeve, kushinetave dhe elementeve të sistemit të drejtimit;
· të kryejë prova funksionale të sistemit të varjes dhe të ecjes për evidentimin e zhurmave, vibrimeve, lëvizjeve (xhokove) mekanike dhe parregullsive në funksionim;
· të analizojë rezultatet e kontrolleve dhe të krahasojë parametrat e matur me specifikimet teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrjet e nevojshme për mirëmbajtje ose riparim, bazuar në rezultatet e kontrollit;
· të plotësojë raportin teknik dhe dokumentacionin e ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura dhe kontrollet e kryera;
· të komunikojë rezultatet e kontrollit dhe rekomandimet teknike në mënyrë profesionale;
· të mirëmbajë pajisjet, veglat dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të varjes (suspensionit) dhe të ecjes.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të varjes dhe të ecjes, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve të servisit automobilistik.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje dhe instrumente matëse, realizuar punime mirëmbajtjeje, zmontimi, montimi, zëvendësimi dhe rregullimi të elementeve të sistemit të varjes dhe të ecjes, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë dhe argumentojnë shkaqet e defekteve, të zgjedhin procedurat e duhura të ndërhyrjes teknike dhe të dokumentojnë punimet e kryera sipas kërkesave të dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, zmontimin, montimin, zëvendësimin dhe rregullimin e elementeve të sistemit të varjes dhe të ecjes, përdorimin korrekt të veglave, pajisjeve dhe instrumenteve, interpretimin e dokumentacionit teknik, kontrollin e cilësisë së punimeve, si dhe zbatimin e rregullave të sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemit të varjes (suspensionit) dhe të ecjes.
· Ngritës automjetesh (lift), krikë hidraulikë, mbajtëse automjeti dhe pajisje ngritëse ndihmëse.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), pinca, kaçavida, çekiçë, presa hidraulike, nxjerrës (puller), kompresor sustash (spring compressor), vegla pneumatike dhe pajisje të tjera të specializuara.
· Pajisje për montimin dhe çmontimin e gomave, pajisje për balancimin e rrotave dhe pajisje për kontrollin dhe rregullimin e këndeve të rrotave.
· Instrumente matëse dhe kontrolli, si: metër, kalibër, mikrometër, komparator, këndmatës, matës i konsumimit të gomave, matës i presionit të gomave dhe instrumente të tjera diagnostikuese.
· Pajisje diagnostikuese elektronike për sistemin e drejtimit, suspensionin e kontrolluar elektronikisht dhe sistemet e asistencës së drejtimit (kur disponohen).
· Pjesë këmbimi dhe materiale harxhuese, si: amortizatorë, susta, krahë pezullimi, nyje sferike, silentblloqe, stabilizatorë, kushineta rrotash, goma, bulona, dado, elementë fiksues, lubrifikantë, guarnicione dhe materiale pastrimi.
· Dokumentacion teknik, manuale të prodhuesve, skema teknike, katalogë pjesësh, dokumentacion elektronik dhe databaza teknike për procedurat e kontrollit, diagnostikimit, mirëmbajtjes, zëvendësimit dhe rregullimit të sistemit të varjes dhe të ecjes.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime dhe përdorimin e dokumentacionit elektronik.
· Materiale didaktike, si: pankarta, postera, tabela ilustruese, modele prerjeje, video didaktike, animacione teknike, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë dhe sinjalistikë të sigurimit teknik.




11. Moduli: “Shërbime në sistemet elektrike dhe elektronike”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME NË SISTEMET ELEKTRIKE DHE ELEKTRONIKE

	M- 18-2612-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemeve elektrike dhe elektronike të automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemeve elektrike dhe elektronike të automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemeve elektrike dhe elektronike në funksionimin, performancën, sigurinë dhe komfortin e automjetit;
· të përshkruajë ndërtimin dhe parimin e funksionimit të sistemeve elektrike dhe elektronike të automjeteve;
· të identifikojë pjesët dhe elementët kryesorë të sistemeve elektrike dhe elektronike;
· të përshkruajë ndërtimin, funksionimin dhe karakteristikat e sistemeve elektrike me 12 V dhe 48 V (Mild Hybrid), si dhe funksionin e baterisë, alternatorit, motorit të ndezjes (motorinos), qarqeve të furnizimit me energji elektrike dhe elementeve bazë të sistemit elektrik;
· të shpjegojë funksionin e siguresave, releve, instalimeve elektrike, lidhësve dhe elementeve mbrojtëse të qarkut elektrik;
· të përshkruajë funksionin dhe ndërtimin e sensorëve, aktivizuesve (aktuatorëve) dhe njësive elektronike të kontrollit (ECU);
· të shpjegojë funksionimin e rrjeteve të komunikimit në automjet, si CAN Bus, LIN Bus dhe sistemeve të tjera të komunikimit elektronik;
· të përshkruajë funksionin e sistemeve të ndriçimit, sinjalizimit, komfortit dhe sistemeve ndihmëse elektronike të automjetit;
· të identifikojë komponentët kryesorë të sistemeve elektrike dhe elektronike të automjeteve hibride dhe elektrike, sipas nivelit të modulit;
· të shpjegojë ndërveprimin ndërmjet sistemeve elektrike, elektronike, mekanike dhe sistemeve të tjera të automjetit;
· të identifikojë simptomat karakteristike të defekteve elektrike dhe elektronike në automjete;
· të shpjegojë ndikimin e defekteve elektrike dhe elektronike në funksionimin dhe sigurinë e automjetit;
· të interpretojë vizatimet, skemat elektrike dhe elektronike, manualet e prodhuesit dhe dokumentacionin teknik;
· të identifikojë veglat, pajisjet dhe instrumentet që përdoren për kontrollin, diagnostikimin, mirëmbajtjen dhe riparimin e sistemeve elektrike dhe elektronike;
· të përshkruajë funksionin e pajisjeve dhe instrumenteve, si: multimetri digjital, ampermetri, voltmetri, osciloskopi, llamba e provës (test lamp), testuesi i baterisë, skaneri diagnostikues OBD-II/EOBD, kompjuteri ose tableti me programe diagnostikuese dhe instrumente të tjera diagnostikuese;
· të shpjegojë procedurat bazë të kontrollit, diagnostikimit dhe mirëmbajtjes së sistemeve elektrike dhe elektronike;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemet elektrike dhe elektronike;
· të shpjegojë masat e sigurisë gjatë punës me qarqet elektrike dhe komponentët elektronikë të automjetit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemeve elektrike dhe elektronike të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të sistemeve elektrike dhe elektronike;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe elektronike, si dhe parametrat e funksionimit të sistemeve elektrike dhe elektronike;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin dhe diagnostikimin e sistemeve elektrike dhe elektronike;
· të kryejë kontrollin vizual të instalimeve elektrike, lidhësve, kabllove, siguresave, releve, baterisë, alternatorit, starterit, sensorëve, aktuatorëve dhe komponentëve të tjerë elektrikë dhe elektronikë për evidentimin e konsumimit, oksidimit, dëmtimeve ose lidhjeve jo të rregullta;
· të kryejë matje elektrike dhe elektronike, si matjen e tensionit, rrymës, rezistencës, vazhdimësisë së qarkut, rënies së tensionit dhe izolimit elektrik, duke përdorur instrumentet përkatëse;
· të kontrollojë funksionimin e baterisë, sistemit të karikimit, motorit të ndezjes (starterit), sistemeve të ndriçimit, sinjalizimit, komfortit dhe sistemeve të tjera elektrike të automjetit;
· të përdorë pajisje diagnostikuese elektronike për leximin dhe interpretimin e kodeve të defekteve (DTC), parametrave Live Data, testeve aktive (Active Tests) dhe funksioneve diagnostikuese të sistemeve elektrike dhe elektronike;
· të kontrollojë funksionimin e sensorëve, aktuatorëve, moduleve elektronike të kontrollit (ECU) dhe rrjeteve të komunikimit CAN Bus, LIN Bus, FlexRay, Ethernet dhe sistemeve të tjera elektronike të automjetit;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë, lokalizojë dhe analizojë shkaqet e defekteve në qarqet elektrike, komponentët elektronikë, modulet e kontrollit dhe rrjetet e komunikimit të automjetit;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemeve elektrike dhe elektronike të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe procedurat e mirëmbajtjes së sistemeve elektrike dhe elektronike;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin, montimin dhe zëvendësimin e elementeve elektrike dhe elektronike;
· të sigurojë automjetin përpara ndërhyrjes dhe të kryejë shkëputjen e burimit të energjisë elektrike sipas procedurave të sigurisë;
· të kryejë kontrollin paraprak të instalimeve elektrike, lidhësve, kabllove, siguresave, releve, baterisë, alternatorit, starterit, sensorëve, aktuatorëve dhe moduleve elektronike për evidentimin e konsumimit ose dëmtimeve;
· të kryejë mirëmbajtjen periodike të sistemeve elektrike dhe elektronike sipas planit të mirëmbajtjes dhe kërkesave të prodhuesit;
· të kryejë zmontimin, montimin dhe zëvendësimin e baterisë, alternatorit, motorit të ndezjes (starterit), siguresave, releve, çelësave, llambave, sensorëve, aktuatorëve, elektromotorëve dhe komponentëve të tjerë elektrikë dhe elektronikë;
· të kryejë kontrollin, riparimin ose zëvendësimin e instalimeve elektrike, kabllove, lidhësve dhe kontakteve të dëmtuara ose të oksiduara;
· të kryejë riparimin e qarqeve elektrike duke përdorur metodat e duhura të bashkimit, saldimit, izolimit dhe mbrojtjes së lidhjeve elektrike;
· të kryejë çmontimin, montimin dhe zëvendësimin e elementeve elektrike të sistemeve të ndriçimit, sinjalizimit, komfortit, airbag-ut, frenimit, drejtimit, varjes, transmetimit të fuqisë dhe sistemeve të tjera të automjetit;
· të kryejë çmontimin, montimin dhe zëvendësimin e komponentëve elektrikë dhe elektronikë të sistemeve ADAS, si sensorët e parkimit, kamerat, radarët dhe pajisjet ndihmëse, sipas procedurave të prodhuesit;
· të përdorë pajisje diagnostikuese dhe instrumente matëse për verifikimin e funksionimit të komponentëve pas ndërhyrjes;
· të përdorë materiale ndihmëse, elementë fiksues, lidhës elektrikë, tuba termokurçues, izolues dhe materiale të tjera sipas specifikimeve teknike;
· të kryejë montimin e komponentëve duke respektuar procedurat teknike dhe dokumentacionin e prodhuesit;
· të kontrollojë funksionimin korrekt të sistemeve elektrike dhe elektronike pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemeve elektrike dhe elektronike, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të sistemeve elektrike dhe elektronike;
· të identifikojë dhe të përdorë veglat, pajisjet dhe instrumentet për kontrollin, rregullimin, programimin dhe verifikimin e sistemeve elektrike dhe elektronike;
· të kontrollojë dhe të rregullojë parametrat elektrikë dhe elektronikë sipas specifikimeve të prodhuesit;
· të kryejë resetimin, adaptimin, kodimin ose programimin e njësive elektronike të kontrollit (ECU), kur kërkohet nga procedurat teknike;
· të kryejë kalibrimin e sensorëve, aktuatorëve dhe mekanizmave lëvizës elektrikë, si: xhamat elektrikë, sediljet elektrike, timoni elektrik dhe komponentë të tjerë, sipas kërkesave të prodhuesit;
· të kryejë kalibrimin e sistemeve të asistencës së drejtuesit (ADAS), si sensorët e parkimit, kamerat dhe radarët, kur kërkohet pas ndërhyrjes teknike;
· të verifikojë funksionimin korrekt të qarqeve elektrike, sensorëve, aktuatorëve, moduleve elektronike të kontrollit (ECU) dhe rrjeteve të komunikimit të automjetit;
· të përdorë pajisje diagnostikuese për verifikimin e kodeve të defekteve (DTC), parametrave Live Data, testeve aktive dhe funksioneve të sistemit pas ndërhyrjes;
· të kryejë prova funksionale të sistemeve elektrike dhe elektronike dhe të analizojë rezultatet sipas specifikimeve teknike të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, parametrat e kontrolluar, programimet, kalibrimet dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit..
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemeve elektrike dhe elektronike të automjeteve.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemeve elektrike dhe elektronike, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve, instrumenteve matëse dhe pajisjeve diagnostikuese elektronike.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, rregullimi dhe zëvendësimi të elementeve të sistemeve elektrike dhe elektronike, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë resetimin, kodimin, programimin dhe kalibrimin e komponentëve elektronikë sipas procedurave të prodhuesit, të verifikojnë funksionimin e sistemeve pas ndërhyrjes dhe të dokumentojnë punimet sipas dokumentacionit teknik dhe praktikave të servisit te  automjeteve.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e elementeve të sistemeve elektrike dhe elektronike, përdorimin korrekt të veglave, pajisjeve, instrumenteve matëse dhe pajisjeve diagnostikuese, interpretimin e dokumentacionit teknik dhe skemave elektrike, verifikimin e parametrave të funksionimit, kryerjen e resetimit, programimit dhe kalibrimit të komponentëve elektronikë, si dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, panele demonstrimi, agregate dhe nënmontime të sistemeve elektrike dhe elektronike të automjeteve.
· Stenda didaktike për sistemet elektrike dhe elektronike, qarqe elektrike, sensorë, aktuatorë, ECU dhe rrjete komunikimi të automjeteve.
· Vegla dore dhe pajisje të servisit automobilistik, si: çelësa fiks dhe tubularë, kaçavida të izoluara, pinca, prerëse kabllosh, zhveshëse izolimi, pinca krimpimi, pajisje saldimi, stacion saldimi, pajisje për tkurrje termike, kompresor ajri dhe vegla të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe kontrolli, si: multimetër digjital, ampermetër, voltmetër, osciloskop, llambë prove (Test Lamp), testues baterie, testues alternatori, pincë amperometrike, megometër (kur disponohet), simulator sensorësh dhe instrumente të tjera diagnostikuese.
· Pajisje për programimin, kodimin, adaptimin, resetimin dhe kalibrimin e njësive elektronike të kontrollit (ECU), sensorëve, aktuatorëve dhe sistemeve ADAS, sipas mundësive të laboratorit.
· Pajisje dhe mjete për kontrollin, mirëmbajtjen, zëvendësimin dhe riparimin e instalimeve elektrike, sistemeve të ndriçimit, sinjalizimit, komfortit, airbag-ut dhe sistemeve të tjera elektrike dhe elektronike të automjeteve.
· Komponentë dhe pjesë këmbimi, si: bateri, alternatorë, motorë ndezjeje (starter), siguresa, rele, çelësa, llamba, sensorë, aktuatorë, ECU, kabllo elektrike, lidhës, terminale, tuba termokurçues, shirita izolues, materiale saldimi, materiale pastrimi dhe materiale të tjera harxhuese.
· Dokumentacion teknik, manuale të prodhuesve, skema elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemeve elektrike dhe elektronike.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime, interpretimin e skemave elektrike dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele  i prere, video didaktike, animacione 3D, simulime të qarqeve elektrike dhe elektronike, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik, pajisje për mbrojtjen nga goditjet elektrike dhe pajisje për mbrojtjen e mjedisit.


12. Moduli: “Sistemi i ftohjes dhe i ngrohjes (HVAC) në kabinën e automjete”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SISTEMI I FTOHJES DHE I NGROHJES (HVAC) NË KABINËN E AUTOMJETE

	M- 18-2613-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit të ftohjes dhe të ngrohjes (HVAC) në kabinën e automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemit të ftohjes dhe të ngrohjes (HVAC) në kabinën e automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin dhe rëndësinë e sistemit HVAC në sigurimin e komfortit të pasagjerëve, shikueshmërisë dhe sigurisë gjatë drejtimit të automjetit;
· të përshkruajë ndërtimin dhe parimin e funksionimit të sistemit të ftohjes dhe të ngrohjes (HVAC) në kabinën e automjetit;
· të identifikojë pjesët, nënmontimet dhe komponentët kryesorë të sistemit HVAC;
· të shpjegojë funksionin dhe ndërtimin e kompresorit, kondensatorit, avulluesit (evaporatorit), valvulës së zgjerimit ose tubit të kalibruar, tharësit/akumulatorit, radiatorit të ngrohjes, ventilatorit, filtrit të kabinës dhe tubacioneve të sistemit;
· të përshkruajë qarkullimin e gazit ftohës dhe procesin termodinamik të ftohjes dhe ngrohjes së ajrit në kabinë;
· të shpjegojë funksionin e sensorëve, aktuatorëve, motorëve elektrikë të shpërndarjes së ajrit dhe modulit elektronik të kontrollit të sistemit HVAC;
· të dallojë llojet e sistemeve HVAC (manuale, gjysmë automatike dhe automatike – Climate Control) dhe karakteristikat e tyre;
· të përshkruajë llojet e gazrave ftohës (R134a, R1234yf), vajrave lubrifikues dhe kërkesat teknike për përdorimin e tyre;
· të shpjegojë funksionin e sistemeve të ventilimit, ngrohjes, kondicionimit dhe çmjegullimit (defrost/defog) të xhamave;
· të identifikojë simptomat karakteristike të konsumimit dhe defekteve të sistemit HVAC dhe ndikimin e tyre në performancën e sistemit;
· të interpretojë vizatimet, skemat, manualet e prodhuesit dhe dokumentacionin teknik të sistemit HVAC;
· të identifikojë veglat, pajisjet dhe instrumentet që përdoren për kontrollin, diagnostikimin, mirëmbajtjen dhe riparimin e sistemit HVAC;
· të përshkruajë funksionin e pajisjeve dhe instrumenteve, si: stacioni i rikuperimit, vakumimit dhe mbushjes së gazit ftohës, manometrat e presionit, pompa e vakumit, detektori elektronik i rrjedhjeve, termometri digjital, skaneri diagnostikues OBD-II/EOBD, multimetri dhe instrumente të tjera diagnostikuese;
· të shpjegojë procedurat bazë të kontrollit, diagnostikimit dhe mirëmbajtjes së sistemit HVAC;
· të zbatojë rregullat e sigurimit teknik, përdorimit të pajisjeve mbrojtëse personale (PPE), mbrojtjes së mjedisit dhe procedurat për trajtimin e gazrave ftohës gjatë punës me sistemin HVAC.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemit të ftohjes dhe të ngrohjes (HVAC) në kabinën e automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të sistemit HVAC;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat teknike dhe parametrat e funksionimit të sistemit HVAC;
· të identifikojë dhe të përdorë në mënyrë korrekte veglat, pajisjet dhe instrumentet diagnostikuese sipas procedurave teknike;
· të kryejë kontrollin vizual të komponentëve të sistemit HVAC për evidentimin e konsumimit, rrjedhjeve, korrozionit, dëmtimeve mekanike dhe lidhjeve jo të rregullta;
· të kontrollojë gjendjen teknike të kompresorit, kondensatorit, avulluesit (evaporatorit), radiatorit të ngrohjes (heater core), valvulës së zgjerimit, tharësit/akumulatorit, ventilatorëve, filtrit të kabinës, tubacioneve dhe lidhjeve të sistemit;
· të kontrollojë nivelin, presionin dhe gjendjen e gazit ftohës dhe vajit lubrifikues sipas specifikimeve të prodhuesit;
· të kryejë kontrollin e rrjedhjeve të gazit ftohës duke përdorur pajisje dhe metoda të përshtatshme diagnostikuese;
· të kontrollojë funksionimin e sensorëve, aktuatorëve, motorëve elektrikë të shpërndarjes së ajrit dhe modulit elektronik të kontrollit të sistemit HVAC;
· të përdorë pajisje diagnostikuese elektronike për leximin dhe interpretimin e kodeve të defekteve (DTC), parametrave Live Data, testeve aktive (Active Tests) dhe funksioneve diagnostikuese të sistemit HVAC;
· të përdorë instrumente diagnostikuese, si: stacioni i rikuperimit dhe mbushjes së gazit ftohës, manometrat e presionit, pompa e vakumit, detektori elektronik i rrjedhjeve, termometri digjital, multimetri dhe skaneri diagnostikues OBD-II/EOBD;
· të kryejë matjen e presioneve dhe temperaturave të punës në qarkun e ftohjes dhe të ngrohjes dhe t'i krahasojë ato me parametrat teknikë të prodhuesit;
· të kryejë prova funksionale të sistemit HVAC për evidentimin e zhurmave, vibrimeve, rrjedhjeve, uljes së performancës së ftohjes ose ngrohjes dhe parregullsive në funksionim;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë, lokalizojë dhe analizojë shkaqet e defekteve në komponentët mekanikë, elektrikë, elektronikë dhe në qarkun ftohes të sistemit HVAC;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemit të ftohjes dhe të ngrohjes (HVAC) në kabinën e automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve në sistemin HVAC;
· të përdorë pajisjet mbrojtëse personale (PPE) dhe pajisjet mbrojtëse për punën me gazrat ftohës sipas rregullave të sigurisë;
· të interpretojë dokumentacionin teknik, manualet e prodhuesit dhe procedurat e mirëmbajtjes së sistemit HVAC;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin, montimin dhe zëvendësimin e elementeve të sistemit HVAC;
· të sigurojë automjetin dhe të përgatitë sistemin HVAC për ndërhyrje sipas procedurave teknike;
· të kryejë kontrollin paraprak të komponentëve të sistemit HVAC për evidentimin e konsumimit, rrjedhjeve, korrozionit dhe dëmtimeve mekanike;
· të kryejë mirëmbajtjen periodike të sistemit HVAC sipas planit të mirëmbajtjes dhe kërkesave të prodhuesit;
· të kryejë rikuperimin e gazit ftohës, vakumimin dhe mbushjen e sistemit me sasinë e përcaktuar të gazit ftohës dhe vajit lubrifikues, duke përdorur pajisjet përkatëse dhe sipas procedurave teknike;
· të kryejë zmontimin, montimin dhe zëvendësimin e kompresorit, kondensatorit, avulluesit (evaporatorit), radiatorit të ngrohjes (heater core), tharësit/akumulatorit, valvulës së zgjerimit (ose tubit të kalibruar), tubacioneve, ventilatorëve dhe komponentëve të tjerë të sistemit HVAC;
· të kryejë zëvendësimin e filtrit të kabinës, sensorëve, aktuatorëve, motorëve elektrikë të shpërndarjes së ajrit dhe elementeve të komandimit të sistemit HVAC;
· të kryejë kontrollin, pastrimin dhe dezinfektimin e kanaleve të ajrit, avulluesit dhe komponentëve të ventilimit sipas procedurave teknike;
· të përdorë pajisje diagnostikuese dhe instrumente matëse për verifikimin e funksionimit të komponentëve pas ndërhyrjes;
· të përdorë materiale ndihmëse, guarnicione, unaza mbyllëse (O-rings), elementë fiksues, vajra lubrifikues dhe materiale të tjera sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe moment-rrotullimet e përcaktuara nga prodhuesi;
· të kontrollojë funksionimin korrekt të sistemit HVAC pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemit të ftohjes dhe të ngrohjes (HVAC), verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) dhe pajisjet mbrojtëse për punën me gazrat ftohës sipas rregullave të sigurisë;
· të interpretojë dokumentacionin teknik, manualet e prodhuesit dhe parametrat teknikë të sistemit HVAC;
· të identifikojë dhe të përdorë veglat, pajisjet dhe instrumentet për kontrollin, rregullimin dhe verifikimin e sistemit HVAC;
· të kontrollojë dhe të rregullojë presionet dhe temperaturat e punës së sistemit HVAC sipas specifikimeve të prodhuesit;
· të kryejë vakumimin, mbushjen dhe balancimin e sistemit me sasinë e përcaktuar të gazit ftohës dhe vajit lubrifikues sipas procedurave teknike;
· të kontrollojë dhe të verifikojë mungesën e rrjedhjeve të gazit ftohës dhe funksionimin korrekt të qarkut frigoriferik;
· të kryejë kalibrimin ose adaptimin e sensorëve, aktuatorëve, motorëve elektrikë të shpërndarjes së ajrit dhe modulit elektronik të kontrollit HVAC, kur kërkohet nga procedurat e prodhuesit;
· të kryejë resetimin ose programimin e modulit elektronik HVAC, kur kërkohet pas ndërhyrjes teknike;
· të verifikojë funksionimin korrekt të kompresorit, kondensatorit, avulluesit (evaporatorit), radiatorit të ngrohjes, ventilatorëve, valvulës së zgjerimit, sensorëve dhe komponentëve të tjerë të sistemit HVAC;
· të përdorë pajisje diagnostikuese për verifikimin e kodeve të defekteve (DTC), parametrave Live Data, testeve aktive (Active Tests) dhe funksioneve të sistemit pas ndërhyrjes;
· të kryejë prova funksionale të sistemit HVAC duke kontrolluar performancën e ftohjes, ngrohjes, ventilimit dhe çmjegullimit (defrost/defog), sipas specifikimeve teknike të prodhuesit;
· të analizojë rezultatet e kontrollit dhe t'i krahasojë ato me parametrat teknikë të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, sasinë e gazit ftohës dhe vajit të shtuar, parametrat e kontrolluar, kalibrimet e kryera dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemit të ftohjes dhe të ngrohjes (HVAC) në kabinën e automjeteve.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e elementeve të sistemit HVAC, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), mbrojtjes së mjedisit gjatë trajtimit të gazrave ftohës, ergonomisë dhe përdorimit korrekt të veglave, pajisjeve, instrumenteve matëse dhe pajisjeve diagnostikuese.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, rregullimi dhe zëvendësimi të elementeve të sistemit HVAC, si dhe duke verifikuar funksionimin e tij pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë vakumimin, mbushjen me gaz ftohës, kalibrimin, resetimin ose programimin e komponentëve elektronikë të sistemit HVAC sipas procedurave të prodhuesit, të verifikojnë performancën e sistemit pas ndërhyrjes dhe të dokumentojnë punimet sipas dokumentacionit teknik dhe praktikave të servisit te automojteve.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e elementeve të sistemit HVAC, përdorimin korrekt të veglave, pajisjeve, instrumenteve matëse dhe pajisjeve diagnostikuese, interpretimin e dokumentacionit teknik, kontrollin dhe rregullimin e parametrave të funksionimit të sistemit, vakumimin dhe mbushjen me gaz ftohës, verifikimin e performancës së sistemit, si dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemit të ftohjes dhe të ngrohjes (HVAC) në kabinën e automjeteve.
· Stenda didaktike për sistemin HVAC, qarkun ftohës, sistemin e ventilimit dhe komponentët elektronikë të kontrollit.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), kaçavida, pinca, kompresor ajri, pajisje për çmontimin dhe montimin e tubacioneve, si dhe vegla të tjera të specializuara.
· Pajisje për rikuperimin, vakumimin, testimin dhe mbushjen e sistemit me gaz ftohës (A/C Service Station), pompë vakumi, manometra presioni, cilindër me gaz ftohës, peshore elektronike për gazin ftohës dhe pajisje për zbulimin e rrjedhjeve (Leak Detector).
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese.
· Instrumente matëse dhe kontrolli, si: multimetër digjital, termometër digjital ose infra të kuq, manometra për presionin e lartë dhe të ulët, higrometër (kur disponohet), detektor elektronik i rrjedhjeve dhe instrumente të tjera diagnostikuese.
· Pajisje dhe mjete për kontrollin, mirëmbajtjen, zëvendësimin dhe riparimin e komponentëve të sistemit HVAC.
· Pjesë këmbimi dhe materiale harxhuese, si: kompresorë, kondensatorë, avullues (evaporatorë), radiatorë ngrohjeje (heater core), valvula zgjerimi, tharës/akumulatorë, ventilatorë, filtra kabine, sensorë, aktuatorë, tubacione, unaza mbyllëse (O-rings), guarnicione, vajra lubrifikues, gazra ftohës (R134a dhe/ose R1234yf), materiale pastrimi dhe dezinfektimi, si dhe materiale të tjera ndihmëse.
· Dokumentacion teknik, manuale të prodhuesve, skema mekanike, elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemit HVAC.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele i prerë, video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik, pajisje për trajtimin e sigurt të gazrave ftohës dhe pajisje për mbrojtjen e mjedisit.


13. Moduli: “Shërbime me motorët e automjeteve”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	11

	PËRSHKRUESI I MODULIT

	Titulli dhe kodi
	SHËRBIME ME MOTORËT E AUTOMJETEVE

	M- 18-2614-26

	Qëllimi i modulit

	

	Një modul teoriko-praktik që i aftëson nxënësit të njohin ndërtimin, funksionimin, diagnostikimin bazë, mirëmbajtjen, kontrollin, zmontimin, montimin dhe zëvendësimin e elementeve kryesore të motorëve me djegie të brendshme, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	 32 orë mësimore


	Niveli i parapëlqyer 
për pranim
	
	Nxënësit duhet të kenë përfunduar klasën e 10-të, në kualifikimin profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.




	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të motorëve me djegie të brendshme.
Kriteret e vlerësimit:
Nxënësi duhet të jetë i aftë:
· të shpjegojë funksionin, klasifikimin dhe rëndësinë e motorëve me djegie të brendshme në automjete;
· të dallojë llojet e motorëve sipas lëndës djegëse, mënyrës së ndezjes, ciklit të punës, numrit dhe konfigurimit të cilindrave, si dhe mënyrës së ftohjes;
· të shpjegojë parimin e funksionimit të motorëve me benzinë (Otto) dhe me naftë (Diesel), si dhe ciklin me katër kohe;
· të përshkruajë ndërtimin dhe funksionin e pjesëve kryesore të motorit, si: blloku i cilindrave, cilindrat, pistonët, fashot elastike, spinoti i pistonit, biellat, boshti motorik, volani dhe karteri;
· të shpjegojë ndërtimin dhe funksionimin e mekanizmit të shpërndarjes së gazrave, duke përfshirë boshtin me gunga, valvulat, sustat, shtytësit, rripin ose zinxhirin e shpërndarjes dhe elementët ndihmës;
· të përshkruajë ndërtimin dhe funksionimin e sistemit të vajosjes, sistemit të ftohjes së motorit, sistemit të marrjes së ajrit, sistemit të shkarkimit të gazrave dhe sistemit bazë të furnizimit me lëndë djegëse;
· të shpjegojë parametrat kryesorë teknikë të motorit, si: cilindrata, raporti i kompresionit, fuqia, momenti rrotullues, rendimenti dhe konsumi i karburantit;
· të përshkruajë ndërtimin, funksionimin dhe kërkesat teknike të sistemeve ndihmëse të motorit, si: sistemi i vajosjes, sistemi i ftohjes, sistemi i furnizimit me ajër, sistemi bazë i furnizimit me lëndë djegëse, sistemi i shkarkimit të gazrave dhe sistemi i ventilimit të karterit;
· të shpjegojë funksionin dhe ndërtimin e komponentëve kryesorë të sistemeve ndihmëse, si: pompa e vajit, filtri i vajit, karteri, radiatori, pompa e ujit, termostati, ventilatori i ftohjes, rezervuari i zgjerimit, filtrat e ajrit dhe të karburantit, kolektorët e marrjes dhe shkarkimit, tubacionet dhe elementët lidhës;
· të identifikojë simptomat karakteristike të konsumimit dhe defekteve mekanike të motorit dhe ndikimin e tyre në funksionimin e automjetit;
· të interpretojë vizatimet teknike, prerjet, manualet e prodhuesit dhe dokumentacionin teknik të motorëve;
· të identifikojë veglat, pajisjet dhe instrumentet që përdoren për kontrollin, matjen, diagnostikimin dhe mirëmbajtjen bazë të motorëve, si: kalibri, mikrometri, komparatori, kompresometri, vakumetri, manometri i presionit të vajit, matësi i temperaturës, çelësi moment (torque wrench), ngritësi i motorit dhe pajisje të tjera të specializuara;
· të shpjegojë procedurat bazë të kontrollit, diagnostikimit dhe mirëmbajtjes së motorëve me djegie të brendshme;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me motorët e automjeteve.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të motorëve me djegie të brendshme.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të motorit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat bazë të funksionimit të motorit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin dhe diagnostikimin bazë të motorit;
· të kryejë kontrollin vizual të motorit për evidentimin e rrjedhjeve të vajit, lëngut ftohës dhe karburantit, si dhe të konsumimit, korrozionit, dëmtimeve mekanike dhe lidhjeve jo të rregullta;
· të kontrollojë gjendjen e sistemit të vajosjes, sistemit të ftohjes, sistemit të marrjes së ajrit dhe sistemit të shkarkimit të gazrave;
· të kontrollojë nivelin dhe gjendjen e vajit të motorit, lëngut ftohës dhe filtrave sipas specifikimeve të prodhuesit;
· të kryejë matjen e kompresionit të cilindrave dhe të interpretojë rezultatet sipas parametrave teknikë;
· të kryejë matjen e presionit të vajit dhe të parametrave bazë të funksionimit të motorit duke përdorur instrumentet përkatëse;
· të kontrollojë funksionimin e mekanizmit të shpërndarjes së gazrave dhe të elementeve kryesore të motorit;
· të evidentojë zhurma, vibrime, tymosje, mbinxehje dhe simptoma të tjera karakteristike të defekteve mekanike të motorit;
· të analizojë rezultatet e kontrollit dhe t'i krahasojë ato me specifikimet teknike të prodhuesit;
· të identifikojë dhe të lokalizojë defektet bazë mekanike të motorit dhe të analizojë shkaqet e tyre;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë veglat, pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve bazë të motorëve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve në motor;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes së motorit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin dhe montimin e elementeve bazë të motorit;
· të kryejë kontrollin paraprak të gjendjes teknike të motorit dhe të sistemeve ndihmëse të tij;
· të kryejë mirëmbajtjen periodike të motorit sipas planit të mirëmbajtjes dhe kërkesave të prodhuesit;
· të kryejë zëvendësimin e vajit të motorit, filtrit të vajit, filtrit të ajrit dhe filtrit të karburantit sipas procedurave teknike;
· të kontrollojë dhe të zëvendësojë lëngun ftohës, rripat ndihmës, tubat, kapëset dhe elementet e konsumueshme të sistemeve ndihmëse të motorit;
· të kryejë kontrollin, zmontimin, montimin dhe zëvendësimin e komponentëve bazë të sistemit të vajosjes, sistemit të ftohjes, sistemit të thithjes së ajrit dhe sistemit të shkarkimit, sipas procedurave të prodhuesit;
· të kryejë zmontimin dhe montimin e kapakut të valvulave, kolektorëve të thithjes dhe shkarkimit, karterit, pompës së ujit, termostatit, ventilatorit të ftohjes dhe komponentëve të tjerë bazë të motorit;
· të përdorë guarnicione, elementë fiksues, lubrifikantë, lëngje teknike dhe materiale të tjera ndihmëse sipas specifikimeve teknike;
· të kryejë montimin e komponentëve duke respektuar rendin teknologjik dhe moment-rrotullimet e përcaktuara nga prodhuesi;
· të kontrollojë funksionimin e motorit dhe të sistemeve ndihmëse pas përfundimit të punimeve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat bazë të motorit, verifikon funksionimin dhe dokumenton ndërhyrjen teknike. Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat bazë të funksionimit të motorit;
· të identifikojë dhe të përdorë veglat, pajisjet dhe instrumentet për kontrollin, matjen, rregullimin dhe verifikimin e parametrave bazë të motorit;
· të kontrollojë dhe të rregullojë nivelin e vajit të motorit, lëngut ftohës dhe lëngjeve të tjera teknike sipas specifikimeve të prodhuesit;
· të kontrollojë dhe të rregullojë tensionin e rripave ndihmës, kur kjo parashikohet nga konstruksioni i motorit;
· të kontrollojë dhe të rregullojë parametrat bazë të sistemit të ftohjes dhe të sistemit të vajosjes sipas kërkesave teknike;
· të kryejë kontrollin për rrjedhje të vajit, lëngut ftohës dhe karburantit pas përfundimit të punimeve;
· të verifikojë funksionimin korrekt të motorit në regjim pune, duke kontrolluar ndezjen, punën në regjim bosh (minimo), temperaturën e funksionimit, zhurmat, vibrimet dhe rrjedhjet;
· të përdorë instrumentet matëse për kontrollin e parametrave bazë të funksionimit të motorit dhe t'i krahasojë rezultatet me specifikimet teknike të prodhuesit;
· të kryejë prova funksionale të motorit pas ndërhyrjes dhe të analizojë rezultatet e kontrollit;
· të identifikojë dhe të raportojë devijimet ose parregullsitë e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit dhe ndërhyrjes sipas procedurave të servisit;
· të dokumentojë punimet e kryera, pjesët e zëvendësuara, materialet e përdorura, matjet dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, motorë didaktikë, modele te prere, agregate, vegla, pajisje dhe instrumente për kontrollin, mirëmbajtjen dhe riparimin bazë të motorëve me djegie të brendshme.
· Mësimdhënësi duhet të përdorë demonstrime praktike, situata të simuluara pune dhe raste konkrete për njohjen e ndërtimit dhe funksionimit të motorëve, diagnostikimin bazë, mirëmbajtjen periodike, kontrollin, zmontimin, montimin dhe zëvendësimin e elementeve bazë të motorit, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve dhe instrumenteve matëse që përdoren gjatë mirëmbajtjes së motorëve.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime bazë, përdorur vegla dhe instrumente matëse, realizuar punime mirëmbajtjeje periodike, kontrolli, zmontimi, montimi dhe zëvendësimi të elementeve bazë të motorit dhe sistemeve ndihmëse të tij, si dhe duke verifikuar funksionimin e motorit pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve, të identifikojnë simptomat dhe shkaqet e defekteve mekanike, të përzgjedhin procedurat e duhura të mirëmbajtjes dhe riparimit bazë, të kryejnë kontrollin dhe rregullimin e parametrave bazë të motorit, të verifikojnë funksionimin e tij pas ndërhyrjes dhe të dokumentojnë punimet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për identifikimin e pjesëve dhe sistemeve të motorit, diagnostikimin bazë, mirëmbajtjen periodike, kontrollin, zmontimin, montimin dhe zëvendësimin e elementeve bazë të motorit dhe sistemeve ndihmëse, përdorimin korrekt të veglave, pajisjeve dhe instrumenteve matëse, interpretimin e dokumentacionit teknik, kontrollin dhe rregullimin e parametrave bazë të funksionimit të motorit, verifikimin e funksionimit pas ndërhyrjes dhe dokumentimin e punimeve, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen e automjeteve, i pajisur sipas kërkesave të modulit.
· Automjete, motorë didaktikë, modele i prere, agregate dhe nënmontime të motorëve me benzinë dhe naftë.
· Stenda didaktike për motorët me djegie të brendshme dhe sistemet ndihmëse të motorit (sistemi i vajosjes, sistemi i ftohjes, sistemi i furnizimit me ajër, sistemi i furnizimit me karburant dhe sistemi i shkarkimit të gazrave).
· Vegla dore dhe pajisje të servisit automobilistik, si: çelësa fiks dhe tubularë, çelësa momenti, kaçavida, pinca, çekiçë, nxjerrës (pullers), presa, ngritës motori, kompresor ajri dhe vegla të tjera të specializuara.
· Instrumente matëse dhe kontrolli, si: kalibër, mikrometër, komparator, kompresometër, vakumetër, manometër për presionin e vajit, termometër, matës tensioni të rripave, multimetër digjital dhe instrumente të tjera diagnostikuese bazë.
· Pajisje dhe mjete për kontrollin, mirëmbajtjen, zëvendësimin dhe montimin e elementeve bazë të motorit dhe sistemeve ndihmëse.
· Pjesë këmbimi dhe materiale harxhuese, si: filtra vaji, ajri dhe karburanti, vajra motorikë, lëng ftohës, rripa ndihmës, termostatë, pompa uji, guarnicione, unaza mbyllëse, elementë fiksues, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, vizatime teknike, prerje funksionale të motorëve, katalogë pjesësh, databaza teknike dhe dokumentacion elektronik për procedurat e kontrollit, mirëmbajtjes dhe riparimit bazë të motorëve.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime dhe përdorimin e dokumentacionit elektronik.
· Materiale didaktike, si: pankarta, postera teknikë, tabela ilustruese, modele prerjeje të motorëve dhe sistemeve ndihmëse, video didaktike, animacione 3D, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik dhe pajisje për mbrojtjen e mjedisit.




13. Moduli: “Shërbime me motorët e automjeteve”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	12

	PËRSHKRUESI I MODULIT

	Titulli dhe kodi
	SHËRBIME ME MOTORËT E AUTOMJETEVE

	M-18-2614-26

	Qëllimi i modulit

	

	Një modul teoriko-praktik që i aftëson nxënësit të kryejnë diagnostikimin e avancuar, mirëmbajtjen, riparimin, rregullimin, kalibrimin dhe dokumentimin teknik të sistemeve mekanike, elektrike, elektronike dhe të kontrollit të motorëve modernë me djegie të brendshme, në përputhje me dokumentacionin teknik dhe procedurat e prodhuesit.


	Kohëzgjatja e modulit

	
	 36 orë mësimore


	Niveli i parapëlqyer 
për pranim
	
	Nxënësit duhet të kenë përfunduar klasën e 11-të, të kualifikimit profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.




	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemeve të avancuara të motorëve me djegie të brendshme. 
Kriteret e vlerësimit:
Nxënësi duhet të jetë i aftë:
· të shpjegojë ndërtimin, funksionimin dhe kërkesat teknike të sistemeve moderne të menaxhimit elektronik të motorit;
· të përshkruajë ndërtimin dhe funksionimin e sistemeve të injektimit elektronik të motorëve me benzinë dhe naftë, duke përfshirë sistemet MPI, GDI, Common Rail dhe sistemet Pump Injector;
· të shpjegojë ndërtimin dhe funksionimin e pompave të karburantit me presion të ulët dhe të lartë, shiritit të përbashkët (Common Rail), injektorëve dhe rregullatorëve të presionit;
· të përshkruajë funksionin dhe ndërveprimin e njësisë elektronike të kontrollit të motorit (ECU), sensorëve, aktuatorëve dhe rrjeteve të komunikimit elektronik;
· të shpjegojë funksionin dhe ndërtimin e sensorëve kryesorë të motorit, si: sensori i boshtit motorik (CKP), sensori i boshtit me gunga (CMP), sensori MAF, MAP, sensori i temperaturës së lëngut ftohës, sensori i temperaturës së ajrit, sensori i presionit të karburantit, sensori i oksigjenit (Lambda), sensori NOx dhe sensorë të tjerë;
· të shpjegojë funksionin e aktuatorëve të motorit, si: injektorët, valvula EGR, aktuatori i turbos, valvulat e kontrollit të presionit dhe komponentët e tjerë elektronikë;
· të përshkruajë ndërtimin, funksionimin dhe kërkesat teknike të sistemit të mbushjes me turbo (Turbocharger), intercooler-it dhe sistemeve të kontrollit të presionit të mbushjes;
· të shpjegojë funksionimin e sistemeve të kontrollit të emetimeve, si: EGR, katalizatori, DPF, GPF, SCR (AdBlue), sistemi EVAP dhe komponentët përkatës;
· të përshkruajë teknologjitë moderne të motorëve, si: Variable Valve Timing (VVT), Variable Valve Lift (Valvetronic, MultiAir), Start-Stop, deaktivizimi i cilindrave dhe sistemet Mild Hybrid (48 V);
· të shpjegojë parametrat teknikë të funksionimit të motorit dhe ndikimin e tyre në performancën, ekonominë e karburantit dhe emetimet;
· të interpretojë skemat elektrike dhe elektronike, diagramet funksionale, manualet e prodhuesit dhe dokumentacionin teknik të sistemeve të avancuara të motorit;
· të identifikojë veglat, pajisjet dhe instrumentet që përdoren për kontrollin, diagnostikimin dhe mirëmbajtjen e sistemeve të avancuara të motorit;
· të përshkruajë funksionin e pajisjeve diagnostikuese, si: skaneri diagnostikues OBD-II/EOBD, kompjuteri me softuer diagnostikues, osciloskopi automobilistik, analizuesi i gazrave të shkarkimit, testuesi i injektorëve, matësi i presionit të karburantit, kompresometri dhe instrumente të tjera të specializuara;
· të shpjegojë procedurat bazë të diagnostikimit elektronik, programimit, adaptimit, resetimit dhe kalibrimit të sistemeve të avancuara të motorit;
· të shpjegojë kërkesat e sigurisë gjatë punës me sistemet e injektimit me presion të lartë, sistemet elektronike të kontrollit dhe komponentët e sistemeve të avancuara të motorit;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemet e avancuara të motorëve. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemeve mekanike, elektrike dhe elektronike të motorit. 
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të motorit;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe elektronike, si dhe parametrat teknikë të funksionimit të motorit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin dhe diagnostikimin e sistemeve mekanike, elektrike dhe elektronike të motorit;
· të kryejë kontrollin vizual të motorit dhe të sistemeve ndihmëse për evidentimin e konsumimit, rrjedhjeve, korrozionit, dëmtimeve mekanike, lidhjeve elektrike jo të rregullta dhe parregullsive të tjera;
· të kontrollojë gjendjen teknike të sistemeve të vajosjes, ftohjes, furnizimit me ajër, furnizimit me karburant, shkarkimit të gazrave dhe sistemeve të kontrollit të emetimeve;
· të kryejë matje mekanike dhe funksionale të motorit, si: kompresioni i cilindrave, presioni i vajit, presioni i karburantit, vakumi i motorit dhe parametrat e tjerë sipas procedurave teknike;
· të përdorë pajisje diagnostikuese elektronike për leximin dhe interpretimin e kodeve të defekteve (DTC), parametrave Live Data, testeve aktive (Active Tests), parametrave të adaptimit dhe funksioneve diagnostikuese të sistemit të menaxhimit të motorit;
· të kontrollojë funksionimin e sensorëve, aktuatorëve, injektorëve, pompave të karburantit, sistemit të ndezjes, turbos, valvulës EGR, DPF-së, katalizatorit, sistemit SCR (AdBlue) dhe komponentëve të tjerë të motorit;
· të përdorë instrumente diagnostikuese, si: skaner OBD-II/EOBD, osciloskop automobilistik, analizues gazrash, multimetër, testues injektorësh, matës të presionit të karburantit dhe pajisje të tjera diagnostikuese;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë, lokalizojë dhe analizojë shkaqet e defekteve mekanike, elektrike dhe elektronike të motorit;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë veglat, pajisjet, instrumentet dhe vendin e punës pas përfundimit të diagnostikimit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemeve të avancuara të motorit. 
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve në motor;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes dhe riparimit të sistemeve të avancuara të motorit;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin, montimin dhe zëvendësimin e elementeve të motorit;
· të sigurojë automjetin dhe të përgatitë motorin për ndërhyrje sipas procedurave teknike;
· të kryejë kontrollin paraprak të komponentëve mekanikë, elektrikë dhe elektronikë të motorit për evidentimin e konsumimit, dëmtimeve ose defekteve;
· të kryejë mirëmbajtjen periodike të sistemeve të avancuara të motorit sipas planit të mirëmbajtjes dhe kërkesave të prodhuesit;
· të kryejë zmontimin, montimin dhe zëvendësimin e komponentëve të sistemit të injektimit të karburantit, si: pompa e karburantit, pompa me presion të lartë, reli Common Rail, injektorët, tubacionet dhe rregullatorët e presionit;
· të kryejë zmontimin, montimin dhe zëvendësimin e komponentëve të sistemit të marrjes së ajrit dhe mbushjes me turbo, si: turbokompresori, intercooler-i, tubacionet, kolektorët dhe komponentët e kontrollit të presionit;
· të kryejë zmontimin, montimin dhe zëvendësimin e komponentëve të sistemit të kontrollit të emetimeve, si: valvula EGR, katalizatori, filtri DPF/GPF, sistemi SCR (AdBlue), sensorët NOx, sensorët Lambda dhe komponentët ndihmës;
· të kryejë kontrollin, zmontimin, montimin dhe zëvendësimin e sensorëve, aktuatorëve, moduleve elektronike dhe komponentëve të sistemit të menaxhimit elektronik të motorit sipas procedurave të prodhuesit;
· të kryejë riparimin ose zëvendësimin e instalimeve elektrike, lidhësve dhe komponentëve elektrikë të motorit sipas kërkesave teknike;
· të përdorë pajisje diagnostikuese dhe instrumente matëse për kontrollin dhe verifikimin e funksionimit të komponentëve pas ndërhyrjes;
· të përdorë guarnicione, elementë fiksues, lubrifikantë, lëngje teknike dhe materiale të tjera ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik, parametrat teknikë dhe moment-rrotullimet e përcaktuara nga prodhuesi;
· të kontrollojë funksionimin korrekt të sistemeve të motorit pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e motorit, verifikon funksionimin dhe dokumenton ndërhyrjen teknike. Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të funksionimit të motorit;
· të identifikojë dhe të përdorë veglat, pajisjet dhe instrumentet për kontrollin, rregullimin, programimin dhe verifikimin e sistemeve të avancuara të motorit;
· të kontrollojë dhe të rregullojë parametrat e funksionimit të sistemeve të injektimit, furnizimit me ajër, furnizimit me karburant, turbocharger-it dhe sistemeve të kontrollit të emetimeve sipas specifikimeve të prodhuesit;
· të kryejë resetimin, adaptimin, kodimin ose programimin e njësisë elektronike të kontrollit të motorit (ECU) dhe moduleve të tjera elektronike, kur kërkohet nga procedurat teknike;
· të kryejë kalibrimin e sensorëve, aktuatorëve, injektorëve, turbos me gjeometri të ndryshueshme (VGT), valvulës EGR dhe komponentëve të tjerë elektronikë sipas kërkesave të prodhuesit;
· të verifikojë funksionimin korrekt të sistemeve mekanike, elektrike dhe elektronike të motorit pas ndërhyrjes teknike;
· të përdorë pajisje diagnostikuese për verifikimin e kodeve të defekteve (DTC), parametrave Live Data, testeve aktive (Active Tests), parametrave të adaptimit dhe funksioneve të sistemit pas ndërhyrjes;
· të kryejë prova funksionale të motorit duke kontrolluar parametrat e punës, performancën, fuqinë, momentin rrotullues, konsumin e karburantit, emetimet dhe funksionimin e sistemeve ndihmëse sipas specifikimeve teknike;
· të analizojë rezultatet e kontrollit dhe t'i krahasojë ato me parametrat teknikë të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, materialet e përdorura, parametrat e kontrolluar, programimet, adaptimet, kalibrimet dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit. 
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, motorë modernë, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemeve të avancuara të motorëve me djegie të brendshme.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, rregullimin dhe zëvendësimin e komponentëve mekanikë, elektrikë dhe elektronikë të motorëve modernë, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve, instrumenteve matëse dhe pajisjeve diagnostikuese elektronike.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime mekanike, elektrike dhe elektronike, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, rregullimi dhe zëvendësimi të komponentëve të sistemeve të avancuara të motorit, si dhe duke verifikuar funksionimin e motorit pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë resetimin, adaptimin, kodimin, programimin dhe kalibrimin e njësive elektronike të kontrollit (ECU), sensorëve dhe aktuatorëve sipas procedurave të prodhuesit, të verifikojnë performancën dhe parametrat e funksionimit të motorit pas ndërhyrjes dhe të dokumentojnë punimet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, rregullimin dhe zëvendësimin e sistemeve të avancuara të motorit, përdorimin korrekt të veglave, pajisjeve, instrumenteve matëse dhe pajisjeve diagnostikuese, interpretimin e dokumentacionit teknik dhe parametrave të funksionimit, kryerjen e resetimit, adaptimit, kodimit, programimit dhe kalibrimit të komponentëve elektronikë, verifikimin e performancës së motorit dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete moderne, motorë me benzinë dhe naftë, modele didaktike, modele te prere, agregate dhe nënmontime të sistemeve të avancuara të motorëve me djegie të brendshme.
· Stenda didaktike për sistemet e injektimit me benzinë dhe naftë, sistemet Common Rail, sistemet e ndezjes elektronike, turbocharger, sistemet e kontrollit të emetimeve (EGR, DPF, GPF, SCR/AdBlue), sistemet e menaxhimit elektronik të motorit dhe komponentët përkatës.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti, kaçavida, pinca, nxjerrës (pullers), presa, ngritës motori, kompresor ajri, vegla pneumatike dhe vegla të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese dhe akses në databaza teknike.
· Instrumente matëse dhe diagnostikuese, si: multimetër digjital, osciloskop automobilistik, analizues i gazrave të shkarkimit, opacimetër për motorët Diesel, kompresometër, vakumetër, manometër për presionin e vajit, matës të presionit të karburantit, testues injektorësh, testues baterie dhe instrumente të tjera të specializuara.
· Pajisje për testimin, programimin, kodimin, adaptimin, resetimin dhe kalibrimin e njësive elektronike të kontrollit (ECU), sensorëve dhe aktuatorëve, sipas mundësive të laboratorit.
· Pajisje dhe mjete për kontrollin, mirëmbajtjen, zëvendësimin dhe riparimin e sistemeve të injektimit, sistemeve të turbo-ngarkimit, sistemeve të kontrollit të emetimeve dhe sistemeve të menaxhimit elektronik të motorit.
· Pjesë këmbimi dhe materiale harxhuese, si: injektorë, pompa karburanti, pompa me presion të lartë, shina Common Rail, filtra karburanti, filtra ajri, filtra vaji, valvula EGR, turbocharger, sensorë, aktuatorë, module elektronike (ECU), guarnicione, elementë fiksues, vajra motorikë, lëng ftohës, AdBlue, lubrifikantë, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike, elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes dhe riparimit të sistemeve të avancuara të motorëve.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime, interpretimin e dokumentacionit teknik dhe përdorimin e programeve diagnostikuese.
· Materiale didaktike, si: pankarta, postera teknikë, tabela ilustruese, modele prerjeje të motorëve dhe sistemeve të tyre, video didaktike, animacione 3D, simulime të proceseve të funksionimit të motorit, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik, pajisje për mbrojtjen e mjedisit dhe pajisje për grumbullimin dhe trajtimin e mbetjeve teknologjike.




14. Moduli: “Shërbime në sistemin sigurisë aktive dhe pasive”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	12

	PËRSHKRUESI I MODULIT

	Titulli dhe kodi
	SHËRBIME NË SISTEMIN SIGURISË AKTIVE DHE PASIVE

	M- 18-2615-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zëvendësimin, rregullimin dhe verifikimin e elementeve të sistemeve të sigurisë aktive dhe pasive të automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit

	
	36 orë mësimore


	Niveli i parapëlqyer 
për pranim
	
	Nxënësit duhet të kenë përfunduar klasën e 11-të, të kualifikimit profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.




	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemeve të sigurisë aktive dhe pasive të automjeteve.
Kriteret e vlerësimit:
Nxënësi duhet të jetë i aftë:
· të shpjegojë konceptin, rëndësinë dhe klasifikimin e sistemeve të sigurisë aktive dhe pasive të automjeteve;
· të dallojë sistemet e sigurisë aktive nga ato të sigurisë pasive dhe funksionin e secilit në parandalimin ose minimizimin e pasojave të aksidenteve;
· të përshkruajë ndërtimin, funksionimin dhe kërkesat teknike të sistemeve të sigurisë aktive, si: ABS, EBD, BAS, ESP/ESC, ASR/TCS, HSA/HHC, TPMS, EPB, Auto Hold dhe sistemeve të tjera të kontrollit të stabilitetit dhe frenimit;
· të shpjegojë ndërtimin dhe funksionimin e sistemeve të asistencës së avancuar për drejtuesin (ADAS), si: Adaptive Cruise Control (ACC), Autonomous Emergency Braking (AEB), Lane Departure Warning (LDW), Lane Keeping Assist (LKA), Blind Spot Monitoring (BSM), Parking Assist, sistemet me kamera, radarë dhe sensorë ultrasonikë;
· të përshkruajë ndërtimin, funksionimin dhe kërkesat teknike të sistemeve të sigurisë pasive, si: SRS (Supplemental Restraint System), airbag-et, rripat e sigurimit, pretensionuesit, kufizuesit e forcës së rripit, sensorët e përplasjes, njësia elektronike e kontrollit (SRS ECU), mbështetëset aktive të kokës, sistemi ISOFIX dhe strukturat deformuese të karrocerisë;
· të shpjegojë funksionin e sensorëve, aktuatorëve, moduleve elektronike të kontrollit (ECU) dhe rrjeteve të komunikimit që përdoren në sistemet e sigurisë;
· të përshkruajë parimin e komunikimit ndërmjet sistemeve të sigurisë dhe njësive elektronike të automjetit nëpërmjet rrjeteve CAN BUS, LIN BUS dhe rrjeteve të tjera të komunikimit;
· të shpjegojë funksionin e llambave sinjalizuese dhe mesazheve paralajmëruese në panelin e instrumenteve që lidhen me sistemet e sigurisë;
· të identifikojë simptomat karakteristike të defekteve dhe mosfunksionimeve të sistemeve të sigurisë aktive dhe pasive;
· të interpretojë vizatimet, skemat elektrike dhe elektronike, manualet e prodhuesit dhe dokumentacionin teknik të sistemeve të sigurisë;
· të identifikojë veglat, pajisjet dhe instrumentet që përdoren për kontrollin, diagnostikimin dhe mirëmbajtjen e sistemeve të sigurisë;
· të përshkruajë funksionin e pajisjeve diagnostikuese, si: skaneri OBD-II/EOBD, kompjuteri me softuer diagnostikues, multimetri digjital, osciloskopi automobilistik dhe instrumente të tjera të specializuara;
· të shpjegojë procedurat bazë të kontrollit, diagnostikimit dhe mirëmbajtjes së sistemeve të sigurisë aktive dhe pasive;
· të përshkruajë procedurat e çmontimit, montimit, zëvendësimit, resetimit, kodimit dhe kalibrimit të komponentëve të sistemeve të sigurisë sipas kërkesave të prodhuesit;
· të shpjegojë kërkesat e sigurisë gjatë punës me sistemet SRS (airbag), pretensionuesit piroteknikë, sensorët, modulet elektronike;
· të shpjegojë funksionimin dhe rëndësinë e sistemeve ADAS në automjete; 
· të identifikojë llojet dhe funksionin e radarëve, kamerave, LiDAR-it dhe sensorëve ultrasonikë; 
· të përshkruajë funksionimin e sistemeve të asistencës në parkim; 
· të shpjegojë komunikimin ndërmjet moduleve elektronike përmes rrjeteve CAN Bus, LIN Bus dhe Automotive Ethernet; 
· të interpretojë të dhënat bazë diagnostikuese të sistemeve ADAS; 
· të shpjegojë procedurat e kontrollit, kalibrimit dhe adaptimit të sensorëve dhe kamerave ADAS; 
· të përshkruajë procedurat e verifikimit të funksionimit të sistemeve ADAS pas ndërhyrjeve teknike;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemet e sigurisë aktive dhe pasive.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemeve të sigurisë aktive dhe pasive të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të sistemeve të sigurisë;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe elektronike, si dhe parametrat teknikë të sistemeve të sigurisë aktive dhe pasive;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin dhe diagnostikimin e sistemeve të sigurisë;
· të kryejë kontrollin vizual të komponentëve të sistemeve të sigurisë për evidentimin e konsumimit, dëmtimeve mekanike, korrozionit, lidhjeve elektrike jo të rregullta dhe defekteve të tjera;
· të kontrollojë gjendjen teknike të sistemeve SRS, airbag-eve, rripave të sigurimit, pretensionuesve, sensorëve të përplasjes, njësisë elektronike të kontrollit (SRS ECU), sistemit ISOFIX dhe komponentëve të tjerë të sigurisë pasive;
· të kontrollojë funksionimin e sensorëve, aktuatorëve, kamerave, radarëve, sensorëve ultrasonikë dhe moduleve elektronike të sistemeve ADAS;
· të përdorë pajisje diagnostikuese elektronike për leximin dhe interpretimin e kodeve të defekteve (DTC), parametrave Live Data, testeve aktive (Active Tests) dhe funksioneve diagnostikuese të sistemeve të sigurisë;
· të përdorë instrumente diagnostikuese, si: skaner OBD-II/EOBD, multimetër digjital, osciloskop automobilistik dhe pajisje të tjera për kontrollin e sistemeve elektrike dhe elektronike të sigurisë;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë, lokalizojë dhe analizojë shkaqet e defekteve mekanike, elektrike dhe elektronike në sistemet e sigurisë aktive dhe pasive;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë veglat, pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemeve të sigurisë aktive dhe pasive të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve në sistemet e sigurisë;
· të përdorë pajisjet mbrojtëse personale (PPE) dhe të respektojë procedurat e sigurisë gjatë punës me sistemet SRS (airbag) dhe komponentët piroteknikë;
· të interpretojë dokumentacionin teknik, manualet e prodhuesit dhe procedurat e mirëmbajtjes dhe riparimit të sistemeve të sigurisë aktive dhe pasive;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin, montimin dhe zëvendësimin e komponentëve të sistemeve të sigurisë;
· të sigurojë automjetin dhe të çaktivizojë sistemet elektronike të sigurisë sipas procedurave teknike përpara ndërhyrjes;
· të kryejë kontrollin paraprak të komponentëve të sistemeve të sigurisë aktive dhe pasive për evidentimin e konsumimit, dëmtimeve mekanike, elektrike dhe elektronike;
· të kryejë mirëmbajtjen periodike të sistemeve të sigurisë sipas planit të mirëmbajtjes dhe kërkesave të prodhuesit;
· të kryejë zmontimin, montimin dhe zëvendësimin e sensorëve të shpejtësisë së rrotave, sensorëve të këndit të timonit, sensorëve të përshpejtimit, sensorëve të përplasjes, kamerave, radarëve, sensorëve ultrasonikë dhe komponentëve të tjerë të sistemeve të sigurisë aktive;
· të kryejë zmontimin, montimin dhe zëvendësimin e airbag-eve, rripave të sigurimit, pretensionuesve, kufizuesve të forcës së rripit, njësisë elektronike SRS (ECU), çelësave dhe komponentëve të tjerë të sistemeve të sigurisë pasive sipas procedurave të prodhuesit;
· të kryejë kontrollin, riparimin ose zëvendësimin e instalimeve elektrike, lidhësve dhe komponentëve elektrikë dhe elektronikë të sistemeve të sigurisë;
· të përdorë pajisje diagnostikuese dhe instrumente matëse për kontrollin dhe verifikimin e funksionimit të komponentëve pas ndërhyrjes;
· të përdorë pjesë këmbimi, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe çift-rrotullimet (torque) e përcaktuara nga prodhuesi;
· të kontrollojë funksionimin korrekt të sistemeve të sigurisë aktive dhe pasive pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemeve të sigurisë aktive dhe pasive, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) dhe të respektojë procedurat e sigurisë gjatë punës me sistemet SRS dhe komponentët piroteknikë;
· të interpretojë dokumentacionin teknik, manualet e prodhuesit dhe parametrat teknikë të funksionimit të sistemeve të sigurisë aktive dhe pasive;
· të identifikojë dhe të përdorë veglat, pajisjet dhe instrumentet për kontrollin, rregullimin, kalibrimin dhe verifikimin e sistemeve të sigurisë;
· të kontrollojë dhe të rregullojë parametrat e funksionimit të sistemeve ABS, EBD, BAS, ESP/ESC, ASR/TCS, TPMS, EPB, Auto Hold dhe sistemeve të tjera të sigurisë aktive sipas specifikimeve të prodhuesit;
· të kryejë resetimin, kodimin, adaptimin ose programimin e njësive elektronike të kontrollit (ECU), kur kërkohet pas ndërhyrjes teknike;
· të kryejë kalibrimin e sensorëve të këndit të timonit, sensorëve të përshpejtimit, sensorëve të përplasjes, kamerave, radarëve, sensorëve ultrasonikë dhe komponentëve të sistemeve ADAS, sipas procedurave të prodhuesit;
· të verifikojë funksionimin korrekt të sistemeve SRS, airbag-eve, rripave të sigurimit, pretensionuesve dhe komponentëve të tjerë të sigurisë pasive pas ndërhyrjes teknike;
· të përdorë pajisje diagnostikuese për verifikimin e kodeve të defekteve (DTC), parametrave Live Data, testeve aktive (Active Tests), parametrave të adaptimit dhe funksioneve të sistemeve të sigurisë;
· të kryejë prova funksionale të sistemeve të sigurisë aktive dhe pasive sipas procedurave të prodhuesit dhe të analizojë rezultatet e kontrollit;
· të analizojë rezultatet e verifikimit dhe t'i krahasojë ato me parametrat teknikë të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, parametrat e kontrolluar, resetimet, kodimet, adaptimet, kalibrimet dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemeve të sigurisë aktive dhe pasive të automjeteve.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, zëvendësimin, rregullimin dhe kalibrimin e komponentëve të sistemeve të sigurisë aktive dhe pasive, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe procedurave të veçanta të sigurisë gjatë punës me sistemet SRS (airbag), pretensionuesit piroteknikë, sensorët, modulet elektronike dhe sistemet ADAS.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime mekanike, elektrike dhe elektronike, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, zëvendësimi, rregullimi dhe kalibrimi të komponentëve të sistemeve të sigurisë aktive dhe pasive, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë resetimin, kodimin, adaptimin dhe kalibrimin e njësive elektronike të kontrollit, sensorëve, kamerave, radarëve dhe komponentëve të sistemeve ADAS dhe SRS, sipas procedurave të prodhuesit, të verifikojnë funksionimin e sistemeve pas ndërhyrjes dhe të dokumentojnë punimet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, zëvendësimin, rregullimin dhe kalibrimin e sistemeve të sigurisë aktive dhe pasive, përdorimin korrekt të veglave, pajisjeve, instrumenteve matëse dhe pajisjeve diagnostikuese, interpretimin e dokumentacionit teknik, kryerjen e resetimit, kodimit, adaptimit dhe kalibrimit të komponentëve elektronikë, verifikimin e funksionimit të sistemeve dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemeve të sigurisë aktive dhe pasive të automjeteve.
· Stenda didaktike për sistemet ABS, EBD, BAS, ESP/ESC, ASR/TCS, TPMS, EPB, Auto Hold, SRS (Airbag), ADAS, si dhe për sensorët, aktuatorët dhe njësitë elektronike të kontrollit.
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), kaçavida, pinca, kompresor ajri, vegla për çmontimin dhe montimin e komponentëve të sistemeve të sigurisë, si dhe vegla të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese dhe akses në databaza teknike.
· Instrumente matëse dhe diagnostikuese, si: multimetër digjital, osciloskop automobilistik, testues sensorësh dhe aktuatorësh, pajisje për kalibrimin e sensorëve të këndit të timonit, kamerave, radarëve dhe sistemeve ADAS, si dhe instrumente të tjera diagnostikuese.
· Pajisje për resetimin, kodimin, adaptimin, programimin dhe kalibrimin e njësive elektronike të kontrollit (ECU), moduleve SRS dhe sistemeve ADAS, sipas mundësive të laboratorit.
· Pajisje dhe mjete për kontrollin, mirëmbajtjen, zëvendësimin dhe riparimin e komponentëve mekanikë, elektrikë dhe elektronikë të sistemeve të sigurisë aktive dhe pasive.
· Pjesë këmbimi dhe materiale harxhuese, si: sensorë ABS, sensorë të përplasjes, sensorë të këndit të timonit, sensorë presioni të gomave (TPMS), airbag-e, rripa sigurimi, pretensionues, module SRS (ECU), kamera, radarë, sensorë ultrasonikë, lidhësa elektrikë, instalime elektrike, elementë fiksues, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike, elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes, riparimit, programimit dhe kalibrimit të sistemeve të sigurisë aktive dhe pasive.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime, interpretimin e dokumentacionit teknik dhe përdorimin e programeve diagnostikuese.
· Materiale didaktike, si: pankarta, postera teknikë, tabela ilustruese, modele prerjeje (cutaway models), video didaktike, animacione 3D, simulime të funksionimit të sistemeve ABS, ESP, SRS dhe ADAS, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik, pajisje për shkarkimin e sigurt të qarqeve elektrike, pajisje për trajtimin e komponentëve piroteknikë (airbag dhe pretensionues) dhe pajisje për mbrojtjen e mjedisit.




15. Moduli: “Shërbime në sistemet ndihmëse”

Kualifikimi profesional: “Riparime dhe mirëmbajtje automjetesh” arsim i dyfishtë	 
Niveli:	 III në KSHK, referuar nivelit III në KEK
Klasa:	12

	PËRSHKRUESI I MODULIT

	Titulli dhe kodi
	SHËRBIME NË SISTEMET NDIHMËSE
	M- 18-2616-26

	Qëllimi i modulit

	

	Një modul teoriko-praktik që i aftëson nxënësit të kryejnë kontrollin, diagnostikimin, mirëmbajtjen, zëvendësimin, rregullimin dhe verifikimin e sistemeve ndihmëse të automjeteve, duke përdorur veglat, pajisjet dhe instrumentet përkatëse, në përputhje me dokumentacionin teknik, procedurat e prodhuesit, standardet profesionale, rregullat e sigurimit teknik dhe mbrojtjes së mjedisit.


	Kohëzgjatja e modulit
	
	 36 orë mësimore


	Niveli i parapëlqyer 
për pranim

	
	Nxënësit duhet të kenë përfunduar klasën e 11-të, të kualifikimit profesional “Riparime dhe mirëmbajtje automjetesh”, niveli IV në KSHK, referuar nivelit IV në KEK.



	Rezultatet e të nxënit (RN) dhe procedurat e vlerësimit
	
	RN 1
	Nxënësi shpjegon ndërtimin, funksionimin dhe kërkesat teknike të sistemeve ndihmëse të automjeteve.
Kriteret e vlerësimit:
Nxënësi duhet të jetë i aftë:
· të shpjegojë funksionin, rëndësinë dhe klasifikimin e sistemeve ndihmëse të automjeteve;
· të përshkruajë ndërtimin, funksionimin dhe kërkesat teknike të sistemit të fshirëseve dhe larësve të xhamave;
· të shpjegojë ndërtimin dhe funksionimin e sistemit të ngritjes elektrike të xhamave;
· të përshkruajë ndërtimin dhe funksionimin e sistemit të mbylljes qendrore (Central Locking) dhe sistemit të hyrjes dhe ndezjes pa çelës (Keyless Entry/Start);
· të shpjegojë ndërtimin dhe funksionimin e pasqyrave elektrike, sistemeve të ngrohjes dhe palosjes automatike të tyre;
· të përshkruajë ndërtimin dhe funksionimin e sistemeve të rregullimit elektrik, ngrohjes, ventilimit dhe memorjes së sediljeve;
· të shpjegojë ndërtimin dhe funksionimin e sistemit të rregullimit elektrik dhe ngrohjes së timonit;
· të përshkruajë ndërtimin dhe funksionimin e sistemeve të ndriçimit të brendshëm, ndriçimit të bagazhit dhe ndriçimit të komfortit;
· të shpjegojë ndërtimin dhe funksionimin e sistemit të sinjalizimit zanor (borisë), sistemit të alarmit dhe imobilizatorit;
· të përshkruajë ndërtimin dhe funksionimin e sistemeve ndihmëse të parkimit, si sensorët e parkimit dhe kamerat e parkimit;
· të shpjegojë funksionin e njësive elektronike të kontrollit të sistemeve të komfortit (Body Control Module – BCM), sensorëve, aktuatorëve dhe rrjeteve të komunikimit elektronik;
· të interpretojë skemat elektrike dhe elektronike, manualet e prodhuesit dhe dokumentacionin teknik të sistemeve ndihmëse;
· të identifikojë veglat, pajisjet dhe instrumentet që përdoren për kontrollin, diagnostikimin dhe mirëmbajtjen e sistemeve ndihmëse;
· të përshkruajë funksionin e pajisjeve diagnostikuese, si: skaneri OBD-II/EOBD, multimetri digjital, osciloskopi automobilistik dhe instrumente të tjera të specializuara;
· të shpjegojë procedurat bazë të kontrollit, diagnostikimit, mirëmbajtjes dhe riparimit të sistemeve ndihmëse;
· të shpjegojë kërkesat e sigurisë gjatë punës me komponentët elektrikë dhe elektronikë të sistemeve ndihmëse;
· të zbatojë rregullat e sigurimit teknik, përdorimit të pajisjeve mbrojtëse personale (PPE), ergonomisë dhe mbrojtjes së mjedisit gjatë punës me sistemet ndihmëse.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 2 
	Nxënësi diagnostikon gjendjen teknike të sistemeve ndihmëse të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të diagnostikimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë diagnostikimit të sistemeve ndihmëse;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit, skemat elektrike dhe elektronike, si dhe parametrat teknikë të sistemeve ndihmëse;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin dhe diagnostikimin e sistemeve ndihmëse;
· të kryejë kontrollin vizual të komponentëve të sistemeve ndihmëse për evidentimin e konsumimit, dëmtimeve mekanike, korrozionit, lidhjeve elektrike jo të rregullta dhe defekteve të tjera;
· të kontrollojë gjendjen teknike të sistemit të fshirëseve dhe larësve të xhamave, sistemit të ngritjes elektrike të xhamave, sistemit të mbylljes qendrore, sistemit Keyless Entry/Start, pasqyrave elektrike dhe sistemeve të tjera të komfortit;
· të kontrollojë funksionimin e sediljeve elektrike, timonit me rregullim elektrik, ndriçimit të brendshëm, sistemit të alarmit, imobilizatorit, sistemit të sinjalizimit zanor (borisë), sensorëve dhe kamerave të parkimit;
· të kontrollojë funksionimin e sensorëve, aktuatorëve, moduleve elektronike të kontrollit (BCM) dhe rrjeteve të komunikimit të sistemeve ndihmëse;
· të përdorë pajisje diagnostikuese elektronike për leximin dhe interpretimin e kodeve të defekteve (DTC), parametrave Live Data, testeve aktive (Active Tests) dhe funksioneve diagnostikuese të sistemeve ndihmëse;
· të përdorë instrumente diagnostikuese, si: skaner OBD-II/EOBD, multimetër digjital, osciloskop automobilistik dhe pajisje të tjera për kontrollin e sistemeve elektrike dhe elektronike;
· të analizojë rezultatet e diagnostikimit dhe t'i krahasojë ato me specifikimet teknike të prodhuesit;
· të identifikojë, lokalizojë dhe analizojë shkaqet e defekteve mekanike, elektrike dhe elektronike të sistemeve ndihmëse;
· të evidentojë dhe të dokumentojë rezultatet e diagnostikimit sipas procedurave të servisit;
· të sistemojë veglat, pajisjet, instrumentet dhe vendin e punës pas përfundimit të diagnostikimit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 3 
	Nxënësi kryen punime mirëmbajtjeje, kontrolli, zmontimi, montimi dhe zëvendësimi të elementeve të sistemeve ndihmëse të automjeteve.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit teknologjik;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë punimeve në sistemet ndihmëse;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe procedurat e mirëmbajtjes dhe riparimit të sistemeve ndihmëse;
· të identifikojë dhe të përdorë në mënyrë korrekte veglat, pajisjet dhe instrumentet për kontrollin, mirëmbajtjen, zmontimin, montimin dhe zëvendësimin e komponentëve të sistemeve ndihmëse;
· të sigurojë automjetin dhe të përgatitë sistemet ndihmëse për ndërhyrje sipas procedurave teknike;
· të kryejë kontrollin paraprak të komponentëve të sistemeve ndihmëse për evidentimin e konsumimit, dëmtimeve mekanike, elektrike dhe elektronike;
· të kryejë mirëmbajtjen periodike të sistemeve ndihmëse sipas planit të mirëmbajtjes dhe kërkesave të prodhuesit;
· të kryejë zmontimin, montimin dhe zëvendësimin e komponentëve të sistemit të fshirëseve dhe larësve të xhamave, sistemit të ngritjes elektrike të xhamave, sistemit të mbylljes qendrore, sistemit Keyless Entry/Start, pasqyrave elektrike dhe sistemeve të tjera të komfortit;
· të kryejë kontrollin, zmontimin, montimin dhe zëvendësimin e sediljeve elektrike, mekanizmave të rregullimit elektrik të timonit, ndriçimit të brendshëm, sistemit të sinjalizimit zanor (borisë), sistemit të alarmit dhe imobilizatorit;
· të kryejë kontrollin, zëvendësimin ose riparimin e sensorëve të parkimit, kamerave të parkimit, sensorëve, aktuatorëve, moduleve elektronike të kontrollit (BCM) dhe komponentëve të tjerë të sistemeve ndihmëse;
· të kryejë kontrollin, riparimin ose zëvendësimin e instalimeve elektrike, lidhësve dhe komponentëve elektrikë dhe elektronikë të sistemeve ndihmëse sipas procedurave të prodhuesit;
· të përdorë pajisje diagnostikuese dhe instrumente matëse për kontrollin dhe verifikimin e funksionimit të komponentëve pas ndërhyrjes;
· të përdorë pjesë këmbimi, elementë fiksues dhe materiale ndihmëse sipas specifikimeve të prodhuesit;
· të kryejë montimin e komponentëve duke respektuar rendin teknologjik dhe parametrat teknikë të përcaktuar nga prodhuesi;
· të kontrollojë funksionimin korrekt të sistemeve ndihmëse pas mirëmbajtjes, montimit ose zëvendësimit të komponentëve;
· të evidentojë dhe të raportojë defektet ose parregullsitë e konstatuara gjatë procesit të punës;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	RN 4 
	Nxënësi rregullon parametrat e sistemeve ndihmëse, verifikon funksionimin dhe dokumenton ndërhyrjen teknike.
Kriteret e vlerësimit:
Nxënësi duhet të jetë i aftë:
· të organizojë dhe përgatitë vendin e punës sipas kërkesave të procesit të kontrollit dhe rregullimit;
· të zbatojë rregullat e sigurimit teknik, ergonomisë, mbrojtjes nga zjarri dhe mbrojtjes së mjedisit gjatë kryerjes së punimeve;
· të përdorë pajisjet mbrojtëse personale (PPE) sipas natyrës së punës;
· të interpretojë dokumentacionin teknik, manualet e prodhuesit dhe parametrat teknikë të funksionimit të sistemeve ndihmëse;
· të identifikojë dhe të përdorë veglat, pajisjet dhe instrumentet për kontrollin, rregullimin, programimin, kalibrimin dhe verifikimin e sistemeve ndihmëse;
· të kontrollojë dhe të rregullojë parametrat e funksionimit të sistemit të fshirëseve dhe larësve të xhamave, sistemit të ngritjes elektrike të xhamave, sistemit të mbylljes qendrore, sistemit Keyless Entry/Start, pasqyrave elektrike dhe sistemeve të tjera të komfortit sipas specifikimeve të prodhuesit;
· të kryejë resetimin, kodimin, adaptimin ose programimin e njësive elektronike të kontrollit (BCM) dhe moduleve të tjera të sistemeve ndihmëse, kur kërkohet nga procedurat teknike;
· të kryejë kalibrimin e sensorëve, aktuatorëve, kamerës së parkimit, sensorëve të parkimit dhe komponentëve të tjerë të sistemeve ndihmëse sipas procedurave të prodhuesit;
· të verifikojë funksionimin korrekt të sistemeve të komfortit, sistemit të alarmit, imobilizatorit, ndriçimit të brendshëm, sediljeve elektrike, timonit me rregullim elektrik dhe sistemeve të tjera ndihmëse pas ndërhyrjes teknike;
· të përdorë pajisje diagnostikuese për verifikimin e kodeve të defekteve (DTC), parametrave Live Data, testeve aktive (Active Tests), parametrave të adaptimit dhe funksioneve të sistemeve ndihmëse;
· të kryejë prova funksionale të sistemeve ndihmëse sipas procedurave të prodhuesit dhe të analizojë rezultatet e kontrollit;
· të analizojë rezultatet e verifikimit dhe t'i krahasojë ato me parametrat teknikë të prodhuesit;
· të identifikojë dhe të raportojë devijimet ose defektet e konstatuara gjatë kontrollit përfundimtar;
· të rekomandojë ndërhyrje të mëtejshme për mirëmbajtje ose riparim bazuar në rezultatet e verifikimit;
· të hartojë dhe të plotësojë raportin teknik të kontrollit, diagnostikimit dhe ndërhyrjes sipas procedurave të servisit;
· të dokumentojë pjesët e zëvendësuara, parametrat e kontrolluar, resetimet, kodimet, adaptimet, kalibrimet dhe rezultatet e verifikimit;
· të mirëmbajë veglat, pajisjet dhe instrumentet e përdorura, si dhe të sistemojë vendin e punës pas përfundimit të procesit.
Instrumentet e vlerësimit:
· Pyetje-përgjigje me gojë dhe shkrim.
· Vlerësim me listë kontrolli.



	Udhëzime për zbatimin e modulit dhe për vlerësimin e nxënësve
	
	· Ky modul duhet të realizohet në kabinetet dhe laboratorët e praktikës profesionale të shkollës, të pajisura me automjete, modele didaktike, agregate, vegla, pajisje dhe instrumente për kontrollin, diagnostikimin, mirëmbajtjen dhe riparimin e sistemeve ndihmëse të automjeteve.
· Mësimdhënësi duhet të përdorë demonstrime praktike, situata të simuluara pune dhe raste konkrete për kontrollin, diagnostikimin, mirëmbajtjen, zmontimin, montimin, zëvendësimin, rregullimin dhe kalibrimin e komponentëve të sistemeve ndihmëse, në përputhje me dokumentacionin teknik, procedurat e prodhuesit dhe standardet profesionale.
· Gjatë zhvillimit të modulit duhet t'i kushtohet rëndësi zbatimit të rregullave të sigurimit teknik, përdorimit të pajisjeve mbrojtëse personale (PPE), ergonomisë, mbrojtjes nga zjarri dhe mbrojtjes së mjedisit, si dhe përdorimit korrekt të veglave, pajisjeve, instrumenteve matëse dhe pajisjeve diagnostikuese.
· Nxënësit duhet të angazhohen në veprimtari praktike, fillimisht nën mbikëqyrjen e mësimdhënësit dhe më pas në mënyrë të pavarur, duke interpretuar dokumentacionin teknik, kryer kontrolle dhe diagnostikime mekanike, elektrike dhe elektronike, përdorur pajisje diagnostikuese dhe instrumente matëse, realizuar punime mirëmbajtjeje, kontrolli, zmontimi, montimi, zëvendësimi, rregullimi dhe kalibrimi të sistemeve ndihmëse, si dhe duke verifikuar funksionimin e tyre pas ndërhyrjes.
· Mësimdhënësi duhet të nxisë nxënësit të analizojnë rezultatet e kontrolleve dhe diagnostikimit, të identifikojnë shkaqet e defekteve, të përzgjedhin procedurat e duhura të ndërhyrjes teknike, të kryejnë resetimin, kodimin, adaptimin, programimin dhe kalibrimin e njësive elektronike të kontrollit (BCM) dhe komponentëve të sistemeve ndihmëse sipas procedurave të prodhuesit, të verifikojnë funksionimin e sistemeve pas ndërhyrjes dhe të dokumentojnë punimet sipas dokumentacionit teknik dhe praktikave të servisit automobilistik.
· Gjatë vlerësimit të nxënësve duhet t'i vihet theksi verifikimit të njohurive teorike dhe aftësive praktike për diagnostikimin, mirëmbajtjen, kontrollin, zmontimin, montimin, zëvendësimin, rregullimin dhe kalibrimin e sistemeve ndihmëse, përdorimin korrekt të veglave, pajisjeve, instrumenteve matëse dhe pajisjeve diagnostikuese, interpretimin e dokumentacionit teknik, kryerjen e resetimit, kodimit, adaptimit, programimit dhe kalibrimit të komponentëve elektronikë, verifikimin e funksionimit të sistemeve dhe dokumentimin e ndërhyrjeve teknike, duke respektuar rregullat e sigurimit teknik dhe mbrojtjes së mjedisit.
· Realizimi i pranueshëm i modulit do të konsiderohet arritja e kënaqshme e të gjitha kritereve të vlerësimit të përcaktuara për secilin rezultat të të nxënit.



	Kushtet e
e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:
· Kabinet ose laborator i praktikës profesionale për mirëmbajtjen dhe diagnostikimin e automjeteve, i pajisur sipas kërkesave të modulit.
· Automjete, modele didaktike, agregate dhe nënmontime të sistemeve ndihmëse të automjeteve.
· Stenda didaktike për sistemet e komfortit dhe sistemet ndihmëse, si: sistemi i fshirëseve dhe larësve të xhamave, sistemi i ngritjes elektrike të xhamave, sistemi i mbylljes qendrore (Central Locking), sistemi Keyless Entry/Start, pasqyrat elektrike, sediljet elektrike, timoni me rregullim elektrik, sistemi i alarmit, imobilizatori, sistemi i ndriçimit të brendshëm, sensorët dhe kamerat e parkimit, si dhe Body Control Module (BCM).
· Vegla dore dhe pajisje të servisit automobilistik, si: çelësa fiks dhe tubularë, çelësa momenti (torque wrench), kaçavida, pinca, kompresor ajri, vegla për çmontimin dhe montimin e komponentëve të sistemeve ndihmëse, si dhe vegla të tjera të specializuara.
· Pajisje diagnostikuese multimarkë dhe/ose të dedikuara sipas prodhuesve të automjeteve, skaner OBD-II/EOBD, kompjuter ose tablet me programe diagnostikuese dhe akses në databaza teknike.
· Instrumente matëse dhe diagnostikuese, si: multimetër digjital, osciloskop automobilistik, testues sensorësh dhe aktuatorësh, pajisje për testimin e moduleve elektronike, instrumente për kontrollin e qarqeve elektrike dhe instrumente të tjera diagnostikuese.
· Pajisje për resetimin, kodimin, adaptimin, programimin dhe kalibrimin e njësive elektronike të kontrollit (BCM) dhe moduleve të sistemeve ndihmëse, sipas mundësive të laboratorit.
· Pajisje dhe mjete për kontrollin, mirëmbajtjen, zëvendësimin dhe riparimin e komponentëve mekanikë, elektrikë dhe elektronikë të sistemeve ndihmëse.
· Pjesë këmbimi dhe materiale harxhuese, si: motorë elektrikë të fshirëseve, pompa të larësve të xhamave, fshirëse, motorë të ngritjes së xhamave, mekanizma të xhamave, aktuatorë të mbylljes qendrore, çelësa dhe telekomanda, sensorë parkimi, kamera parkimi, pasqyra elektrike, motorë elektrikë të sediljeve, ndërprerës (çelësa), rele, siguresa, module elektronike (BCM), instalime elektrike, lidhësa elektrikë, elementë fiksues, materiale pastrimi dhe materiale të tjera ndihmëse.
· Dokumentacion teknik, manuale të prodhuesve, skema mekanike, elektrike dhe elektronike, katalogë pjesësh, databaza teknike dhe dokumentacion elektronik për procedurat e kontrollit, diagnostikimit, mirëmbajtjes, riparimit, programimit dhe kalibrimit të sistemeve ndihmëse.
· Kompjuter, laptop, projektor multimedial, ekran projekcioni, internet dhe softuerë teknikë për demonstrime, simulime, interpretimin e dokumentacionit teknik dhe përdorimin e programeve diagnostikuese.
· Materiale didaktike, si: pankarta, postera teknikë, tabela ilustruese, modele prerjeje (cutaway models), video didaktike, animacione 3D, simulime të funksionimit të sistemeve ndihmëse, prezantime multimediale, fletë pune, udhëzues laboratorikë, katalogë të prodhuesve dhe materiale të tjera mbështetëse për mësimdhënie.
· Pajisje mbrojtëse personale (PPE), pajisje për mbrojtjen nga zjarri, mjete të ndihmës së parë, sinjalistikë të sigurimit teknik, pajisje për mbrojtjen e qarqeve elektrike dhe pajisje për mbrojtjen e mjedisit.




16. Lënda “Bazat e sipërmarrjes” (L-17-157-24),  kl. 12 – 36 orë dhe kl.13 – 32 orë 

1. Synimet e lëndës “Bazat e sipërmarrjes”, kl. 12.
			
Në përfundim të trajtimit të lëndës “Bazat e sipërmarrjes”, kl.12, nxënësit duhet:
· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror;
· të përshkruajnë veçoritë e sjelljes sipërmarrëse të individëve;
· të analizojnë aftësitë dhe mundësitë personale në kontektin e nismave sipërmarrëse;
· të vlerësojnë kërkesat, dëshirat, mundësitë dhe vështirësitë të tyre për karrierën e ardhshme;
· të zbatojnë procedurat për zgjidhjen e problemeve dhe marrjen e vendimeve të duhura në lidhje me to;
· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme;
· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore;
· të përshkruajnë dhe zbatojnë parimet e punës individuale dhe të punës në grup;
· të analizojnë veçoritë e gatishmërisë, iniciativës dhe motivimit në kontekste të ndryshme jetësore;
· të tregojnë përgjegjësi individuale dhe shoqërore në kontekste të ndryshme jetësore;
· të planifikojnë, sigurojnë dhe përdorin me efiçiencë burimet e ndryshme si mjedisin, burimet njerëzore, paratë, kohën etj;
· të përshkruajnë veçoritë dhe kërkesat për udhëheqjen e sipërmarrjeve të ndryshme;
· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes;
· të përshkruajnë veçoritë e sipërmarrjes së biznesit dhe të sipërmarrjes sociale;
· të përshkruajnë format e ndryshme të organizimit të sipërmarrjeve dhe karakteristikat e tyre;
· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj;
· të përshkruajnë mjedisin ligjor dhe fiskal të sipërmarrjeve;
· të përshkruajnë mërrëdhëniet e punës në një sipërmarrje.

1. Përmbajtjet e përgjithshme të lëndës “Bazat e sipërmarrjes”,  kl.12 – 36 orë 

	Tema   1
	Kuptimi, rëndësia dhe roli i sipërmarrjes 
	1 orë

	Tema   2
	Aftësitë (sjellja) sipërmarrëse
	2 orë

	Tema   3
	Vetëvlerësimi i potencialit personal
	2 orë

	Tema   4
	Vlerësimi i kërkesave, dëshirave, mundësive dhe vështirësive
	2 orë

	Tema   5
	Zgjidhja e problemeve dhe vendimmarrja
	2 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	2 orë

	Tema   7
	Etika e komunikimit dhe negocimit
	2 orë

	Tema   8
	Puna individuale dhe puna në grup
	2 orë

	Tema   9
	Gatishmëria, iniciativa dhe motivimi
	2 orë

	Tema 10
	Përgjegjësia individuale dhe shoqërore
	2 orë

	Tema 11
	Menaxhimi efiçient i burimeve
	2 orë

	Tema 12
	Aftësitë udhëheqëse në kontekstin e sipërmarrjes
	2 orë

	Tema 13
	Globalizimi, informacioni, mjedisi dixhital dhe mediat sociale
	2 orë

	Tema 14
	Sipërmarrja e biznesit dhe sipërmarrja sociale
	2 orë

	Tema 15
	Format e organizimit të sipërmarrjeve 
	2 orë

	Tema 16
	Konteksti i sipërmarrjeve
	1 orë

	Tema 17
	Mjedisi ligjor i sipërmarrjeve
	2 orë

	Tema 18
	Marrëdhëniet e punës
	2 orë

	Tema 19
	Zgjidhja e mosmarrëveshjeve në mjedisin e punës
	2 orë



1. Synimet e lëndës “Bazat e sipërmarrjes”, kl. 13.
			
Në përfundim të trajtimit të lëndës “Bazat e sipërmarrjes”, kl.13, nxënësit duhet:
· të analizojnë veçoritë e etikës dhe komunikimit në kontekstin e veprimtarisë së bizneseve;
· të bëjnë vlerësimin e mundësive dhe rreziqeve në kontekstin e konceptimit të idesë së biznesit;
· të përshkruajnë rëndësinë dhe strukturën e një plani biznesi;
· të zbatojnë procedurat e regjistrimit dhe përshkruajnë fazat e zhvillimit të biznesit;
· të konceptojnë strukturën organizative dhe përshkrimet e punës së personelit të një biznesi;
· të përshkruajnë veçoritë e planifikimit, rekrutimit, seleksionimit dhe zhvillimit të burimeve njerëzore të një biznesi;
· të analizojnë aspektet e buxhetimit të një biznesi;
· të kryejnë llogaritje ekonomike në kuadrin e kontabilitetit financiar të një biznesi;
· të llogarisin kostot dhe çmimet e produkteve e shërbimeve të një biznesi;
· të analizojnë aspektet e marketingut dhe teknikat e shitjeve në një biznes; 
· të analizojnë rolin dhe teknikat e e-sipërmarrjes në veprimtarinë e bizneseve;
· të përshkruajnë dhe simulojnë veprimet individuale me bankat, në lidhje me llogaritë, transfertat, kreditë dhe investimet;
· të analizojnë llojet e siguracioneve personale dhe veprimet që kryhen me to;

1. Përmbajtjet e përgjithshme të lëndës “Bazat e sipërmarrjes”, kl.13 - 32 orë 

	Tema 1
	Etika dhe komunikimi në biznes
	2 orë

	Tema 2
	Konceptimi i idesë së biznesit, vlerësimi i mundësive dhe rreziqeve
	2 orë

	Tema 3
	Hartimi i planit të biznesit
	3 orë

	Tema 4
	Procedurat e regjistrimit të biznesit
	2 orë

	Tema 5
	Struktura organizative dhe personeli i biznesit
	2 orë

	Tema 6
	Planifikimi, rekrutimi, seleksionimi dhe zhvillimi i burimeve njerëzore
	3 orë

	Tema 7
	Kostimi dhe çmimi i produkteve dhe shërbimeve
	3 orë

	Tema 8
	Kontabiliteti financiar në kuadrin e biznesit 
	3 orë

	Tema 9
	Buxhetimi në biznes
	3 orë

	Tema 10
	Marketingu dhe shitjet në biznes 
	3 orë

	Tema 11
	E – sipërmarrja
	2 orë

	Tema 12
	Veprimet individuale me bankat
	2 orë

	Tema 13
	Siguracionet personale
	2 orë





17. Lënda “Mjedisi dhe zhvillimi i qëndrueshëm” (L-05-198-24).  Kl.13 – 32 orë 

1. Synimet e lëndës “Mjedisi dhe zhvillimi i qëndrueshëm”, kl. 13.
						
Në përfundim të trajtimit të lëndës “Mjedisi dhe zhvillimi i qëndrueshëm”, kl.13, nxënësit duhet:
· të shpjegojnë kuptimin e qëndrueshmërisë dhe zhvillimit të qëndrueshëm;
· të shpjegojnë objektivat për zhvillim të qëndrueshëm;
· të shpjegojnë kuptimin për aftësitë e gjelbra në një ekonomi të gjelbër;
· të shpjegojnë rëndësinë e aftësive digjitale në përballimin e sfidave globale;
· të analizojnë mjedisin dhe komponentët e tij;
· të shpjegojnë ekosistemet dhe biodiversitetin;
· të analizojnë ndryshimet klimatike dhe ndikimet e tyre;
· të shpjegojnë burimet natyrore të ripërtëritshme dhe jo të ripërtëritshme;
· të përshkruajnë mënyrën e shpjegimit të të dhënave mjedisore;
· të shpjegojnë rëndësinë e menaxhimit të mbejteve, riciklimit dhe zgjidhjeve digjitale;
· të shpjegojnë kuptimin e cikleve të jetës së produktit dhe krijimi i mbetjeve;
· të përshkruajnë parimet bazë të ekonomisë qarkulluese;
· të shpjegojnë proceset dhe teknologjitë e riciklimit;
· të shpjegojnë dhe japin shembuj nga drejtimet profesionale mbi reduktimin, ripërdorimin dhe riciklimin;
· të hulumtojnë mbi platformat digjitale për programet e menaxhimit të mbetjeve;
· të shpjegojnë optimizimin e proceseve të riciklimit duke përdorur teknologjinë;
· të shpjegojnë avantazhet e zgjidhjeve digjitale për mirëmenaxhimin e mbetjeve;
· të shpjegojnë rëndësinë e ruajtjes, menaxhimit, dhe monitorimit digjital të burimeve ujore në drejtimet profesionale përkatëse;
· të përshkruajnë praktikat e qëndrueshme të menaxhimit të ujit në fushën profesionale përkatëse;
· të dallojnë dhe përdorin sistemet digjitale të monitorimit të përdorimit të cilësisë së ujit;
· të shpjegojnë teknologjitë inteligjente për menaxhimin e qëndrueshëm të ujit;
· të përshkruajnë transportin e qëndrueshëm, lëvizshmërinë e zgjuar dhe zgjidhjet digjitale në drejtimet profesionale përkatëse;
· të dallojnë opsionet alternative të transportit (p.sh., transporti publik, biçikleta, ecje), si dhe përdorimin e mjeteve në veprimtari të ndryshme profesionale;
· të dallojnë platformat digjitale për transport të qëndrueshëm, si dhe integrimin e teknologjive inovative në sistemet e transportit publik;
· të shpjegojnë kuptimin dhe rëndësinë mbi konsumin e qëndrueshëm, tregun digjital dhe marketingun digjital;
· të dallojnë praktikat etike të konsumit, zgjedhjet e konsumatorëve dhe ndikimevet e tyre mjedisore;
· të shpjegojnë praktika dhe platforma të qëndrueshme të tregtisë elektronike, si dhe kuptimin për marketingun digjital për promovimin e produkteve eko-miqësore;
· të përshkruajnë modele të qëndrueshme biznesi bazuar në praktika të ekonomisë së gjelbër dhe digjitale;
· të shpjegojnë politikat për zhvillim të qëndrueshëm në fusha të ndryshme profesionale;
· të shpjegojnë konsideratat etike në qeverisjen digjitale për qëndrueshmëri.

· Përmbajtjet e përgjithshme të lëndës “Mjedisi dhe zhvillimi i qëndrueshëm”
	Tema 1
	Zhvillimi i qëndrueshëm 
	3 orë

	Tema 2
	Bazat e shkencës mjedisore
	3 orë

	Tema 3
	Menaxhimit të mbetjeve, riciklimi dhe zgjidhjet digjitale
	6 orë

	Tema 4
	Ruajtja, menaxhimi dhe monitorimi digjital i burimeve ujore
	4 orë

	Tema 5
	Transporti i qëndrueshëm, lëvizshmëria e zgjuar dhe zgjidhjet digjitale
	4 orë

	Tema 6
	Konsumi i qëndrueshëm, tregu digjital dhe marketingu digjital
	4 orë

	Tema 7
	Sipërmarrja e gjelbër, inovacioni dhe modelet digjitale të biznesit
	4 orë

	Tema 8
	Politika dhe qeverisja për zhvillim të qëndrueshëm
	4 orë




IX. Programi i praktikës profesionale të zbatuar në biznes 

Kodi: P- 18-029-26

Kohëzgjatja: 108 ditë praktikë x 8 orë mësimore/ditë = 864 orë mësimore

Praktika profesionale e nxënësve nё biznes do tё kryhet bazuar nё programin e pёrgjithshёm, si mё poshtё:

1. Programi i praktikës profesionale në biznes për klasën e 11-të.

	Nr
	Vendi i punёs
	Veprimtaritё praktike
	Kompetencat profesionale
	Koha (ditё/orë)
108 ditë/ 864 orë

	1
	Në të gjitha mjediset e autoserviseve për shërbime në automjete
	Zbatimi i rregullave dhe standardeve të sigurimit teknik gjatë proceseve të punës.

	· të identifikojë rreziqet në vendin e punës;
· të përdorë pajisjet e mbrojtjes personale sipas llojit të punës;
· të zbatojë procedurat e sigurimit teknik gjatë përdorimit të veglave dhe pajisjeve;
· të reagojë sipas procedurave në raste emergjente;
· të mbajë vendin e punës të pastër, të rregullt dhe të sigurt.
	Çdo ditë


	2
	Në të gjitha mjediset e autoserviseve për shërbime në automjete
	Zbatimi i procedurave për mbrojtjen e mjedisit dhe menaxhimin e mbetjeve.
	· të dallojë llojet e mbetjeve teknologjike;
· të klasifikojë mbetjet sipas kategorive;
· të grumbullojë dhe depozitojë mbetjet sipas procedurave;
· të përdorë në mënyrë të sigurt materialet dhe lëndët ndihmëse;
· të zbatojë masat për mbrojtjen e mjedisit gjatë proceseve të punës.
	Çdo ditë


	3
	Në të gjitha mjediset e autoserviseve për shërbime në automjete
	Përgatitja e vendit të punës, automjetit, veglave dhe pajisjeve.
	· të organizojë vendin e punës sipas procedurave të servisit;
· të përzgjedhë veglat dhe pajisjet e nevojshme;
· të kontrollojë gjendjen teknike të pajisjeve;
· të përgatitë automjetin për ndërhyrje;
· të zbatojë dokumentacionin teknik gjatë përgatitjes së punës. 
	Çdo ditë


	4
	Në të gjitha mjediset e autoserviseve për shërbime në automjete
	Përdorimi i veglave të dorës, pajisjeve mekanike dhe instrumenteve matëse.
	· të përdorë veglat sipas destinacionit të tyre;
· të përdorë instrumentet matëse sipas procedurave;
· të kryejë matje bazë mekanike;
· të mirëmbajë veglat pas përdorimit;
· të evidentojë dëmtimet e pajisjeve dhe veglave.
	Çdo ditë


	5
	Në të gjitha mjediset e autoserviseve për shërbime në automjete
	Realizimi i kontrollit vizual të automjetit.
	· të kontrollojë gjendjen vizuale të automjetit;
· të kontrollojë ndriçimin dhe sinjalizimin;
· të kontrollojë gjendjen e gomave;
· të evidentojë parregullsitë e konstatuara;
· të raportojë rezultatet e kontrollit.
	Çdo ditë


	6
	Në të gjitha mjediset e autoserviseve për shërbime në automjete
	Kontrolli dhe plotësimi i lëngjeve teknike.
	· të kontrollojë nivelin e vajit të motorit;
· të kontrollojë nivelin e lëngut ftohës;
· të kontrollojë nivelin e lëngut të frenave;
· të plotësojë lëngjet sipas specifikimeve të prodhuesit;
· të evidentojë rrjedhjet eventuale.
	Çdo ditë


	7
	Në të gjitha mjediset e autoserviseve për shërbime në automjete
	Zëvendësimi i materialeve të konsumit.
	· të identifikojë materialet e konsumit;
· të çmontojë elementet sipas procedurës;
· të montojë elementet e reja;
· të verifikojë cilësinë e montimit;
·  të dokumentojë ndërhyrjen e kryer.
	Çdo ditë


	8
	Në të gjitha mjediset e autoserviseve për shërbime në automjete
	Realizimi i  punimeve të thjeshta të çmontimit dhe montimit.
	· të përdorë veglat e përshtatshme;
· të çmontojë elementët sipas procedurave;
· të montojë elementët pa shkaktuar dëmtime;
· të respektojë momentet e shtrëngimit sipas udhëzimeve;
· të kontrollojë funksionimin pas montimit.
	Çdo ditë


	9
	Në të gjitha mjediset e autoserviseve për shërbime në automjete
	Realizimi i punimeve të thjeshta të kontrollit dhe mirëmbajtjes së motorit të automjetit
	· të identifikojë elementët kryesorë të motorit dhe funksionin e tyre;
· të kontrollojë nivelin dhe gjendjen e vajit të motorit dhe lëngut ftohës;
· të kontrollojë gjendjen e filtrave dhe rripave ndihmës sipas procedurave të prodhuesit;
· të evidentojë rrjedhjet, konsumimet dhe parregullsitë e dukshme gjatë kontrollit të motorit;
· të kryejë punime të thjeshta mirëmbajtjeje dhe të dokumentojë ndërhyrjet e kryera duke respektuar rregullat e sigurimit teknik dhe mbrojtjes së mjedisit.
	Çdo ditë


	10
	Në të gjitha mjediset e autoserviseve për shërbime në automjete
	Realizimi i diagnostikimit bazë të automjeteve.
	· të lidhë pajisjen diagnostikuese me automjetin;
· të lexojë kodet e defekteve;
· të interpretojë rezultatet bazë të diagnostikimit;
· të evidentojë parregullsitë e funksionimit;
· të dokumentojë rezultatet e kontrollit.
	Çdo ditë


	11
	Në të gjitha mjediset e autoserviseve për shërbime në automjete
	Verifikimi i parametrave të funksionimit të sistemeve të automjetit.
	· të kontrollojë parametrat e funksionimit;
· të krahasojë parametrat me të dhënat e prodhuesit;
· të evidentojë devijimet;
· të raportojë rezultatet;
· të propozojë ndërhyrjet bazë të mirëmbajtjes.
	Çdo ditë

	12
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të furnizimit me ajër.
	· të kontrollojë filtrin e ajrit;
· të kontrollojë tubacionet e marrjes së ajrit;
· të evidentojë rrjedhjet;
· të zëvendësojë elementet e konsumueshme;
· të verifikojë funksionimin e sistemit.
	Çdo ditë


	13
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të shkarkimit.
	· të kontrollojë kolektorin e shkarkimit;
· të kontrollojë tubacionet dhe silenciatorin;
· të evidentojë korrozionin dhe rrjedhjet;
· të zëvendësojë elementet e dëmtuara;
· të verifikojë funksionimin e sistemit.
	Çdo ditë


	14
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të transmetimit.
	· të kontrollojë nivelin e vajit të transmisionit;
· të kontrollojë elementët e transmisionit;
· të evidentojë konsumimet;
· të kryejë mirëmbajtjen bazë;
· të testojë funksionimin e sistemit.
	Çdo ditë


	15
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të frenimit.
	· të kontrollojë disqet dhe tamburat;
· të kontrollojë ferotat e frenimit;
· të kontrollojë tubacionet dhe cilindrat;
· të zëvendësojë elementet e konsumueshme;
· të testojë funksionimin e sistemit të frenimit.
	Çdo ditë


	16
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të drejtimit.
	· të kontrollojë mekanizmin e drejtimit;
· të kontrollojë nyjet dhe elementet lidhëse;
· të evidentojë konsumimet;
· të kryejë rregullimet bazë;
· të verifikojë funksionimin e sistemit.
	Çdo ditë


	17
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të varjes dhe të ecjes.
	· të kontrollojë amortizatorët;
· të kontrollojë sustat;
· të kontrollojë rrotat dhe gomat;
· të evidentojë dëmtimet dhe konsumimet;
· të verifikojë gjendjen funksionale të sistemit.
	Çdo ditë


	18
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemeve elektrike dhe elektronike.
	· të kontrollojë baterinë;
· të kontrollojë sistemin e karikimit;
· të përdorë multimetrin për matje elektrike bazë;
· të kontrollojë sistemin e ndriçimit dhe sinjalizimit;
· të evidentojë defektet elektrike të thjeshta
	Çdo ditë


	19
	Në të gjitha mjediset e autoserviseve për shërbime në automjete
	Kontrolli dhe mirëmbajtja e sistemit të ftohjes dhe ngrohjes (HVAC).
	· të kontrollojë radiatorin dhe tubacionet;
· të kontrollojë nivelin e lëngut ftohës;
· të kontrollojë funksionimin e ventilatorit;
· të zëvendësojë filtrin e kabinës;
· të verifikojë funksionimin e sistemit hvac pas mirëmbajtjes.
	Çdo ditë

	
	
	
	Totali i kohës

	108/864
(ditë/orë)





2. Programi i praktikës profesionale në biznes për klasën e 12-të

Kohëzgjatja: 108 ditë praktikë x 8 orë mësimore/ditë = 864 orë mësimore

	Nr
	Vendi i punёs
	Veprimtaritё praktike
	Kompetencat profesionale
	Koha (ditё/orë)
108 ditë/ 864 orë

	1
	Në të gjitha mjediset e autoserviseve për shërbime në automjete
	Diagnostikimi i defekteve mekanike dhe elektronike të automjeteve
	· të analizojë dokumentacionin teknik dhe historikun e shërbimeve të automjetit;
· të përdorë pajisjet diagnostikuese sipas procedurave teknike;
· të lexojë dhe interpretojë kodet e defekteve të regjistruara në sistemet elektronike;
· të përcaktojë shkakun e defektit në bazë të rezultateve të kontrollit;
· të dokumentojë rezultatet e diagnostikimit dhe ndërhyrjet e nevojshme.
	Çdo ditë

	2
	Në të gjitha mjediset e autoserviseve për shërbime në automjete
	Riparimi i motorit me djegie të brendshme
	· të analizojë strukturën dhe funksionimin e motorit të automjetit;
· të zbatojë procedurat teknike për çmontimin dhe montimin e pjesëve të motorit;
· të kontrollojë gjendjen teknike të komponentëve të motorit;
· të realizojë zëvendësimin e elementëve të dëmtuar sipas specifikimeve teknike;
· të kryejë provën e funksionimit pas riparimit të motorit.
	Çdo ditë

	3
	Në të gjitha mjediset e autoserviseve për shërbime në automjete
	Riparimi i mekanizmave të shpërndarjes së motorit.
	· të analizojë dokumentacionin teknik të mekanizmit të shpërndarjes;
· të kontrollojë gjendjen e rripit ose zinxhirit të shpërndarjes;
· të realizojë çmontimin dhe montimin e komponentëve sipas procedurave teknike;
· të rregullojë pozicionimin e mekanizmit sipas shenjave teknike;
· të verifikojë funksionimin e motorit pas ndërhyrjes.
	Çdo ditë

	4
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemit të furnizimit me karburant.
	· të analizojë skemat e sistemit të furnizimit me karburant;
· të diagnostikojë defektet e sistemit të furnizimit;
· të përdorë pajisjet matëse për kontrollin e presionit dhe parametrave të punës;
· të çmontojë dhe montojë komponentët e sistemit sipas procedurave;
· të testojë funksionimin e sistemit pas riparimit.
	Çdo ditë

	6
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemit të marrjes së ajrit dhe shkarkimit të gazeve
	· të analizojë funksionimin e sistemit të marrjes së ajrit dhe shkarkimit;
· të evidentojë defektet dhe parregullsitë e sistemit;
· të kontrollojë elementët e sistemit sipas procedurave teknike;
· të zëvendësojë komponentët e dëmtuar ose të konsumuar;
· të verifikojë funksionimin e sistemit pas riparimit.
	Çdo ditë

	7
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemit të ftohjes dhe lubrifikimit
	· të analizojë skemat dhe dokumentacionin teknik të sistemeve;
· të diagnostikojë defektet e sistemit të ftohjes dhe lubrifikimit;
· të kontrollojë parametrat e funksionimit të sistemeve;
· të realizojë zëvendësimin e komponentëve të dëmtuar;
· të kryejë provën funksionale pas riparimit duke respektuar kërkesat teknike.
	Çdo ditë

	8
	Në të gjitha mjediset e autoserviseve për shërbime në automjete
	Riparimi i sistemit të transmetimit të fuqisë
	· të analizojë strukturën dhe funksionimin e sistemit të transmetimit;
· të identifikojë defektet e komponentëve të transmisionit;
· të realizojë çmontimin dhe montimin e pjesëve sipas procedurave teknike;
· të përzgjedhë materialet dhe pjesët e këmbimit sipas specifikimeve;
· të testojë funksionimin e sistemit pas riparimit.
	Çdo ditë

	9
	Në të gjitha mjediset e autoserviseve për shërbime në automjete
	Riparimi i sistemit të frenimit.
	· të analizojë dokumentacionin teknik të sistemit të frenimit;
· të diagnostikojë defektet e sistemit të frenimit;
· të kryejë matje dhe kontrolle të elementëve përbërës;
· të zëvendësojë komponentët e dëmtuar sipas procedurave teknike;
· të realizojë testimin e efikasitetit të sistemit pas riparimit.
	Çdo ditë

	10
	Në të gjitha mjediset e autoserviseve për shërbime në automjete
	Riparimi i sistemit të drejtimit të automjetit.
	· të analizojë strukturën dhe funksionimin e sistemit të drejtimit;
· të diagnostikojë defektet dhe konsumimet e komponentëve të sistemit;
· të realizojë çmontimin dhe montimin e pjesëve sipas procedurave teknike;
· të kryejë rregullime dhe zëvendësime të elementëve të dëmtuar;
· të verifikojë funksionimin e sistemit pas riparimit.
	Çdo ditë

	11
	Në të gjitha mjediset e autoserviseve për shërbime në automjete
	Riparimi i sistemit të varjes dhe ecjes së automjetit.
	· të analizojë dokumentacionin teknik të sistemit të varjes;
· të kontrollojë gjendjen teknike të amortizatorëve, sustave dhe elementëve lidhës;
· të evidentojë konsumimet dhe dëmtimet e komponentëve;
· të realizojë zëvendësimin e pjesëve të dëmtuara sipas procedurave teknike;
· të kryejë kontrollin e funksionimit të sistemit pas riparimit.
	Çdo ditë

	12
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemeve elektrike të automjetit.
	· të analizojë skemat elektrike të automjetit;
· të përdorë instrumentet matëse për diagnostikimin e qarqeve elektrike;
· të identifikojë defektet në qarqet elektrike dhe komponentët përbërës;
· të realizojë riparimin ose zëvendësimin e elementëve elektrikë;
· të testojë funksionimin e sistemit elektrik pas ndërhyrjes.
	Çdo ditë

	13
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemeve elektronike të komandimit të automjetit.
	· të analizojë skemat elektronike të sistemeve të automjetit;
· të përdorë pajisjet diagnostikuese për kontrollin e njësive elektronike;
· të interpretojë parametrat e funksionimit të sistemeve elektronike;
· të identifikojë defektet e sensorëve dhe aktuatorëve;
· të realizojë zëvendësimin dhe testimin e komponentëve elektronikë.
	Çdo ditë

	14
	Në të gjitha mjediset e autoserviseve për shërbime në automjete
	Diagnostikimi me pajisje elektronike dhe analiza e kodeve të defekteve.
	· të lidhë pajisjen diagnostikuese me automjetin sipas procedurave teknike;
· të lexojë dhe interpretojë kodet e defekteve.
· të analizojë parametrat aktualë të funksionimit të sistemeve;
· të përcaktojë ndërhyrjet e nevojshme për eliminimin e defekteve;
· të dokumentojë rezultatet e diagnostikimit.
	Çdo ditë

	15
	Në të gjitha mjediset e autoserviseve për shërbime në automjete
	Riparimi dhe kontrolli i sistemeve të sigurisë aktive dhe pasive të automjetit.
	· të analizojë funksionimin e sistemeve të sigurisë së automjetit;
· të diagnostikojë defektet në sistemet abs dhe sistemet e tjera të sigurisë;
· të përdorë pajisjet diagnostikuese për kontrollin e sistemeve;
· të zëvendësojë komponentët sipas procedurave teknike;
· të verifikojë funksionimin e sistemeve pas ndërhyrjes.
	Çdo ditë

	16
	Në të gjitha mjediset e autoserviseve për shërbime në automjete
	Riparimi dhe mirëmbajtja e sistemit të kondicionimit dhe ngrohjes (HVAC).
	· të analizojë strukturën dhe funksionimin e sistemit HVAC;
· të diagnostikojë defektet e sistemit të kondicionimit;
· të kontrollojë presionet dhe parametrat e funksionimit;
· të realizojë zëvendësimin e elementëve të dëmtuar;
· të testojë funksionimin e sistemit pas ndërhyrjes.
	Çdo ditë

	17
	Në të gjitha mjediset e autoserviseve për shërbime në automjete
	Kryerja e kontrolleve dhe riparimeve pas ndërhyrjeve teknike.
	· të analizojë rezultatet e punimeve të kryera;
· të kontrollojë cilësinë e montimit të komponentëve;
· të realizojë provat funksionale të automjetit;
· të evidentojë dhe korrigjojë parregullsitë e mbetura;
· të plotësojë dokumentacionin teknik të shërbimit të kryer.
	Çdo ditë

	18
	Në të gjitha mjediset e autoserviseve për shërbime në automjete
	Përgatitja e preventivës së riparimit dhe dokumentimit teknik të shërbimit.
	· të analizojë kërkesat e shërbimit sipas defektit të evidentuar;
· të përzgjedhë materialet dhe pjesët e nevojshme për riparim;
· të kryejë llogaritjen e kostos së materialeve dhe punës;
· të hartojë dokumentacionin teknik të ndërhyrjes;
· të zbatojë procedurat e komunikimit profesional në autoservis.
	Çdo ditë

	19
	Në të gjitha mjediset e autoserviseve për shërbime në automjete
	Kontrolli përfundimtar dhe dorëzimi i automjetit pas riparimit.
	· të kryejë kontrollin përfundimtar të automjetit;
· të verifikojë funksionimin e sistemeve të riparuara;
· të analizojë rezultatet e provës funksionale;
· të dokumentojë punimet e realizuara;
· të zbatojë rregullat e sigurimit teknik dhe mbrojtjes së mjedisit.
	Çdo ditë

	
	
	
	Totali i kohës

	108/864
(ditë/orë)



3. Programi i praktikës profesionale në biznes për klasën e 13-të

Kohëzgjatja: 96 ditë praktikë x 10 orë mësimore/ditë = 960 orë mësimore

	Nr
	Vendi i punёs
	Veprimtaritё praktike
	Kompetencat profesionale
	Koha (ditё/orë)
96 ditë/ 960 orë

	1
	Në të gjitha mjediset e autoserviseve për shërbime në automjete
	Diagnostikimi i avancuar i sistemeve mekanike, elektrike dhe elektronike të automjetit.
	· të analizojë dokumentacionin teknik dhe të dhënat e funksionimit të automjetit;
· të përdorë pajisje profesionale diagnostikuese për identifikimin e defekteve;
· të interpretojë parametrat realë të punës së sistemeve të automjetit;
· të përcaktojë shkakun kryesor të defektit duke përdorur metoda diagnostikuese.
	Çdo ditë

	2
	Në të gjitha mjediset e autoserviseve për shërbime në automjete
	Leximi dhe interpretimi i të dhënave reale të funksionimit (Live Data) nga pajisjet diagnostikuese
	· të lexojë dhe interpretojë parametrat e sensorëve dhe aktuatorëve;
· të krahasojë vlerat e matura me specifikimet e prodhuesit;
· të identifikojë devijimet në funksionimin e sistemeve elektronike;
· të përcaktojë procedurën e ndërhyrjes teknik.
	Çdo ditë

	3
	Në të gjitha mjediset e autoserviseve për shërbime në automjete
	Kontrolli dhe diagnostikimi i rrjetit të komunikimit elektronik CAN-BUS ndërmjet moduleve të automjetit
	· të analizojë skemat e komunikimit ndërmjet njësive elektronike;
· të përdorë pajisjet matëse për kontrollin e sinjaleve elektrike;
· të identifikojë ndërprerjet dhe defektet në komunikimin elektronik;
· të realizojë riparimet sipas procedurave teknike.
	Çdo ditë

	4
	Në të gjitha mjediset e autoserviseve për shërbime në automjete
	Diagnostikimi dhe programimi i njësive elektronike të kontrollit (ECU).
	· të analizojë funksionimin e njësive elektronike të komandimit;
· të përdorë pajisjet për programim dhe konfigurim elektronik;
· të realizojë procedurat e kodimit dhe përshtatjes së komponentëve;
· të verifikojë funksionimin pas programimit.
	Çdo ditë

	5
	Në të gjitha mjediset e autoserviseve për shërbime në automjete
	Diagnostikimi i sistemeve moderne të injektimit të karburantit
	· të analizojë parametrat e sistemit të injektimit;
· të diagnostikojë defektet e injektorëve, pompave dhe sensorëve;
· të përdorë pajisje kontrolluese për matje të avancuara;
· të realizojë zëvendësimin dhe kalibrimin e komponentëve sipas procedurave teknike;
· të testojë funksionimin e motorit pas ndërhyrjes.
	Çdo ditë

	6
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemeve të kontrollit të gazeve (EGR, DPF, Ad-Blu/ SCR).
	· të analizojë ndikimin e sistemeve të kontrollit të emetimeve në funksionimin e motorit;
· të diagnostikojë defektet e komponentëve të sistemit;
· të interpretojë parametrat e funksionimit;
· të kryejë ndërhyrje teknike sipas procedurave të prodhuesit.
	Çdo ditë

	7
	Në të gjitha mjediset e autoserviseve për shërbime në automjete
	Diagnostikimi dhe riparimi i sistemeve ABS, ESP 
	· të analizojë skemat dhe funksionimin e sistemeve elektronike të frenimit;
· të diagnostikojë defektet me pajisje elektronike;
· të realizojë zëvendësimin dhe përshtatjen e komponentëve;
· të kryejë testimin e sistemit pas riparimit.
	Çdo ditë

	8
	Në të gjitha mjediset e autoserviseve për shërbime në automjete
	Diagnostikimi i sistemeve të sigurisë pasive (airbag) dhe aktive (ADAS, Lidar etj).
	· të zbatojë procedurat e sigurisë gjatë ndërhyrjeve në sistemet piroteknike;
· të diagnostikojë defektet e sistemit të airbag-ut;
· të përdorë pajisjet diagnostikuese për kontrollin e sistemit;
· të zëvendësojë komponentët sipas kërkesave teknike.
	Çdo ditë

	9
	Në të gjitha mjediset e autoserviseve për shërbime në automjete
	Diagnostikimi dhe riparimi i transmisioneve automatike.
	· të analizojë funksionimin e transmisioneve automatike;
· të diagnostikojë defektet mekanike dhe elektronike të transmisionit;
· të kontrollojë parametrat e funksionimit;
· të kryejë ndërhyrje teknike sipas procedurave të prodhuesit;
· të testojë funksionimin pas riparimit.
	Çdo ditë

	10
	Në të gjitha mjediset e autoserviseve për shërbime në automjete
	Diagnostikimi dhe mirëmbajtja e automjeteve hibride dhe elektrike.
	· të analizojë dokumentacionin teknik të automjeteve hibride dhe elektrike;
· të zbatojë rregullat e sigurisë për sistemet me tension të lartë;
· të përdorë pajisjet diagnostikuese për kontrollin e sistemeve elektrike;
· të identifikojë defektet në sistemet e baterisë dhe drejtimit elektrik.
	Çdo ditë

	11
	Në të gjitha mjediset e autoserviseve për shërbime në automjete
	Kryerja e ndërhyrjeve në sistemet me tension të lartë.
	· të zbatojë procedurat e izolimit dhe sigurisë para ndërhyrjeve;
· të kontrollojë parametrat elektrikë të sistemit;
· të përdorë pajisjet mbrojtëse dhe matëse të përshtatshme;
· të verifikojë gjendjen funksionale të sistemit pas ndërhyrjes.
	Çdo ditë

	12
	Në të gjitha mjediset e autoserviseve për shërbime në automjete
	Kalibrimi dhe përshtatja e komponentëve elektronikë pas riparimit.
	· të realizojë procedurat e kalibrimit sipas udhëzimeve teknike;
· të përdorë pajisjet profesionale të konfigurimit;
· të kontrollojë rezultatet pas kalibrimit;
· të dokumentojë ndërhyrjen teknike.
	Çdo ditë

	13
	Në të gjitha mjediset e autoserviseve për shërbime në automjete
	Kontrolli përfundimtar i cilësisë së riparimit dhe testimi i automjetit.
	· të realizojë kontrollin përfundimtar të sistemeve të automjetit;
· të kryejë prova funksionale dhe testim në rrugë;
· të analizojë rezultatet e testimit;
· të evidentojë dhe korrigjojë mangësitë e mundshme.
	Çdo ditë

	14
	Në të gjitha mjediset e autoserviseve për shërbime në automjete
	Hartimi i dokumentacionit teknik dhe preventivës së riparimit
	· të përgatitë preventivën e shërbimit sipas defektit të konstatuar;
· të llogarisë koston e materialeve dhe punës;
· të plotësojë dokumentacionin teknik të ndërhyrjes;
· të komunikojë në mënyrë profesionale me klientin dhe stafin teknik.
	Çdo ditë

	15
	Në të gjitha mjediset e autoserviseve për shërbime në automjete
	Organizimi dhe menaxhimi i procesit të punës në autoservis.
	· të planifikojë procesin e ndërhyrjes teknike;
· të organizojë mjetet dhe pajisjet sipas punës;
· të zbatojë standardet e cilësisë në shërbim;
· të respektojë rregullat e sigurimit teknik dhe mbrojtjes së mjedisit. 
	Çdo ditë

	
	
	
	Totali i kohës

	96/960 (ditë/orë)


 

X. Programi orientues për provimin e praktikës profesionale të integruar

Programi orientues për provimin e praktikës profesionale të integruar, në kualifikimin profesional “Riparime dhe mirëmbajtje automjetesh” arsim i dyfishtë, niveli IV në KSHK, referuar nivelit IV në KEK, është hartuar duke u mbështetur në listën e kompetencave profesionale, në modulet e praktikës profesionale të zbatura në shkollë, si dhe në programin e pёrgjithshёm të praktikёs profesionale nё ndёrmarrje/biznes, që përmban Skeletkurrikuli përkatës. 

a) Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë:

	Nr
	
Kompetencat profesionale

	Detyrat e punës
	Pikët

	1
	· Të kontrollojë, diagnostikojë dhe analizojë funksionimin e motorit dhe sistemeve të tij.
· Të përdorë pajisje dhe instrumente diagnostikuese.
· Të interpretojë parametrat teknikë dhe kodet e defekteve.
· Të kryejë çmontimin, montimin, riparimin ose zëvendësimin e elementëve të motorit.
· Të testojë dhe verifikojë funksionimin e motorit pas ndërhyrjes.
· Të dokumentojë ndërhyrjen teknike.
	Detyra 1: 
Realizimi i kontrollit, diagnostikimit, çmontimit, riparimit ose zëvendësimit të elementëve të motorit dhe sistemeve të tij (lubrifikimi, ftohja, furnizimi me ajër dhe karburant), montimi, testimi dhe dokumentimi i ndërhyrjes sipas dokumentacionit teknik.
	16

	2
	· Të kontrollojë dhe diagnostikojë sistemin e furnizimit me ajër me presion dhe sistemin e shkarkimit të produkteve të djegies.
· Të interpretojë parametrat e funksionimit.
· Të çmontojë dhe montojë komponentët.
· Të kryejë riparimin ose zëvendësimin e pjesëve të dëmtuara.
· Të testojë funksionimin e sistemit pas ndërhyrjes.
· Të dokumentojë rezultatet e punës.
	Detyra 2: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të furnizimit me ajër me presion dhe sistemit të shkarkimit të produkteve të djegies së motorit, montimi, testimi dhe dokumentimi i ndërhyrjes.
	



10

	3
	· Të kontrollojë, diagnostikojë dhe analizojë funksionimin e sistemit të transmetimit të fuqisë dhe lëvizjes.
· Të interpretojë parametrat teknikë.
· Të kryejë çmontimin, montimin, riparimin ose zëvendësimin e elementëve.
· Të rregullojë sistemin sipas dokumentacionit teknik.
· Të testojë funksionimin pas ndërhyrjes.
· Të dokumentojë rezultatet.
	Detyra 3: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të transmetimit të fuqisë dhe lëvizjes, montimi, rregullimi, testimi dhe dokumentimi i ndërhyrjes.

	



12

	4
	· Të kontrollojë dhe diagnostikojë sistemin e frenimit.
· Të interpretojë parametrat teknikë të sistemit.
· Të kryejë çmontimin, montimin, riparimin ose zëvendësimin e elementëve.
· Të testojë funksionimin e sistemit sipas standardeve të sigurisë.
· Të dokumentojë rezultatet e ndërhyrjes.
	Detyra 4: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të frenimit dhe drejtimit, montimi, rregullimi, testimi dhe verifikimi përfundimtar i funksionimit të sistemeve.
	


10

	5
	· Të kontrollojë dhe diagnostikojë sistemin e drejtimit.
· Të interpretojë parametrat teknikë të sistemit.
· Të kryejë çmontimin, montimin, riparimin ose zëvendësimin e elementëve.
· Të rregullojë sistemin sipas specifikimeve teknike.
· Të testojë funksionimin pas ndërhyrjes.
· Të dokumentojë rezultatet.
	Detyra 5: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të drejtimit, montimi, rregullimi dhe testimi përfundimtar i funksionimit të sistemit.
	


10

	6
	· Të kontrollojë funksionimin e sistemit të varjes dhe ecjes.
· Të diagnostikojë konsumimet dhe defektet.
· Të çmontojë dhe montojë elementët.
· Të kryejë riparimin ose zëvendësimin e elementëve.
· Të kontrollojë gjeometrinë dhe parametrat teknikë.
· Të testojë funksionimin e sistemit.
· Të dokumentojë rezultatet e punës.
	Detyra 6: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të varjes dhe ecjes, kontrolli i gjeometrisë së drejtimit, montimi dhe testimi përfundimtar i automjetit.
	


10

	7
	· Të kontrollojë dhe diagnostikojë sistemet elektrike dhe elektronike të automjetit.
· Të interpretojë skemat elektrike dhe parametrat diagnostikues.
· Të përdorë instrumente matëse dhe pajisje diagnostikuese.
· Të kryejë çmontimin, montimin, riparimin ose zëvendësimin e elementëve.
· Të testojë funksionimin e sistemeve pas ndërhyrjes.
· Të dokumentojë rezultatet e punës.
	Detyra 7:
Realizimi i kontrollit, diagnostikimit, çmontimit, riparimit ose zëvendësimit të elementëve të sistemeve elektrike dhe elektronike të automjetit, montimi, testimi dhe dokumentimi i ndërhyrjes

	8
	· Të kontrollojë dhe diagnostikojë sistemin e ftohjes dhe ngrohjes (HVAC).
· Të kontrollojë dhe diagnostikojë sistemet e sigurisë aktive dhe pasive.
· Të kontrollojë dhe diagnostikojë sistemet ndihmëse të automjetit.
· Të kryejë çmontimin, montimin, riparimin ose zëvendësimin e elementëve sipas dokumentacionit teknik.
· Të testojë dhe verifikojë funksionimin e sistemeve pas ndërhyrjes.
· Të dokumentojë ndërhyrjen dhe të dorëzojë automjetin sipas procedurave profesionale.
	Detyra 8: 
Realizimi i kontrollit, diagnostikimit, çmontimit, riparimit ose zëvendësimit të elementëve të sistemit HVAC, sistemeve të sigurisë aktive dhe pasive dhe sistemeve ndihmëse të automjetit, montimi, testimi përfundimtar, dokumentimi teknik dhe dorëzimi i automjetit.

	Shuma
	100



b) Skema e vlerësimit me nota:

	Pikët e fituara
	Notat

	  0 - 40
	4

	41 - 50
	5

	51 - 60
	6

	61 - 70
	7

	71 - 80
	8

	81 - 90
	9

	91 - 100
	            10



Shënime:

· Provimi praktik do të realizohet me anë të metodës së vlerësimit të nxënësve në “detyra pune” (në tabelë tregohen detyrat e punës). Provimi mund të realizohet në laboratorët e praktikave pranë shkollave profesionale për të gjitha ato procese që garantohen plotësisht në ambientet e bazës praktike. Për proceset që nuk garantohen në laboratorin e praktikave të shkollës, ato do të kryhen në ndërmarrje apo biznese, që plotësojnë kushtet për realizimin e tyre. 
· Koha për realizimin e të gjitha detyrave duhet të jetë jo më shumë se 3 (tre) orë, në përputhje kjo me Udhëzimin “Për organizimin dhe zhvillimin e provimeve në arsimin dhe formimin profesional”, në fuqi.
· Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara. Komisioni i vlerësimit duhet të hartojë paraprakisht pyetjet për bashkëbisedimin profesional. 
· Në çdo detyrë respektimi i rregullave të sigurimit teknik dhe mbrojtjes së mjedisit duhet të jenë domosdoshmërisht të përfshira në vlerësim.
· Për çdo detyrë, komisioni i vlerësimit duhet të përgatitë instrumentet përkatëse të vlerësimit, sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj.
· Për realizimin e detyrave, nxënësve duhet t’u sigurohen mjete, pajisjet si dhe materialet për realizimin e këtyre detyrave. 
· Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi, bashkëpunimi në grup, bashkëveprimi ndërmjet njëri tjetrit etj.
· Komisioni i provimit për secilën detyrë parapërgatit tezat e provimit ku nxënësi në mënyrë të rastësishme zgjedh njërën prej tyre. Komisioni i provimit duhet të përgatitë paraprakisht instrumentin e vlerësimit me procedurat/hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit. 
· Nxënësit do të vlerësohen me anë të “listës së kontrollit”, me anë të së cilës verifikohen arritjet e tyre kundrejt “kritereve të vlerësimit”. 
· Fletët e punës (tezat e provimit), udhëzuesi dhe grafiku i kohës të bashkangjitura janë të detyrueshme t’i jepet çdo nxënësi. Gjithashtu një kopje bashkë me listën e vlerësimit mbahet nga komisioni. Në fund bëhet lidhja e fletës së punës së nxënësit me listën e kontrollit për arsye dokumentimi.
· Komisioni i provimit përcakton mënyrën e organizimit dhe administrimit të tezave të provimit, si dhe harton kriteret dhe instrumentet përkatëse të vlerësimit, në përputhje me kompetencat profesionale që vlerësohen.

Realizimi i Detyrës 1: "Realizimi i kontrollit, diagnostikimit, çmontimit, riparimit ose zëvendësimit të elementëve të motorit dhe sistemeve të tij"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i motorit dhe sistemeve të tij;
· diagnostikimi i motorit duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të motorit;
· kontrolli i sistemit të lubrifikimit, sistemit të ftohjes, sistemit të furnizimit me ajër dhe sistemit të furnizimit me lëndë djegëse;
· çmontimi i elementëve të motorit sipas procedurave teknike;
· kontrolli i konsumimit dhe gjendjes teknike të elementëve;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· testimi dhe verifikimi përfundimtar i funksionimit të motorit dhe sistemeve të tij;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, instrumentet matëse, veglat e punës, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve, montimin, rregullimin, testimin dhe verifikimin përfundimtar të funksionimit të motorit dhe sistemeve të tij, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer. 
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin e pajisjeve dhe instrumenteve, cilësinë e diagnostikimit, saktësinë e ndërhyrjes teknike, funksionimin përfundimtar të sistemit dhe dokumentimin e punimeve të kryera.

Realizimi i Detyrës 2: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të furnizimit me ajër me presion dhe sistemit të shkarkimit të produkteve të djegies së motorit"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit të furnizimit me ajër me presion dhe sistemit të shkarkimit të produkteve të djegies;
· diagnostikimi i sistemit duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të sistemit;
· kontrolli i filtrit të ajrit, tubacioneve, kolektorit të marrjes së ajrit, kolektorit të shkarkimit, katalizatorit, filtrit të grimcave (DPF), silenciatorit dhe elementeve të tjerë të sistemit;
· evidentimi i rrjedhjeve, konsumimeve, deformimeve dhe dëmtimeve të elementëve ;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· testimi dhe verifikimi përfundimtar i funksionimit të sistemit të furnizimit me ajër me presion dhe sistemit të shkarkimit të produkteve të djegies;
· kontrolli i nivelit të emetimeve të gazrave të shkarkimit, sipas kërkesave teknike;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, analizatori i gazrave të shkarkimit (kur është i disponueshëm), instrumentet matëse, veglat e punës, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve , montimin, rregullimin, testimin dhe verifikimin përfundimtar të funksionimit të sistemit të furnizimit me ajër me presion dhe sistemit të shkarkimit të produkteve të djegies, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin e pajisjeve dhe instrumenteve, cilësinë e diagnostikimit, saktësinë e ndërhyrjes teknike, funksionimin përfundimtar të sistemit dhe dokumentimin e punimeve të kryera.

Realizimi i Detyrës 3: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të transmetimit të fuqisë dhe lëvizjes, montimi, rregullimi, testimi dhe dokumentimi i ndërhyrjes"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit të transmetimit të fuqisë dhe lëvizjes;
· diagnostikimi i sistemit duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të sistemit;
· kontrolli i friksionit, kutisë së shpejtësive, boshtit të transmetimit, diferencialit, gjysmëboshtave dhe nyjeve homokinetike;
· evidentimi i konsumimeve, rrjedhjeve, deformimeve dhe dëmtimeve të elementëve;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· kontrolli i nivelit dhe gjendjes së lubrifikantëve të sistemit të transmetimit;
· testimi dhe verifikimi përfundimtar i funksionimit të sistemit të transmetimit të fuqisë dhe lëvizjes;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, instrumentet matëse, veglat e punës, pajisjet ngritëse, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve të sistemit të transmetimit të fuqisë dhe lëvizjes, montimin, rregullimin, testimin dhe verifikimin përfundimtar të funksionimit të sistemit, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer.

Realizimi i Detyrës 4: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të frenimit dhe drejtimit, montimi, rregullimi, testimi dhe verifikimi përfundimtar i funksionimit të sistemeve"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit të frenimit dhe sistemit të drejtimit;
· diagnostikimi i sistemit të frenimit dhe drejtimit duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të sistemeve;
· kontrolli i disqeve, tambureve, jastëkëve të frenimit, tubacioneve, cilindrave, pompës së frenimit dhe elementëve të sistemit hidraulik;
· kontrolli i mekanizmit të drejtimit, kolonës së drejtimit, nyjeve, shufrave lidhëse, pompës ose sistemit elektrik të asistencës së drejtimit;
· evidentimi i konsumimeve, rrjedhjeve, deformimeve dhe dëmtimeve të elementëve ;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· ajrosja e sistemit hidraulik të frenimit, kur kërkohet;
· kontrolli dhe rregullimi i parametrave të sistemit të drejtimit, sipas specifikimeve teknike;
· testimi dhe verifikimi përfundimtar i funksionimit të sistemit të frenimit dhe drejtimit;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, instrumentet matëse, pajisjet e testimit të sistemit të frenimit dhe drejtimit, veglat e punës, pajisjet ngritëse, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve të sistemit të frenimit dhe drejtimit, montimin, rregullimin, testimin dhe verifikimin përfundimtar të funksionimit të sistemeve, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin e pajisjeve dhe instrumenteve, cilësinë e diagnostikimit, saktësinë e ndërhyrjes teknike, funksionimin përfundimtar të sistemeve dhe dokumentimin e punimeve të kryera.

Realizimi i Detyrës 5: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të drejtimit, montimi, rregullimi dhe testimi përfundimtar i funksionimit të sistemit."
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit të drejtimit;
· diagnostikimi i sistemit të drejtimit duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të sistemit;
· kontrolli i kolonës së drejtimit, kutisë së drejtimit, shufrave lidhëse, nyjeve sferike, mekanizmit të asistencës hidraulike ose elektrike dhe elementëve të tjerë të sistemit;
· evidentimi i konsumimeve, deformimeve, rrjedhjeve dhe dëmtimeve të elementëve ;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· kontrolli dhe rregullimi i parametrave të sistemit të drejtimit sipas specifikimeve teknike;
· testimi dhe verifikimi përfundimtar i funksionimit të sistemit të drejtimit;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, instrumentet matëse, pajisjet për kontrollin e sistemit të drejtimit, veglat e punës, pajisjet ngritëse, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve të sistemit të drejtimit, montimin, rregullimin, testimin dhe verifikimin përfundimtar të funksionimit të sistemit, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin e pajisjeve dhe instrumenteve, cilësinë e diagnostikimit, saktësinë e ndërhyrjes teknike, funksionimin përfundimtar të sistemit dhe dokumentimin e punimeve të kryera.

Realizimi i Detyrës 6: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit të varjes dhe ecjes, kontrolli i gjeometrisë së drejtimit, montimi dhe testimi përfundimtar i automjetit."
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit të varjes dhe ecjes;
· diagnostikimi i sistemit të varjes dhe ecjes duke përdorur pajisje dhe instrumente diagnostikuese;
· interpretimi i parametrave teknikë dhe rezultateve të matjeve;
· kontrolli i amortizatorëve, sustave, krahëve të varjes, nyjeve, kushinetave të rrotave, gomave dhe elementëve të tjerë të sistemit;
· evidentimi i konsumimeve, deformimeve dhe dëmtimeve të elementëve ;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· kontrolli dhe rregullimi i gjeometrisë së drejtimit sipas specifikimeve të prodhuesit;
· kontrolli i balancimit dhe gjendjes së rrotave, kur kërkohet;
· testimi dhe verifikimi përfundimtar i funksionimit të sistemit të varjes dhe ecjes;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, pajisjet për kontrollin e gjeometrisë së drejtimit, instrumentet matëse, veglat e punës, pajisjet ngritëse, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve të sistemit të varjes dhe ecjes, montimin, kontrollin dhe rregullimin e gjeometrisë së drejtimit, testimin dhe verifikimin përfundimtar të funksionimit të sistemit, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, si dhe analizon rezultatet e ndërhyrjes së kryer.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin e pajisjeve dhe instrumenteve, cilësinë e diagnostikimit, saktësinë e ndërhyrjes teknike, kontrollin dhe rregullimin e gjeometrisë së drejtimit, funksionimin përfundimtar të sistemit dhe dokumentimin e punimeve të kryera.

Realizimi i Detyrës 7: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemeve elektrike dhe elektronike të automjetit, montimi, testimi dhe dokumentimi i ndërhyrjes"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik, skemave elektrike dhe procedurave të prodhuesit;
· kontrolli vizual dhe funksional i sistemeve elektrike dhe elektronike të automjetit;
· diagnostikimi i sistemeve elektrike dhe elektronike duke përdorur pajisje diagnostikuese dhe instrumente matëse;
· interpretimi i kodeve të gabimeve dhe parametrave të funksionimit të sistemeve;
· kontrolli i baterisë, sistemit të karikimit, sistemit të ndezjes, sistemit të ndriçimit dhe sinjalizimit, sensorëve, aktuatorëve, njësive elektronike të kontrollit (ECU) dhe elementëve të tjerë elektrikë dhe elektronikë;
· kontrolli i vazhdimësisë së qarqeve elektrike, tensionit, rezistencës dhe parametrave të tjerë elektrikë;
· evidentimi i defekteve, ndërprerjeve, lidhjeve të dobëta dhe dëmtimeve të elementëve ;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe lidhja e elementëve sipas dokumentacionit teknik;
· testimi dhe verifikimi përfundimtar i funksionimit të sistemeve elektrike dhe elektronike;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, skemat elektrike, pajisjet diagnostikuese, multimetri, instrumentet matëse, veglat e punës, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese dhe instrumenteve matëse, kryerjen e kontrollit, diagnostikimit, çmontimit, riparimit ose zëvendësimit të elementëve të sistemeve elektrike dhe elektronike, montimin, testimin dhe verifikimin përfundimtar të funksionimit të sistemeve, si dhe për plotësimin e dokumentacionit teknik të ndërhyrjes, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve diagnostikuese, instrumenteve matëse, materialeve dhe procedurave teknike të përdorura, si dhe analizon rezultatet e ndërhyrjes së kryer.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin korrekt të pajisjeve diagnostikuese dhe instrumenteve matëse, cilësinë e diagnostikimit, saktësinë e ndërhyrjes teknike, funksionimin përfundimtar të sistemeve elektrike dhe elektronike dhe dokumentimin e punimeve të kryera.

Realizimi i Detyrës 8: "Realizimi i kontrollit, diagnostikimit, çmontimit, riparimit ose zëvendësimit të elementëve të sistemit HVAC, sistemeve të sigurisë aktive dhe pasive dhe sistemeve ndihmëse të automjetit, montimi, testimi përfundimtar, dokumentimi teknik dhe dorëzimi i automjetit"
Nxënësi duhet të testohet për një ose më shumë procese pune, si:
· përgatitja e vendit të punës, mjeteve dhe pajisjeve të nevojshme;
· interpretimi i dokumentacionit teknik dhe i procedurave të prodhuesit;
· kontrolli vizual dhe funksional i sistemit HVAC, sistemeve të sigurisë aktive dhe pasive dhe sistemeve ndihmëse të automjetit;
· diagnostikimi i sistemeve duke përdorur pajisje dhe instrumente diagnostikuese;
· interpretimi i kodeve të gabimeve dhe parametrave të funksionimit të sistemeve;
· kontrolli i kompresorit, kondensatorit, avulluesit, ventilatorëve, filtrit të kabinës dhe elementëve të tjerë të sistemit HVAC;
· kontrolli i sistemeve të sigurisë aktive dhe pasive, duke përfshirë sistemin ABS, ESC/ESP, sistemin e airbag-ut, rripat e sigurimit, sensorët dhe njësitë elektronike të kontrollit;
· kontrolli i sistemeve ndihmëse të automjetit, si sistemi i fshirëseve dhe larëseve të xhamave, sistemi i mbylljes qendrore, ngritëset elektrike të xhamave, sensorët e parkimit, kamera e parkimit dhe komponentë të tjerë ndihmës;
· evidentimi i konsumimeve, rrjedhjeve, deformimeve, dëmtimeve dhe defekteve funksionale të elementëve;
· çmontimi i elementëve sipas procedurave teknike;
· kontrolli i gjendjes teknike të elementëve të çmontuar;
· riparimi ose zëvendësimi i elementëve të dëmtuar;
· montimi dhe rregullimi i elementëve sipas dokumentacionit teknik;
· testimi dhe verifikimi përfundimtar i funksionimit të sistemit HVAC, sistemeve të sigurisë aktive dhe pasive dhe sistemeve ndihmëse të automjetit;
· kryerja e provës funksionale të automjetit pas ndërhyrjes;
· plotësimi i dokumentacionit teknik të ndërhyrjes;
· përgatitja e automjetit për dorëzim dhe informimi i klientit mbi punimet e kryera dhe rekomandimet për mirëmbajtjen e mëtejshme;
· zbatimi i rregullave të sigurimit teknik, mbrojtjes në punë dhe mbrojtjes së mjedisit.
Nxënësit i vihen në dispozicion automjeti, dokumentacioni teknik, pajisjet diagnostikuese, instrumentet matëse, pajisjet për kontrollin e sistemit HVAC dhe sistemeve elektronike, veglat e punës, materialet dhe pjesët e këmbimit të nevojshme për realizimin e detyrës.
Nxënësi testohet për përgatitjen e vendit dhe mjeteve të punës, përzgjedhjen dhe përdorimin e pajisjeve diagnostikuese, kryerjen e kontrollit, diagnostikimit, çmontimit, riparimit ose zëvendësimit të elementëve të sistemit HVAC, sistemeve të sigurisë aktive dhe pasive dhe sistemeve ndihmëse të automjetit, montimin, rregullimin, testimin dhe verifikimin përfundimtar të funksionimit të sistemeve, plotësimin e dokumentacionit teknik të ndërhyrjes, si dhe dorëzimin e automjetit sipas procedurave profesionale, në përputhje me dokumentacionin teknik dhe standardet profesionale.
Komisioni vlerësues mbikëqyr nxënësin gjatë realizimit të proceseve konkrete të punës, si dhe zhvillon bashkëbisedim profesional, gjatë të cilit nxënësi argumenton përzgjedhjen e metodave të punës, pajisjeve, instrumenteve, materialeve dhe procedurave teknike të përdorura, analizon rezultatet e ndërhyrjes së kryer dhe argumenton mënyrën e dorëzimit të automjetit klientit.
Nxënësi duhet të vlerësohet në mënyrë individuale dhe instrumenti i vlerësimit duhet të jetë lista e kontrollit, e cila hartohet nga komisioni vlerësues. Kjo listë kontrolli duhet të përmbajë të gjithë hapat dhe elementet e realizimit të kësaj detyre, duke përfshirë organizimin e vendit të punës, zbatimin e rregullave të sigurimit teknik, përdorimin korrekt të pajisjeve dhe instrumenteve diagnostikuese, cilësinë e diagnostikimit, saktësinë e ndërhyrjes teknike, funksionimin përfundimtar të sistemeve, dokumentimin e punimeve të kryera dhe dorëzimin e automjetit sipas procedurave profesionale.

